3. การประกอบธุรกิจของแต่ละสายผลิตภัณฑ์

3.1 ธุรกิจที่ปรึกษาและรวบรวมระบบคอมพิวเตอร์ (System Integration Business
Department: SI)

3.1.1 ลักษณะผลิตภัณฑ์หรือบริการ

สายธุรกิจที่ปรึกษาและรวบรวมระบบคอมพิวเตอร์ (สายธุรกิจ SI) ดำเนินงานภายใต้บริษัท IRCP
ประกอบธุรกิจด้านการให้บริการรวบรวมและพัฒนาระบบคอมพิวเตอร์
ให้คำปรึกษาและการแก้ปัญหาให้กับงานด้านไอทีแบบครบวงจร
โดยการนำเสนอเทคโนโลยีและระบบคอมพิวเตอร์ที่ได้รับการยอมรับจากทั่วโลกให้กับลูกค้าและให้บริการแบบใช้งานได้ทันที
(Turnkey Solution) ทั้งนี้บริษัทจะเป็นผู้รับเหมางานทั้งหมดแบบครบวงจร
กล่าวคือจะรวบรวมทั้งระบบคอมพิวเตอร์ ประกอบด้วย 2 ส่วนคือฮาร์ดแวร์
ได้แก่คอมพิวเตอร์แม่ข่าย (Server) คอมพิวเตอร์ลูกข่าย

(PC , Notebook) อุปกรณ์ Network สายสัญญาณและส่วนซอฟต์แวร์ ได้แก่
ซอฟต์แวร์โปรแกรมสำเร็จรูปสำหรับงานต่างๆ เช่น ERP, CRM, Billing, Portail, EAI,
และ Business Intelligence รวมถึงการจัดทำระบบ การพัฒนา การติดตั้ง
การบริหารโครงการฝึกอบรมทั้งด้านเทคนิคและการใช้งาน และการ Out Sourcing
ระบบงานด้านไอที ได้แก่ การบริหารดูแลระบบคอมพิวเตอร์ โดยเจ้าหน้าที่ผู้เชี่ยวชาญเฉพาะ
ในปัจจุบันสายธุรกิจ SI ได้เป็นตัวแทนให้กับสินค้าซอฟต์แวร์ Ultimus และเป็น Certified
Partner ของไมโครซอฟต์

ซึ่งบริษัทจะได้รับสิทธิประโยชน์จากการเป็น Microsoft Certified Partner ดังนี้

1. สิทธิพิเศษในการเข้าไปดู Microsoft partner website
ที่ให้ข้อมูลต่างๆที่เป็นประโยชน์ในการวางแผนทางธุรกิจ

2. สิทธิใน License สินค้าของ Microsoft ที่สามารถนำมาใช้ในองค์กร หรือใช้เพื่อการทดลอง
ศึกษา และทดสอบ ต่างๆ

3. สิทธิในเรื่องของความรู้ที่จะได้จาก MSDN and TechNet subscriptions, Partner
Guides และอื่นๆอีกมากมาย

4. สิทธิในการรับข่าวสาร Update โปรโมชั่น หรืออื่นๆที่ทาง Microsoft แจ้งให้ทราบก่อนใคร
เป็นต้น

ทั้งนี้บริษัทจะต้องส่งเจ้าหน้าที่เพื่อไปรับการฝึกอบรมและเข้ารับการทดสอบความรู้ในแต่ละด้าน

(Certified Engineering) เพื่อที่จะดำรงคุณสมบัติในการเป็น Certified Partner ของ
Microsoft

การที่บริษัทได้รับสิทธิประโยชน์ข้างต้นรวมทั้งข้อกำหนดในการดำรงสถานะทำให้บริษัทสามารถพัฒนาบุคลากรให้ทันต่อเทคโนโลยีตลอดเวลาและสามารถแก้ไขปัญหาให้กับลูกค้าได้อย่างมีคุณภาพและตรงตามความต้องการอย่างรวดเร็ว

รายละเอียดผลิตภัณฑ์ของสายธุรกิจ SI 

+----------+--------------------------------+-------------------------+
| ต        | รุ่น/แบบของผลิตภัณฑ์                | คุณสมบัติ/กลุ่มลูกค้า          |
| ราผลิตภัณฑ์ |                                |                         |
+----------+--------------------------------+-------------------------+
| M        | ลิขสิทธิ์ซอฟต์แวร์ (License)         | ลิขสิทธ                   |
| icrosoft |                                | ิ์ซอฟต์แวร์สำหรับหน่วยงานต่างๆ |
+----------+--------------------------------+-------------------------+
| Ultimus  | Enterprise                     | สำหรับการพัฒนาระบบงาน     |
|          |                                | (Workflow)              |
+----------+--------------------------------+-------------------------+
| Oracle   | ซอฟต์แวร์ประยุกต์                  | สำห                     |
|          |                                | รับการเก็บฐานข้อมูลขององค์กร |
+----------+--------------------------------+-------------------------+
| SAP      | ซอฟต์แวร์ประยุกต์                  | สำห                     |
|          |                                | รับการจัดการและบริหารองค์กร |
+----------+--------------------------------+-------------------------+
| SUN      | คอมพิวเตอร์ส่วนกลาง (Server)      | สำหรับหน่วยงานขนาดใหญ่     |
+----------+--------------------------------+-------------------------+
| IBM      | คอมพิวเตอร์ส่วนกลาง (Server)      | สำหรับหน่วยงานขนาดใหญ่     |
|          |                                |                         |
|          | คอมพิวเตอร์ตั้งโต๊ะ (PC)            |                         |
+----------+--------------------------------+-------------------------+
| Powell   | คอมพิวเตอร์ตั้งโต๊ะ (PC)            | สำหรับหน่วยงานขนาดใหญ่     |
+----------+--------------------------------+-------------------------+
| Hewlett  | คอมพิวเตอร์ส่วนกลาง (Server)      | สำหรับหน่วยงานขนาดใหญ่     |
| Packard  |                                |                         |
|          | คอมพิวเตอร์ตั้งโต๊ะ (PC)            |                         |
|          |                                |                         |
|          | อุปกรณ์เก็บข้อมูลคอมพิวเตอร์          |                         |
|          | (Storage)                      |                         |
|          |                                |                         |
|          | เครื่องพิมพ์ (Printer)             |                         |
+----------+--------------------------------+-------------------------+
| MPP      | คอมพิวเตอร์ตั้งโต๊ะ (PC)            | สำหรับหน่วยงานขนาดใหญ่     |
+----------+--------------------------------+-------------------------+
| Acer     | คอมพิวเตอร์ส่วนกลาง (Server)      | สำหรับหน่วยงานขนาดใหญ่     |
|          |                                |                         |
|          | คอมพิวเตอร์ตั้งโต๊ะ (PC)            |                         |
+----------+--------------------------------+-------------------------+
| Fujitsu  | คอมพิวเตอร์แบบสมุดบันทึก (Notebook) | สำหรับหน่วยงานขนาดใหญ่     |
|          |                                |                         |
|          | เครื่องพิมพ์แบบดอทเม็ตริกซ์ (Dot      |                         |
|          | Printer)                       |                         |
+----------+--------------------------------+-------------------------+
| EMC      | อุปกรณ์เก็บข้อมูลคอมพิวเตอร์(Storage) | สำหรับหน่วยงานขนาดใหญ่     |
+----------+--------------------------------+-------------------------+
| St       | อุปกรณ์เก็บข้อมูลคอมพิวเตอร์ (Storage | สำหรับหน่วยงานขนาดใหญ่     |
| oragetek | & Tape Backup)                 |                         |
+----------+--------------------------------+-------------------------+
| Lexmark  | เครื่องพิมพ์แบบหมึกฉีด (Inkjet       | สำหรับหน่วยงานขนาดใหญ่     |
|          | Printer)                       |                         |
+----------+--------------------------------+-------------------------+
| Epson    | เครื่องพิมพ์แบบดอทเม็ตริกซ์ (Dot      | สำหรับหน่วยงานขนาดใหญ่     |
|          | Printer)                       |                         |
+----------+--------------------------------+-------------------------+

โดยที่ผ่านมาทางสายธุรกิจ SI
มีผลงานที่โดดเด่นและมีประสบการณ์ในการทำโครงการใหญ่หลายโครงการจนเป็นที่ยอมรับในวงการอย่างกว้างขวางเช่น

+------------------------+-----------------------+----------+---------+
| ชื่อโครงการ              | หน่วยงาน               | มูลค      | ปี พ.ศ.  |
|                        |                       | ่าโครงการ |         |
|                        |                       | (ล้านบาท) |         |
+------------------------+-----------------------+----------+---------+
| ERP                    | บมจ. กสท โทรคมนาคม    | 157      | 2547    |
+------------------------+-----------------------+----------+---------+
| ระบบห้องประชุม           | กรมสรรพากร            | 78       | 2547    |
+------------------------+-----------------------+----------+---------+
| จำหน่ายลิขสิทธิ์ซอฟต์แวร์     | SUMITOMO MITSUI BANK  | 2.4      | 2547    |
+------------------------+-----------------------+----------+---------+
| ครุภัณฑ์คอมพิวเตอร์         | การไ                  | 6.42     | 2546    |
| และอุปกรณ์               | ฟฟ้าฝ่ายผลิตแห่งประเทศไทย |          |         |
+------------------------+-----------------------+----------+---------+
| ครุภัณฑ์คอมพิวเตอร์         | การไ                  | 33       | 2546    |
| และอุปกรณ์               | ฟฟ้าฝ่ายผลิตแห่งประเทศไทย |          |         |
+------------------------+-----------------------+----------+---------+
| ลิขสิทธิ์ซอฟต์แวร์           | การไ                  | 7        | 2546    |
|                        | ฟฟ้าฝ่ายผลิตแห่งประเทศไทย |          |         |
+------------------------+-----------------------+----------+---------+
| ระบบ Database Server   | การไ                  | 5        | 2546    |
|                        | ฟฟ้าฝ่ายผลิตแห่งประเทศไทย |          |         |
+------------------------+-----------------------+----------+---------+
| ครุภัณฑ์คอมพิวเตอร์         | บมจ. กสท โทรคมนาคม    | 8        | 2546    |
| และอุปกรณ์               |                       |          |         |
+------------------------+-----------------------+----------+---------+
| ครุภัณฑ์คอมพิวเตอร์         | กรมสรรพากร            | 3        | 2546    |
| และอุปกรณ์               |                       |          |         |
+------------------------+-----------------------+----------+---------+
| ครุภัณฑ์คอมพิวเตอร์         | การนิคม                | 3.57     | 2546    |
| และอุปกรณ์               | อุตสาหกรรมแห่งประเทศไทย |          |         |
+------------------------+-----------------------+----------+---------+
| ครุภัณฑ์คอมพิวเตอร์และอุปกรณ์ | บริษัทไปรษณีย์ไทย จำกัด    | 3        | 2546    |
| (โครงการสลากแบบเลขท้าย  |                       |          |         |
| 2 ตัว)                  |                       |          |         |
+------------------------+-----------------------+----------+---------+
| ครุภัณฑ์คอมพิวเตอร์         | สถาบันเทคโนโลยีพระ      | 5.4      | 2546    |
| และอุปกรณ์               | จอมเกล้าคุณทหารลาดกระบัง |          |         |
+------------------------+-----------------------+----------+---------+
| เว็บบิลลิ่ง (Web billing)  | บมจ. กสท โทรคมนาคม    | 15       | 2545    |
+------------------------+-----------------------+----------+---------+
| เว็บเบส (Web base)      | บมจ. กสท โทรคมนาคม    | 34       | 25      |
|                        |                       |          | 45-2546 |
+------------------------+-----------------------+----------+---------+
| อินเตอร์เน็ตตำบลระยะที่ 1   | กรมการปกครอง          | 215      | 25      |
|                        | กระทรวงมหาดไทย        |          | 44-2545 |
| และระยะที่ 2 เว็บบิลลิ่ง     |                       |          |         |
+------------------------+-----------------------+----------+---------+

นอกจากให้บริการจัดหาและรวบรวมระบบคอมพิวเตอร์แล้ว สายธุรกิจ SI
ยังให้บริการหลังการขายโดยรับประกันระบบคอมพิวเตอร์ตามระยะเวลาที่ตกลงกับลูกค้า
ซึ่งโดยทั่วไปจะรับประกันอยู่ในช่วงเวลา 1-3 ปี โดยให้บริการถึงสถานที่ของลูกค้า (Onsite
Service) โดยแบ่งการบริการออกเป็น 2 ลักษณะ ตามความต้องการของลูกค้า ได้แก่

1. Corrective maintenance คือ การให้บริการต่อเมื่อเกิดปัญหาระบบให้กับลูกค้า

2. Preventive maintenance คือ การให้บริการตรวจเช็คระบบทุกๆช่วงเวลาที่ลูกค้ากำหนด
เช่น 3 เดือน

6 เดือน เป็นต้น

ขั้นตอนการทำงานของสายธุรกิจ SI มีดังนี้

1.การตรวจสอบเบื้องต้น

2.การวิเคราะห์ความต้องการและข้อมูลเบื้องต้นที่ได้รับ

3.การออกแบบผลิตภัณฑ์

4.การจัดหาผลิตภัณฑ์

5.การทดสอบผลิตภัณฑ์

6.การติดตั้งเพื่อใช้งาน

7.การบริการหลังการขาย

1. การตรวจสอบเบื้องต้น

ขั้นตอนแรกของกระบวนการทำงานเริ่มจากการตรวจสอบเบื้องต้นโดยระบุปัญหาของลูกค้าและพยายามศึกษาถึงความเป็นไปได้ทางเทคนิคและอุปกรณ์
ความเป็นไปได้ในทางการปฏิบัติ งบประมาณของลูกค้า และระยะเวลาที่จะต้องปฏิบัติงาน
โดยอาจจะศึกษาเพื่อเข้าทำการประมูลหรือขายตรง

 2. การวิเคราะห์ความต้องการและข้อมูลเบื้องต้นที่ได้รับ

ขั้นตอนนี้จะมุ่งเน้นการกำหนดความต้องการของผู้ใช้ การศึกษาด้านโปรแกรมประยุกต์
การประเมินจุดอ่อน จุดแข็งของวิธีการทำงาน ซึ่งจะแตกต่างกันตามประเภทของธุรกิจ
เพื่อให้เกิดความเข้าใจและสามารถตอบสนองต่อความต้องการของลูกค้าได้อย่างถูกต้อง

 3. การออกแบบผลิตภัณฑ์

หลังจากการวิเคราะห์ความต้องการของลูกค้าแล้ว สายธุรกิจ SI
จะทำการออกแบบผลิตภัณฑ์โดยอาศัยข้อมูลที่ได้จากการศึกษาและวิเคราะห์ความต้องการของลูกค้าโดยมีทีมงานทางด้านวิศวกรรมคอมพิวเตอร์
ที่มีความรู้ความชำนาญในการออกแบบผลิตภัณฑ์เป็นผู้ออกแบบและตรวจสอบ
พร้อมกับนำเสนอให้กับลูกค้าเป้าหมาย

 4. การจัดหาผลิตภัณฑ์

จากนั้นสายธุรกิจ SI จะทำการเสนอหรือเข้าประกวดราคากับหน่วยงานต่าง ๆ
โดยวิธีการจัดหาสินค้าอาจเลือกสินค้าที่สายธุรกิจ SI
เป็นตัวแทนจำหน่ายหรือสินค้าจากพันธมิตรที่มีความเชี่ยวชาญเฉพาะด้าน
ขึ้นกับความต้องการของลูกค้าแต่ละราย
โดยการเสนอหรือเข้าประกวดราคาจะประกอบด้วยข้อเสนอทางเทคนิคและข้อเสนอทางด้านราคา
นอกจากนี้งานที่ได้มาบางส่วนจะทำการจ้างบริษัทภายนอกเข้ามารับงานต่อ (Outsourcing)
ในกรณีที่ต้องการผู้เชี่ยวชาญเฉพาะด้านหรือสายธุรกิจ SI
พิจารณาแล้วว่ามีความคุ้มค่ามากกว่าที่จะทำงานนั้นเอง ตัวอย่างงานที่ให้ผู้อื่นเหมาช่วงต่อ เช่น
การให้บริการต่อเมื่อเกิดปัญหาทางด้านระบบกับทางลูกค้า (Corrective maintenance)
สำหรับลูกค้าที่อยู่ต่างจังหวัด เป็นต้น

5. การทดสอบผลิตภัณฑ์

ขั้นตอนนี้จะเป็นการทำการทดสอบการทำงานของผลิตภัณฑ์ หมายถึง ทั้งด้านอุปกรณ์ฮาร์ดแวร์
ซอฟต์แวร์ และการทำงานกับผู้ใช้งานจริง
เพื่อค้นหาว่าผลิตภัณฑ์ที่ผ่านการพัฒนาแล้วสามารถทำงานได้จริงหรือไม่
ถ้าไม่สามารถทำได้ตามความต้องการของลูกค้า
ทางทีมงานจะทำการแก้ไขเปลี่ยนแปลงระบบจนสามารถใช้งานได้อย่างถูกต้อง
จึงจะผ่านการตรวจรับงานจากทางลูกค้า

6. การติดตั้งเพื่อใช้งาน

ทางสายธุรกิจ SI จะส่งมอบผลิตภัณฑ์และดำเนินการติดตั้ง
เพื่อให้สามารถใช้งานได้ตามวัตถุประสงค์ของลูกค้า
พร้อมกับจัดอบรมให้แก่ลูกค้าจนสามารถใช้งานได้

7. การบริการหลังการขาย

ภายหลังส่งมอบงานให้กับลูกค้า ทางสายธุรกิจ SI จัดให้มีการบริการหลังการขาย
ได้แก่การให้บริการบำรุงรักษา
โดยให้บริการลูกค้าอย่างใกล้ชิดในระหว่างที่อยู่ในช่วงรับประกันสินค้า
เพื่อให้ลูกค้าเกิดความมั่นใจในคุณภาพสินค้า
ซึ่งสามารถขยายผลไปสู่การทำสัญญาบำรุงรักษากับลูกค้าในปีต่อไปหลังจากหมดช่วงการรับประกันสินค้า

3.1.2 การตลาดและภาวะการแข่งขัน

3.1.2.1 การตลาด

กลยุทธ์การแข่งขัน

(1) ด้านสินค้าและบริการ

สายธุรกิจ SI ได้รับการแต่งตั้งให้เป็นตัวแทนจำหน่ายสินค้าที่มีชื่อเสียงเช่น Ultimus ,
Microsoft (เป็น Certified Partner )โดยสินค้าของบริษัทมีคุณภาพ
ได้รับการยอมรับอย่างสูงจากลูกค้า นอกจากนั้นทางสายธุรกิจ SI
ยังมีจุดเด่นในการสร้างความแตกต่างในการหาทางออก (Solution)
ในการแก้ไขปัญหาให้กับลูกค้า มีความชำนาญและมีศักยภาพในการบริหารโครงการ
มีทีมงานที่มีประสบการณ์ในการพัฒนาซอฟต์แวร์ รวมถึงมีทีมงานพัฒนาซอฟต์แวร์จากสายธุรกิจ ISD
ซึ่งให้การสนับสนุนในกรณีที่ต้องการผู้เชี่ยวชาญเฉพาะด้านเพื่อให้สอดคล้องกับความต้องการของลูกค้าโดยเฉพาะสินค้าของบริษัทจะรับประกันเป็นระยะเวลาตามที่ตกลงกับลูกค้า
นอกจากนี้ทางทีมงานเน้นการให้ความสำคัญและใส่ใจในความต้องการของลูกค้าโดยเฉพาะด้านคุณภาพการให้บริการก่อนและหลังการขายในเวลาอันรวดเร็ว
โดยทีมงานจะต้องเข้าใจในธุรกิจเพื่อนำเสนอสินค้าและบริการที่ดีที่สุด การส่งมอบตรงเวลา
ทำให้บริษัทมีชื่อเสียงที่ดีและได้รับการยอมรับจากลูกค้าเสมอมา

(2) ด้านพนักงาน

บริษัทมีนโยบายที่จะพัฒนาตนเองให้ทันเทคโนโลยีใหม่ๆที่เปลี่ยนไปอยู่เสมอเพื่อให้มีความสามารถแนะนำและรองรับความต้องการที่เปลี่ยนไปของลูกค้าและตลาด
จึงเน้นพัฒนาคุณภาพของพนักงานรวมถึงการทำงานเป็นทีม
การรับรู้และการปรับตามการเคลื่อนตัวของธุรกิจไอทีอย่างทันท่วงทีและต่อเนื่องส่วนหนึ่งได้จากการเป็น
Certificate Partner จากเจ้าของผลิตภัณฑ์
ทำให้ทีมงานมีความยืดหยุ่นในการทำงานสามารถปรับตัวให้สอดคล้องกับความเปลี่ยนแปลงด้านเทคโนโลยีได้อย่างดี
โดยทีมงานของ SI มีบุคลากรที่ได้รับประกาศนียบัตรผู้เชี่ยวชาญด้านเทคโนโลยีจาก Microsoft
และผู้เชี่ยวชาญด้านผลิตภัณฑ์จาก IBM และ EMC ที่สามารถให้บริการลูกค้าได้อย่างมีประสิทธิภาพ

(3) ด้านการบริหารต้นทุน

สายธุรกิจ SI
เน้นการบริหารต้นทุนการขายและการให้บริการเพื่อให้ได้เปรียบในเชิงการแข่งขันโดยยังรักษาคุณภาพสินค้าและการบริการให้ได้ตามมาตรฐานโลก
นอกจากนี้สายธุรกิจ SI เน้นการบริหารความสัมพันธ์กับคู่ค้า
และเจ้าของผลิตภัณฑ์เพื่อให้สามารถซื้อสินค้าได้ในราคาที่ต่ำ
เข้าใจในตัวสินค้าต่างๆเป็นอย่างดีและมีความหลากหลายของสินค้า
ทำให้สามารถนำเสนอสินค้าให้ตรงตามความต้องการของลูกค้า
และได้รับการคัดเลือกเป็นผู้ชนะการประมูลและสามารถแข่งขันกับองค์กรอื่นได้ในระยะยาว

(4) ด้านการสร้างความสัมพันธ์อันดีกับลูกค้า

สายธุรกิจ SI
มีการสร้างความสัมพันธ์อันดีกับลูกค้าโดยการทำความเข้าใจลูกค้าค้นหาความต้องการและทำการแก้ไขปัญหาให้ลูกค้า
ทำให้มีโอกาสรับงานจากลูกค้ารายเดิมเพิ่มขึ้น ทางสายธุรกิจ SI
มีอัตราได้รับงานซ้ำจากลูกค้ารายเดิมสูงถึงร้อยละ 95

ลักษณะของกลุ่มลูกค้าและช่องทางการจัดจำหน่าย

ทางสายธุรกิจ SI มีการกำหนดกลุ่มลูกค้าเป้าหมายที่ชัดเจน คือ หน่วยงานราชการและรัฐวิสาหกิจ
โดยเฉพาะหน่วยงานขนาดใหญ่ เช่น กระทรวงวิทยาศาสตร์และเทคโนโลยี กรมการปกครอง
กระทรวงมหาดไทย กรมสรรพากร การไฟฟ้าฝ่ายผลิต
เนื่องจากหน่วยงานเหล่านี้มีงบประมาณในการลงทุนทางด้านเทคโนโลยีสารสนเทศค่อนข้างสูงเพื่อใช้ในการปรับปรุงการทำงานให้มีประสิทธิภาพเพิ่มขึ้น
นอกจากนี้บริษัทมีจุดแข็งในด้านความรู้ ความชำนาญและประสบการณ์ที่ยาวนานมากกว่า 18 ปี
ในธุรกิจนี้ จึงทำให้ลูกค้ากลุ่มนี้มีความมั่นใจในการเลือกให้บริษัทเป็นผู้ดำเนินการ

รายได้ส่วนใหญ่ของสายธุรกิจ SI มาจากภาคราชการและรัฐวิสาหกิจซึ่งทางสายธุรกิจ SI
จะเข้าไปทำการประกวดราคา ขั้นตอนโดยทั่วไปจะให้พนักงาน Pre-Sale
เข้าไปทำแนะนำทางด้านเทคนิค
และระบบใหม่ๆให้กับลูกค้าเพื่อให้ลูกค้าเล็งเห็นความสำคัญและประโยชน์ของการใช้ระบบต่างๆในการทำงาน
จากนั้นหากลูกค้ามีความสนใจสินค้าและบริการ
ทางสายงานจะจัดส่งพนักงานขายเข้าไปเจราจาต่อรองด้านราคาและเซ็นสัญญาโครงการเพื่อทำการประกวดราคาหรือปิดงานต่อไป
โดยสัดส่วนของกลุ่มลูกค้าที่เป็นภาคราชการและรัฐวิสาหกิจร้อยละ 90
และโครงการที่บริษัทประมูลงานได้คิดเป็นสัดส่วนร้อยละ 75 ของโครงการทั้งหมดที่เข้าร่วมประมูล

  ----------------------------------- -----------------------------------
  กลุ่มลูกค้า                             ร้อยละ

  ราชการ                              50

  รัฐวิสาหกิจ                            50

  รวม                                 100.00
  ----------------------------------- -----------------------------------

2.  ภาวะการแข่งขันและแนวโน้มอุตสาหกรรม

  ภาพรวมของอุตสาหกรรม

[]

ที่มา สมาคมธุรกิจคอมพิวเตอร์ไทย(ATCI)

จากข้อมูลของสมาคมธุรกิจคอมพิวเตอร์ไทยในปี 2546
ธุรกิจเทคโนโลยีสารสนเทศโดยรวมมีมูลค่าตลาดรวมทั้งสิ้น 89,037 ล้านบาท
อัตราการเติบโตประมาณร้อยละ 20 ในขณะที่ปี 2547
คาดการณ์ตัวเลขมูลค่าการใช้จ่ายด้านไอทีของไทยว่าจะอยู่ที่ 103,191
ล้านบาทหรือคิดเป็นอัตราการเติบโตร้อยละ 16
โดยการเติบโตดังกล่าวเป็นผลจากสภาพเศรษฐกิจโดยรวม กำลังซื้อ และความมั่นใจของผู้บริโภค
อีกทั้งนโยบายสนับสนุนอินเตอร์เน็ตความเร็วสูงของภาครัฐก็ทำให้ความต้องการซื้อคอมพิวเตอร์แบบตั้งโต๊ะ
(พีซี) และอุปกรณ์ต่อพ่วงเพิ่มขึ้น โดยกลุ่มอุตสาหกรรมที่มีกำลังซื้อสูง 3 อันดับแรก ประกอบด้วย
กลุ่มวิสาหกิจขนาดกลางและขนาดย่อม (เอส เอ็ม อี) ซึ่งคาดว่าจะมีสัดส่วนร้อยละ 21
ของตลาดรวม หรือมีกำลังซื้อ 22,000 ล้านบาท รองลงมาเป็นกลุ่มโทรคมนาคมร้อยละ 18
ธนาคารและสถาบันการเงินร้อยละ 17 และภาคราชการที่ลงทุนต่อเนื่องภายใต้นโยบาย e –
Government ของรัฐบาล

ในปี 2547 สมาคมธุรกิจคอมพิวเตอร์ไทยได้ประมาณการเจริญเติบโตโดยรวมไว้ที่ร้อยละ 16
โดยแบ่งเป็นมูลค่าการใช้จ่ายของระบบสื่อสารข้อมูลที่คาดว่าจะขยายตัวสูงสุดในอัตราร้อยละ 29
รองลงมาคือระบบซอฟต์แวร์สำเร็จรูป และธุรกิจให้บริการด้านไอที ในอัตราที่เท่ากันคือร้อยละ 19
ส่วนระบบคอมพิวเตอร์อื่นและคอมพิวเตอร์ส่วนบุคคลในอัตราร้อยละ 10 และร้อยละ 12 ตามลำดับ

จากภาพรวมดังกล่าวจะเห็นได้ว่าตลาดไอทีมีอัตราการขยายตัวอย่างต่อเนื่องในทุกกลุ่มผลิตภัณฑ์และบริการซึ่งจะเป็นการเสริมสร้างโอกาสในการขยายตัวของบริษัทเป็นอย่างมาก
บริษัทยังมีเป้าหมายที่จะเพิ่มสัดส่วนรายได้จากธุรกิจให้บริการกับกลุ่มลูกค้าด้านสื่อสารและคมนาคมซึ่งมีแนวโน้มที่จะเจริญเติบโตสูงสุด
นอกจากนั้นบริษัทยังดำเนินธุรกิจทางด้านเทคโนโลยีสารสนเทศอย่างครบวงจรทั้งการให้บริการที่ปรึกษาและติดตั้งระบบต่างๆ
และการจัดจำหน่ายสินค้าไอทีทำให้สามารถกระจายความเสี่ยงทางธุรกิจได้เป็นอย่างดี
ดังนั้นการที่บริษัทดำเนินธุรกิจเกี่ยวข้องกับผลิตภัณฑ์และบริการดังกล่าวจึงทำให้มีโอกาสในการขยายส่วนแบ่งการตลาดได้อย่างต่อเนื่องตามมูลค่าการตลาดที่สูงขึ้น

บริษัทมีความเชื่อมั่นว่าธุรกิจด้านเทคโนโลยีสารสนเทศเป็นธุรกิจที่มีการเติบโตใน 10
ปีที่ผ่านมามีอัตราการเติบโตอยู่ในช่วงร้อยละ 15 -25
ต่อปีอย่างสม่ำเสมอและมีโอกาสที่เติบโตสูงต่อไปในอนาคต
จะเห็นได้จากจำนวนคอมพิวเตอร์ต่อประชากรของประเทศไทยยังอยู่ในระดับที่ต่ำคือ ร้อยละ 6-7
เมื่อเทียบกับประเทศเพื่อนบ้านเช่นมาเลเซีย และเกาหลี
อีกทั้งนโยบายของรัฐบาลที่ส่งเสริมธุรกิจนี้อย่างชัดเจนจากการตั้งกระทรวงวิทยาศาสตร์และเทคโนโลยี
รวมถึงการที่รัฐบาลได้จัดทำแผนแม่บทเทคโนโลยีสารสนเทศของประเทศไทย
โดยมุ่งเน้นให้รัฐบาลและเอกชนนำเทคโนโลยีสารสนเทศมาใช้ให้เกิดประโยชน์
โดยเฉพาะอย่างยิ่งในกระทรวง ทบวง กรม ต่างๆ
เพื่อเป็นโครงการนำร่องเพื่อส่งเสริมการพัฒนาอุตสาหกรรมไอที โดยมีโครงการหลักเช่น
เทคโนโลยีเพื่อการพัฒนาด้านภาครัฐหรือโครงการรัฐบาลอิเลคทรอนิคส์ (e-Government),
เทคโนโลยีสารสนเทศเพื่อการพัฒนาด้านการพาณิชย์ (e-Commerce), การพัฒนาด้านอุตสาหกรรม
(e-Industry), การศึกษา (e-Education) และด้านสังคม
(e-Society)และนอกจากนี้ยังสนับสนุนสินค้าซอฟต์แวร์เป็นสินค้าหลักหนึ่งในห้าของประเทศไทยจึงเป็นเครื่องยืนยันได้ว่าตลาดรวมของธุรกิจเทคโนโลยีสารสนเทศจะยังคงมีแนวโน้มที่จะเติบโตอย่างต่อเนื่องต่อไป

 

 ภาวะการแข่งขันของสายที่ปรึกษาและรวบรวมระบบ (SI)

ในปัจจุบันองค์กรต่างๆให้ความสำคัญในการใช้ไอทีเข้าไปเสริมสร้างประสิทธิภาพในการทำงานมากขึ้น
โดยเฉพาะองค์กรธุรกิจขนาดใหญ่
ซึ่งมีแนวโน้มที่จะใช้บริการจากผู้ชำนาญธุรกิจที่ปรึกษาและรวบรวมระบบคอมพิวเตอร์มากขึ้น
เพื่อลดค่าใช้จ่ายในการพัฒนาระบบงานสารสนเทศภายในองค์กรตนเอง
นอกจากนี้ในด้านผู้ผลิตก็มีการพัฒนาสินค้าและเทคโนโลยีใหม่ๆอยู่ตลอดเวลาเพื่อเป็นการกระตุ้นตลาดและตอบสนองความต้องการของผู้ใช้ที่มีความต้องการระบบที่จะสามารถช่วยทำงานและสร้างความได้เปรียบในการแข่งขันเชิงธุรกิจ
ซึ่งนับเป็นโอกาสสำหรับสายธุรกิจ SI ในการขยายธุรกิจ
ทำให้แนวโน้มของธุรกิจที่ปรึกษาและรวบรวมระบบคอมพิวเตอร์ยังมีอัตราการเจริญเติบโตที่ดีอย่างต่อเนื่อง
ภาวะการแข่งขันในปัจจุบันค่อนข้างสูง
โดยมีบริษัทคู่แข่งซึ่งทำธุรกิจและมีกลุ่มลูกค้าเป้าหมายที่ใกล้เคียงกัน ได้แก่ บริษัท ซีดีจี ซิสเต็มส์
จำกัด ซึ่งเป็นบริษัทในเครือของบริษัท ซีดีจี กรุ๊ป จำกัด บริษัท สยามเทลเทคคอมพิวเตอร์ จำกัด
บริษัท สามารถ คอร์ปอเรชั่น จำกัด (มหาชน) เป็นต้น
ซึ่งแต่ละบริษัทจะมีความเชี่ยวชาญและประสบการณ์เฉพาะด้านต่างกันไปโดยที่บริษัทมีจุดแข็งในด้านประสบการณ์ในธุรกิจที่มีกว่า
18 ปี ทำให้เข้าใจความต้องการของลูกค้า
เข้าใจในธุรกิจและมีความเชี่ยวชาญในระบบงานของลูกค้าและมีประวัติการทำงานซึ่งเป็นคุณสมบัติหนึ่งที่ภาครัฐบาลกำหนดทำให้บริษัทได้เปรียบในเชิงการแข่งขันสามารถมีลูกค้าเพิ่มมากขึ้น

3.1.3 การจัดหาผลิตภัณฑ์และบริการ

เนื่องจากสายธุรกิจ SI ดำเนินงานโดยให้คำปรึกษาและรวบรวมระบบให้กับลูกค้า
ดังนั้นวิธีการจัดหาผลิตภัณฑ์และบริการจึงเป็นส่วนหนึ่งของขั้นตอนในการทำงานขั้นตอนที่ 4
โดยมีรายละเอียดดังนี้

สายธุรกิจ SI จะทำการสั่งซื้อสินค้าที่ต้องรวบรวมให้กับลูกค้าเมื่อได้รับการสั่งซื้อจากลูกค้าแล้ว
โดยไม่มีการเก็บสินค้าคงเหลือ การจัดหาผลิตภัณฑ์และบริการ สามารถแบ่งได้เป็นดังนี้

อุปกรณ์ฮาร์ดแวร์ อุปกรณ์ฮาร์ดแวร์ทั้งหมดสั่งซื้อจากคู่ค้า (Partner) ในประเทศไทย เช่น
คอมพิวเตอร์ส่วนกลาง คอมพิวเตอร์ตั้งโต๊ะ อุปกรณ์สำรองข้อมูล เป็นต้น โดยบริษัทคู่ค้าที่สำคัญ เช่น
บริษัท เดอะแวลู ซิสเต็มส์ จำกัด บริษัท อินแกรม ไมโคร คอมพิวเตอร์ จำกัด เป็นต้น

ซอฟต์แวร์ หากเป็นซอฟต์แวร์ที่เป็นตัวแทนจำหน่ายเอง
จะจัดหาโดยการติดต่อเป็นผู้แทนของซอฟต์แวร์นั้นๆโดยจ่ายค่าสัญญาการเป็นตัวแทนจำหน่ายให้กับบริษัทผู้ผลิต
โดยจ่ายค่าลิขสิทธิ์ตามยอดขาย หากต้องการผู้เชี่ยวชาญในการพัฒนาและติดตั้ง บริษัทจะนำสายธุรกิจ
ISD มาพัฒนาและติดตั้ง

การให้บริการ มีการให้บริการด้วยตนเองหรือมีการใช้ผู้เชี่ยวชาญจากผู้ผลิตร่วม
รวมถึงการซื้อบริการต่อจากผู้ให้บริการอื่น (Outsource) โดยสายธุรกิจ SI
มีปัจจัยในการพิจารณาเลือกบริษัทที่ทำซื้อบริการต่อ คือ ราคาและความชำนาญสำหรับงานนั้นๆ

สำหรับบุคลากรของสายธุรกิจ SI
ที่ผ่านมามีบุคลากรผู้มีความเชี่ยวชาญและมีประสบการณ์ที่อยู่กับบริษัทมาอย่างยาวนานและสามารถให้คำแนะนำและพัฒนาพนักงานรุ่นใหม่ๆเพื่อให้สามารถทำงานให้กับบริษัทได้อย่างมีประสิทธิภาพได้ในระยะเวลาอันรวดเร็ว
โดยสายธุรกิจ SI
สามารถจัดหาบุคลากรได้จากในสายอุตสาหกรรมไอทีทั่วไปและจากการพัฒนาผู้สำเร็จการศึกษาใหม่ๆในสาขาที่เกี่ยวข้องกัน
ในปัจจุบันมีบุคลากรทั้งสิ้นจำนวน 30 คน
โดยบุคลากรมีประกาศนียบัตรผู้เชี่ยวชาญด้านเทคโนโลยีจากบริษัทเจ้าของสินค้า
และผู้เชี่ยวชาญด้านผลิตภัณฑ์จาก IBM นอกจากนี้ยังมีบุคลากรผู้เชี่ยวชาญเฉพาะด้าน
ทั้งด้านการออกแบบ ด้านเทคโนโลยี รวมถึงการตลาดอีกด้วย

โดยทั่วไป การประมูลงานทางภาคราชการและรัฐวิสาหกิจ
ในขั้นตอนแรกจะต้องมีการวางหนังสือค้ำประกันการประมูลงาน (Bid Bond)
เพื่อทำการประมูลงาน หลังจากนั้นเมื่อได้รับการเซ็นสัญญาแล้ว
บริษัทจะต้องนำหนังสือค้ำประกันการรับเงินล่วงหน้า (Advance Payment Bond) มาค้ำประกัน
โดยที่บริษัทจะได้รับเงินประมาณร้อยละ 10-15 ของโครงการเพื่อนำมาเป็นเงินทุนหมุนเวียน
และทางบริษัทจะต้องวางหนังสือค้ำประกันสัญญา (Performance Bond)
เพื่อรับประกันว่าบริษัทจะทำงานจนเสร็จสิ้นโครงการซึ่งมีระยะเวลาเฉลี่ย 6 เดือนถึง 2 ปี
หลังจากที่งานเสร็จสิ้นแล้ว บริษัทอาจจะต้องวางหนังสือค้ำประกันผลงาน (Retention Bond)
เพื่อรับประกันผลงานต่อไปอีกประมาณ 1-2 ปี ขึ้นกับความต้องการของลูกค้า
ซึ่งทำให้บริษัทต้องการเงินทุนหมุนเวียนและวงเงินจากสถาบันการเงินเพื่อการขยายงานและประมูลโครงการที่มีมูลค่ามากขึ้น
ดังนั้นการที่บริษัทออกและเสนอขายหุ้นสามัญแก่บุคคลโดยเฉพาะเจาะจงตามมติที่ประชุมผู้ถือหุ้นเมื่อวันที่
17 กันยายน 2547
จะช่วยให้บริษัทมีเงินทุนหมุนเวียนเพิ่มขึ้นและเพิ่มความสามารถในการประมูลโครงการได้มากขึ้น

3.2 สายธุรกิจการรวบรวมระบบด้านเครือข่ายสารสนเทศ (Network Business Department
: NW)

3.2.1 ลักษณะผลิตภัณฑ์หรือบริการ

สายธุรกิจ NW ดำเนินงานภายใต้บริษัท IRCP
ประกอบธุรกิจให้บริการรวบรวมติดตั้งระบบเครือข่ายคอมพิวเตอร์และระบบป้องกันและรักษาความปลอดภัยของระบบเครือข่ายให้กับหน่วยงานต่างๆ
ทั้งภาครัฐบาล รัฐวิสาหกิจ และเอกชน โดยระบบเครือข่ายหลักที่สายธุรกิจ NW
ขายและให้บริการสามารถสรุปได้ดังนี้

(ก) เครือข่ายแลน (Local Area Network ตัวย่อคือ LAN) คือ
ระบบที่สามารถนำเครื่องคอมพิวเตอร์หลายเครื่องมาเชื่อมต่อกันด้วยระบบสื่อสารข้อมูล
เพื่อให้ผู้ใช้คอมพิวเตอร์สามารถส่งข่าวสารหรือไปรษณีย์อิเลคทรอนิคส์ถึงกัน โดยที่ LAN
เป็นเครือข่ายจำกัดเฉพาะบริเวณ
ส่วนมากเป็นเครือข่ายของคอมพิวเตอร์ที่เชื่อมต่อกันในระยะที่ไม่ไกลกันมากนัก เช่น ภายในอาคาร
มหาวิทยาลัย โดยระบบที่สายธุรกิจ NW
ให้บริการจะเน้นหนักเป็นลักษณะของระบบเครือข่ายหลักที่เป็นหัวใจหลักขององค์กร (Back Bone
Network) ซึ่งจะเป็นระบบหลักที่จะทำให้สามารถเชื่อมต่อกับระบบย่อยๆ
ภายในหน่วยงานต่างๆขององค์กรที่มีการใช้เครือข่ายคอมพิวเตอร์ประเภทนี้ภายในหน่วยงาน

(ข) เครือข่ายแวน (Wide Area Network ตัวย่อคือ WAN) คือ เครือข่ายบริเวณกว้าง
โดยทั่วไปเป็นเครือข่ายที่เชื่อมระบบคอมพิวเตอร์ของสำนักงาน
หรือหน่วยงานต่างๆเข้าด้วยกันไม่ว่าจะมีพื้นที่ที่ตั้งอยู่ในจังหวัดเดียวกันหรือต่างจังหวัดกัน เช่น
ระบบเครือข่ายของธนาคารที่มีสาขาทั้งในกรุงเทพและต่างจังหวัด เป็นต้น

(ค) ระบบป้องกันและรักษาความปลอดภัย (Preventive And Security System) คือ
การป้องกันและดูแลรักษาความปลอดภัยของระบบเครือข่าย
ทั้งจากไวรัสคอมพิวเตอร์และผู้ที่ไม่ประสงค์ดีต่อระบบ (Hacker)

 รายละเอียดผลิตภัณฑ์ของสายธุรกิจ NW

+----------------+----------------+-----------------------------------+
| ตราผลิตภัณฑ์      | รุ่น/แบบ         | คุณสมบัติ                            |
+----------------+----------------+-----------------------------------+
| ALCATEL        | Omni SR        | อุปกรณ์ค้นหาเส้นทางอัตโนมัติ             |
|                |                |                                   |
|                | Omni Switch    | อุปกรณ์กระจายสัญญาณ                  |
|                | 7000/8000      |                                   |
|                |                | อุปกรณ์เครือข่ายไร้สาย (Wireless       |
|                | Omni Switch    | Network)                          |
|                | 6600           |                                   |
|                |                |                                   |
|                | Omni Access    |                                   |
+----------------+----------------+-----------------------------------+
| AMP            | สาย Fiber      | อุปกรณ์สายสัญญาณ                     |
|                | Optic          |                                   |
|                |                |                                   |
|                | สาย UTP        |                                   |
|                |                |                                   |
|                | สาย STP        |                                   |
|                |                |                                   |
|                | สาย Coaxial    |                                   |
+----------------+----------------+-----------------------------------+
| 3COM           | Switch         | อุปกรณ์กระจายสัญญาณ                  |
|                |                |                                   |
|                | HUB            |                                   |
+----------------+----------------+-----------------------------------+
| Trend Micro    | Antivirus      | โปรแกรมป้องกันและทำลายไวรัส          |
|                | Gateway        |                                   |
|                |                | อุปกรณ์ป้องกันการโจมตีและทำลายไวรัส     |
|                | Antivirus Wall |                                   |
+----------------+----------------+-----------------------------------+
| Rad ware       | IPS            | อุปกรณ์ตรวจจับและยับยั้งผู้บุกรุก           |
+----------------+----------------+-----------------------------------+
| Array Network  | SSL VPN        | อุปกรณ์เข้ารหัสความปลอดภัยของข้อมูล      |
+----------------+----------------+-----------------------------------+
| Fortinet       | Firewall       | อุปกรณ์ป้องกันผู้บุกรุก                   |
+----------------+----------------+-----------------------------------+
| ASTARO         | Firewall       | โปรแกรมป้องกันและตรวจติดตามผู้บุกรุก     |
+----------------+----------------+-----------------------------------+

สายธุรกิจ NW มีพนักงานที่เชี่ยวชาญและมีประสบการณ์ในการติดตั้งระบบเครือข่ายเป็นอย่างดี
นอกจากนี้สายธุรกิจ NW
ได้รับความไว้วางใจให้ติดตั้งระบบเครือข่ายในโครงการที่สำคัญและสร้างชื่อเสียงให้กับสายธุรกิจ
NW ในช่วงที่ผ่านมาโดยมีตัวอย่างโครงการที่สำคัญดังนี้

+----------------------+-------------------------+-----------+---------+
| ชื่อโครงการ            | หน่วยงาน                 | มูล        | ปี พ.ศ.  |
|                      |                         | ค่าโครงการ |         |
|                      |                         |           |         |
|                      |                         | (ล้านบาท)  |         |
+----------------------+-------------------------+-----------+---------+
| ปรับปรุง               | สำนัก                    | 6.2       | 2547    |
| ระบบเครือข่ายคอมพิวเตอร์ | งานทรัพย์สินส่วนพระมหากษัตริย์ |           |         |
| โรงเรียนเตรียมทหาร     | (โรงเรียนเตรียมทหาร )     |           |         |
+----------------------+-------------------------+-----------+---------+
| ระบบเครือข่ายส่วนที่ 2    | มหาวิทยาลัยขอนแก่น         | 18.6      | 2547    |
+----------------------+-------------------------+-----------+---------+
| ระบบเครือข่ายไร้สาย     | มหาวิทยาลัยเทคโนโลยีมหานคร | 4.6       | 2547    |
+----------------------+-------------------------+-----------+---------+
| ระบบเครือข่ายแ         | โรงงานยาสูบ              | 5.9       | 2547    |
| ละระบบรักษาความปลอดภัย |                         |           |         |
+----------------------+-------------------------+-----------+---------+
| ระบบเครือข่ายส         | กา                      | 11.4      | 2547    |
| ำหรับระบบโทรทัศน์วงจรปิด | รท่าอากาศยานแห่งประเทศไทย |           |         |
|                      | (ขายผ่านบ.ภัทรรุงโรจน์)     |           |         |
+----------------------+-------------------------+-----------+---------+
| อุปกรณ์เครือข่าย         | บริษัท ซีเมนส์ จำกัด         | 3.8       | 2547    |
+----------------------+-------------------------+-----------+---------+
| ระบบเครือข่ายความเร็วสูง | สถาบันเทคโนโลยีพระจ       | 38        | 2547    |
| 10 GB                | อมเกล้าเจ้าคุณทหารลาดกระบัง |           |         |
+----------------------+-------------------------+-----------+---------+
| ปรับปรุงระบบเครือข่าย    | โรงพยาบาลรามาธิบดี        | 4.4       | 2547    |
+----------------------+-------------------------+-----------+---------+
| ติดตั้งร                | มหาวิทยาลัยขอนแก่น         | 8.9       | 2546    |
| ะบบเครือข่ายใยแก้วนำแสง |                         |           |         |
| (Gigabit)            |                         |           |         |
+----------------------+-------------------------+-----------+---------+
| ระบบเครือข่าย          | มหาวิทยาลัยขอนแก่น         | 6.1       | 2546    |
| สำนักวิทยบริการ         |                         |           |         |
+----------------------+-------------------------+-----------+---------+
| ขยาย                 | สำนัก                    | 11.6      | 2546    |
| ระบบโครงข่ายสารสนเทศพ | งานทรัพย์สินส่วนพระมหากษัตริย์ |           |         |
| ื้นฐานโรงเรียนเตรียมทหาร | (โรงเรียนเตรียมทหาร )     |           |         |
+----------------------+-------------------------+-----------+---------+
| ระบบเครือข่าย          | คณะวิทยาศาสตร์            | 7.8       | 2546    |
|                      | สถาบันเทคโนโลยีราชมงคล    |           |         |
+----------------------+-------------------------+-----------+---------+
| ระบบเครือข่ายคอมพิวเตอร์ | กา                      | 8.1       | 2545    |
|                      | รท่าอากาศยานแห่งประเทศไทย |           |         |
+----------------------+-------------------------+-----------+---------+
| LAN Switch Layer 3   | มหาวิทยาล                | 5         | 2545    |
|                      | ัยเทคโนโลยีพระจอมเกล้าธนบุรี |           |         |
+----------------------+-------------------------+-----------+---------+
| ระบบเครือข่าย Gigabit  | มหาวิทยาลัยเทคโนโลยีมหานคร | 6.2       | 2542    |
+----------------------+-------------------------+-----------+---------+

นอกจากงานให้บริการออกแบบติดตั้งระบบเครือข่ายแล้ว สายธุรกิจ NW ให้บริการหลังการขาย
โดยทั่วไปจะรับประกันระบบเครือข่ายเป็นเวลา 1 ปี โดยแบ่งการบริการออกเป็น 2 แบบคือ
ให้บริการต่อเมื่อเกิดปัญหาทางด้านระบบกับทางลูกค้า (Corrective maintenance) และ
ให้บริการตรวจเช็คระบบ ทุกๆ 3 เดือน (Preventive maintenance)
และยังมีการเปิดให้บริการในการทำ Maintenance กับลูกค้าที่หมดระยะเวลารับประกันใน 1
ปีแรก โดยเพิ่มประสิทธิภาพในการให้บริการเต็มรูปแบบ
พร้อมหมายเลขโทรศัพท์ด่วนที่ลูกค้าสามารถแจ้งปัญหาการใช้งาน ตลอด 24 ชั่วโมง

ทั้งนี้ลักษณะขั้นตอนการทำงานจะเป็นลักษณะเดียวกับการทำงานของสายธุรกิจ SI
เพียงแต่เปลี่ยนผลิตภัณฑ์เป็นเครือข่ายคอมพิวเตอร์เท่านั้น

3.2.2 การตลาดและภาวะการแข่งขัน

3.2.2.1 การตลาด

กลยุทธ์การแข่งขัน

(1) ด้านสินค้าและบริการ

ในระยะเวลาที่ผ่านมาสายธุรกิจ NW
ได้รับการแต่งตั้งให้เป็นตัวแทนจำหน่ายสินค้าที่มีชื่อเสียงระดับโลก เช่น อุปกรณ์เครือข่ายของ
Alcatel และ 3COM อุปกรณ์สายสัญญาณของ AMP แล้วนั้น
บริษัทได้เล็งเห็นว่าโอกาสทางธุรกิจในระบบเครือข่ายมีช่องทางที่จะขยายศักยภาพได้เพิ่มขึ้น
จึงได้มีนโยบายที่จะเพิ่มสินค้าขึ้นทุกปี โดยเมื่อต้นปี 2547 สายธุรกิจ NW
ได้ติดต่อสินค้าชั้นนำของโลกเข้ามาเพิ่มในธุรกิจ อาทิเช่น ระบบป้องกันไวรัสของ SYMANTEC และ
ระบบป้องกันการโจมตีจากผู้บุกรุกของ ASTARO
โดยได้เน้นหนักไปทางด้านการรักษาความปลอดภัยของระบบ เนื่องจากปัจจุบัน
ลักษณะงานธุรกิจนับวันที่จะใช้ระบบคอมพิวเตอร์สูงขึ้น
การติดต่อสื่อสารเป็นสิ่งที่เกิดขึ้นและขาดไปไม่ได้ในโลกธุรกิจสมัยใหม่
ซึ่งระบบเครือข่ายจะเป็นหัวใจหลักของการติดต่อ
และหากระบบเครือข่ายขาดความน่าเชื่อถือหรือมีความเปราะบางเมื่อมีปริมาณการใช้งานสูง
รวมทั้งขาดการรักษาความปลอดภัยต่อการจู่โจมทั้งไวรัสคอมพิวเตอร์และผู้บุกรุก
ซึ่งจะทำความเสียหายต่อข้อมูลและเวลาทางธุรกิจ ซึ่งจะนำไปสู่ความเสียหายทางธุรกิจได้

ในการแข่งขันนั้นคู่แข่งขันมักจะเสนอสินค้าจากตราสินค้าที่แตกต่างกันซึ่งสินค้าของบริษัท
ล้วนแล้วแต่มีคุณสมบัติเป็นที่ยอมรับอย่างสูงจากลูกค้าโดยเฉพาะสินค้าหลักคือ Alcatel
ซึ่งลูกค้าจะเลือกจากข้อเสนอที่สามารถตอบสนองความต้องการของลูกค้าได้มากที่สุด

รายได้ส่วนใหญ่ของสายธุรกิจ NW มาจากสินค้าของ Alcatel ซึ่งบริษัทเป็นผู้นำตลาด
โดยที่ตัวแทนทั้งหมดรวมทั้งบริษัทเป็นตัวแทนระดับ premium ซึ่งมี 3 รายในประเทศไทย
อย่างไรก็ตามตัวแทนจะไม่ทำการแข่งขันกันเองตามนโยบาย ของ Alcatel ในปี 2546
บริษัทได้รับรางวัลจาก Alcatel เนื่องจากสามารถทำยอดขายสูงที่สุดในประเทศไทย
นอกจากนี้สายธุรกิจ NW นั้นมีจุดเด่นในการสร้างความแตกต่างในด้านการให้บริการ
โดยสามารถแก้ปัญหาและสร้างทางออกทุกอย่างให้กับลูกค้าโดยอาศัยประสบการณ์ของทีมงานที่ได้รับมาตรฐานจากผู้ผลิตเป็นผู้พัฒนาสินค้าได้เป็นอย่างดี
โดยสายธุรกิจ NW ให้ความสำคัญในการสร้างเสริมความรู้ เทคโนโลยีแก่ทีมงานเสมอ
โดยเจ้าหน้าที่จะต้องได้รับการฝึกอบรมอย่างต่อเนื่อง
รวมถึงการอบรมและได้รับการรับรองจากเจ้าของสินค้า จึงถือเป็นข้อได้เปรียบในการแข่งขัน
นอกจากนี้สายธุรกิจ NW มีทีมงานพัฒนาซอฟต์แวร์จาก ISD
ซึ่งเป็นบริษัทย่อยช่วยสนับสนุนในกรณีที่โครงการต้องการซอฟต์แวร์แบบเฉพาะเจาะจงและช่วยให้สามารถให้บริการได้สอดคล้องกับความต้องการของลูกค้าโดยเฉพาะ

(2) ด้านพนักงาน

สายธุรกิจ NW
เน้นทีมงานที่มีประสิทธิภาพและได้รับประกาศณียบัตรผู้เชี่ยวชาญด้านระบบเครือข่ายและอุปกรณ์เครือข่ายจากผู้ผลิตระบบเครือข่ายที่มีชื่อเสียงของโลกได้แก่
Alcatel และ 3COM
โดยให้พนักงานทุกคนมีการติดตามเทคโนโลยีทางด้านระบบเครือข่ายซึ่งในปีนี้ทางสายธุรกิจ NW
ได้เพิ่มสินค้าในการนำเสนอเพิ่มขึ้น จึงมีความจำเป็นในการที่จะต้องพัฒนาบุคลากรมากขึ้น
สำหรับสินค้าจาก Alcatel นั้น เนื่องจากบริษัทเป็นตัวแทนระดับ premium
พนักงานของบริษัทจึงมีสิทธิเข้าอบรมและทดสอบความรู้เพื่อรับใบประกาศณียบัตรของ Alcatel
(ACSE: Alcatel Certificate System Engineer)
ซึ่งในขณะนี้พนักงานของบริษัทได้เข้ารับการอบรมและสอบผ่านแล้ว
ซึ่งการได้รับประกาศณียบัตรดังกล่าวมีความจำเป็นในการดำรงสถานะตัวแทนระดับ Premium
ของบริษัทอันนับว่าเป็นจุดแข็งที่เหนือตัวแทนรายอื่นๆในประเทศไทยทำให้บริษัทได้รับความไว้วางใจจากลูกค้าเนื่องจากมั่นใจได้ว่าพนักงานทุกคนมีการติดตามเทคโนโลยีทางด้านระบบเครือข่ายและนำความรู้ใหม่ๆมาปรับปรุงและพัฒนาระบบให้แก่ลูกค้าอย่างสม่ำเสมอเพื่อที่จะสามารถนำเสนอทางออกให้กับลูกค้าได้อย่างมีประสิทธิภาพและให้เกิดความพึงพอใจสูงสุด

(3) การบริหารต้นทุนการขาย

ทางสายธุรกิจ NW
เน้นการบริหารต้นทุนการขายและการให้บริการเพื่อให้ได้เปรียบในเชิงการแข่งขันโดยยังรักษาคุณภาพสินค้าและการบริการให้ได้ตามมาตรฐานโลก
โดยที่บริษัทได้รับการแต่งตั้งให้เป็นตัวแทนของ Alcatel ในระดับ Premium Partner
ทำให้ได้รับสิทธิพิเศษต่างๆ เช่น สามารถซื้อสินค้าได้ในราคาที่ถูกกว่าตัวแทนจำหน่ายทั่วไป
นอกจากนั้นยังเน้นการบริหารความสัมพันธ์กับคู่ค้ารายอื่นเพื่อให้สามารถซื้อสินค้าได้ในราคาที่ต่ำ
ทำให้สายธุรกิจ NW สามารถแข่งขันกับองค์กรอื่นได้

(4) การสร้างความสัมพันธ์อันดีกับลูกค้า

บริษัทได้รับความไว้วางใจและมีความสัมพันธ์อันดีกับลูกค้าทั้งในส่วนของลูกค้าเดิมและสามารถขยายฐานลูกค้าใหม่ได้โดยเน้นในด้านการให้บริการ
ที่ผ่านมาบริษัทมีอัตราการถูกปรับและส่งมอบล่าช้าเป็นศูนย์
เนื่องจากบริษัทเน้นในส่วนของการรับงานซึ่งบริษัทจะมีการประเมินความต้องการของลูกค้าอย่างละเอียด
วิเคราะห์โครงการ และความพร้อมในทุกๆด้านรวมถึงจัดทำ Proposal
เพื่อนำเสนอให้ลูกค้าก่อนที่จะเข้าประมูลงานเสมอเพื่อที่บริษัทจะมั่นใจได้ว่าจะสามารถทำตามความต้องการของลูกค้าได้
นอกจากนั้นภายหลังการขาย บริษัทยังจัดสรรพนักงานให้ดูแลลูกค้าแต่ละกลุ่มอย่างทั่วถึง
โดยสามารถให้ความสะดวกและบริการตอบคำถามแก้ปัญหาให้กับลูกค้าได้อย่างรวดเร็ว
การจัดสรรพนักงานเพื่อดูแลลูกค้าในแต่ละกลุ่มดังกล่าวจะช่วยสร้างความมั่นใจให้กับคู่ค้าในการใช้บริการของสายธุรกิจ
NW อย่างต่อเนื่อง ทำให้สายธุรกิจ NW มีโอกาสได้รับงานซ้ำจากลูกค้ารายเดิมในปีต่อๆไป

ลักษณะของกลุ่มลูกค้าและช่องทางการจัดจำหน่าย

ทางสายธุรกิจ NW มีการกำหนดกลุ่มลูกค้าเป้าหมายหลัก คือ
สถาบันการศึกษาและหน่วยงานในภาคราชการ รัฐวิสาหกิจและภาคเอกชน
โดยรายได้ส่วนใหญ่มาจากกลุ่มสถาบันการศึกษาและภาคราชการ
เนื่องจากกลุ่มสถาบันการศึกษาเป็นตลาดที่มีความต้องการใช้เทคโนโลยีที่ทันสมัยและโดยทั่วไปจะเป็นผู้เริ่มใช้เทคโนโลยีใหม่ๆอยู่เสมอ
ส่วนทางภาคราชการนั้น เป็นตลาดที่มีกำลังซื้อค่อนข้างสูง
เนื่องจากนโยบายของรัฐบาลในการที่จะนำเทคโนโลยี ICT มานำการพัฒนาประเทศ
ทำให้เป็นตลาดที่มีความน่าสนใจเป็นอย่างยิ่งประกอบกับ การมีฐานะการเงินที่มั่นคง
โดยที่ผ่านมาสายธุรกิจ NW
ได้มีโอกาสให้บริการกับสถาบันการศึกษาและหน่วยงานภาครัฐหลายโครงการ
ทำให้สามารถนำผลงานจากสถานศึกษาเพื่อนำมาเป็นแนวทางในการวางระบบเครือข่ายให้กับลูกค้ารายอื่น
เช่น หน่วยงานราชการและองค์กรเอกชนอื่นๆ โดยจะเน้นเฉพาะหน่วยงานขนาดใหญ่
(Enterprise Solution) ทำให้สายธุรกิจ NW
มีความแตกต่างและจุดยืนที่แตกต่างจากธุรกิจระบบเครือข่ายทั่วไปในตลาดเมืองไทย
ซึ่งเป็นกลุ่มลูกค้าเป้าหมายที่สายธุรกิจ NW
มุ่งเน้นเนื่องจากเป็นหน่วยงานที่มีศักยภาพการสั่งซื้อและการติดตั้งระบบเครือข่าย
และมีการตั้งงบประมาณในแต่ละปีชัดเจน โดยมีรายได้ในปี 2547 แบ่งตามกลุ่มลูกค้าดังตาราง

  ----------------------------------- -----------------------------------
  กลุ่มลูกค้า                             ร้อยละ

  ราชการ                              85

  รัฐวิสาหกิจ                            10

  ภาคเอกชน                            5

  รวม                                 100.0
  ----------------------------------- -----------------------------------

ในปี 2546 บริษัทได้เข้าร่วมเสนอการประกวดราคารวมถึงการขายตรงทั้งสิ้น 18 โครงการ
ประมูลได้ทั้งสิ้น 14 โครงการ มูลค่า 90 ล้านบาท

สำหรับปี 2547 นี้ สายธุรกิจ NW เข้าประมูลงานไปแล้วทั้งสิ้น 15 โครงการ และได้รับงานไปแล้ว
12 โครงการ มูลค่า 46 ล้านบาท

โดยทั่วไปงานทางภาคราชการและรัฐวิสาหกิจ ทางสายธุรกิจ NW จะเข้าไปทำการประกวดราคา
ส่วนกลุ่มลูกค้าภาคเอกชนจะใช้ทีมงานขายตรง โดยใช้กลยุทธ์ส่งทีมงานขายเข้าไปขายแบบนำร่อง
(pre-sale)
โดยจะเข้าไปแนะนำลูกค้าเกี่ยวกับตัวผลิตภัณฑ์ทางด้านเทคนิคและเน้นการให้ความรู้โดยตรงกับกลุ่มเป้าหมายเพื่อให้ลูกค้าเข้าใจในประโยชน์ของการนำผลิตภัณฑ์ไปใช้รวมถึงเห็นความสำคัญในการใช้ระบบเครือข่ายดังกล่าวให้เกิดประโยชน์ต่อองค์กรซึ่งจะเป็นการเพิ่มความน่าเชื่อถือในธุรกิจด้วย
จากนั้นจะส่งตัวแทนขาย (Sale)
ไปทำการเจรจาต่อรองทางด้านราคาและสรุปราคาในการทำโครงการ

3.2.2.2 การตลาดและภาวะการแข่งขันของสายธุรกิจการรวบรวมระบบด้านเครือข่ายสารสนเทศ
(NW)

เนื่องจากเทคโนโลยีกำลังเข้ามามีบทบาทในการทำงานมากขึ้นทั้งในปัจจุบันและอนาคต
การติดต่อสื่อสาร ส่งข้อมูลต่างๆทั้งภายในองค์กรและระหว่างองค์กรมีมากขึ้น
ดังนั้นทั้งภาครัฐบาลและภาคเอกชนจึงให้ความสำคัญในการลงทุน ติดตั้ง
และขยายระบบเครือข่ายอยู่ตลอดเวลาเพื่อรองรับกับการใช้งานที่เพิ่มขึ้น
โดยจะเห็นตัวอย่างได้จากนโยบายรัฐบาลสนับสนุนด้านการพัฒนาการใช้เทคโนโลยีสารสนเทศอย่างชัดเจน
ทำให้เกิดความต้องการอย่างสูงในการติดตั้งระบบโครงสร้างเครือข่ายคอมพิวเตอร์ โดยในปี 2547
นี้บริษัทคาดว่าตลาดน่าจะมีอัตราการเติบโตเฉลี่ยไม่น้อยกว่าปี 2546
โดยมีการดำเนินธุรกิจและการกระทำธุรกรรมผ่านทางระบบเครือข่ายสูงขึ้นกว่าปี 2546 ถึง 30 %
เนื่องจากการใช้เทคโนโลยีเป็นสิ่งที่ง่ายขึ้นและอำนวยความสะดวกมากขึ้น
อีกทั้งประเทศไทยยังมีความพร้อมในการเชื่อมต่อเครือข่าย (Networked Readiness Index)
ซึ่งจากการวิจัยของมหาวิทยาลัยฮาร์วาร์ดประเทศสหรัฐอเมริกา จัดประเทศไทยจัดอยู่ในอันดับที่ 43
ของโลก นอกจากนั้นยังมีปัจจัยอื่นๆที่ส่งเสริมการขยายตัวของตลาดอย่างเช่น
การขยายตัวของปริมาณการใช้อุปกรณ์จัดเก็บข้อมูล (Data storage)
ที่จะมารองรับระบบเครือข่าย จากข้อมูลของสมาคมธุรกิจคอมพิวเตอร์แห่งประเทศไทย (ATCI)
มีการคาดการณ์ว่าอุปกรณ์คอมพิวเตอร์ในส่วนที่เกี่ยวข้องกับการสื่อสารข้อมูล (Data
Communication) จะเติบโตในอัตราร้อยละ 24 ซึ่งเพิ่มขึ้นจากปี 2546 ซึ่งเติบโตในอัตราร้อยละ
15 สำหรับมูลค่าอุปกรณ์จัดเก็บข้อมูลที่จะมารองรับระบบเครือข่ายนั้นคาดว่าจะเติบโตในอัตราร้อยละ
36 ในปี 2547 เพิ่มขึ้นจากปี 2546 ซึ่งเติบโตในอัตราร้อยละ 23
จากการที่ภาครัฐมีนโยบายระบบเครือข่ายเพื่อรองรับการก้าวสู่รัฐบาลอิเลคทรอนิกส์
(e-Government) ซึ่งจัดเป็นลูกค้ารายใหญ่ที่สุดโดยมีส่วนแบ่งราวร้อยละ 30-40
โดยมีงบประมาณการใช้จ่ายด้านไอทีกว่า 10,000 ล้านบาท และ
ระบบเครือข่ายในหน่วยงานภาคเอกชนโดยเฉพาะหน่วยงานทางด้านธนาคารและประกันภัย
ประกอบกับการเติบโตของตลาดอุปกรณ์รองรับระบบเครือข่าย
คาดว่าตลาดสินค้าและบริการติดตั้งระบบเครือข่ายจะมีแนวโน้มที่ดีตลอดระยะเวลาตามกรอบนโยบายเทคโนโลยีสารสนเทศ
(IT 2010) ของรัฐบาล

ภาวะการแข่งขันในปัจจุบันค่อนข้างสูง โดยคู่แข่งที่มีเป้าหมายใกล้เคียงกันได้แก่ บริษัททีซีเอส
เนตเวิร์ค จำกัด บริษัทแอดวานซ์ อินฟอร์เมชั่น เทคโนโลยี จำกัด (มหาชน) และ บริษัทดาต้า
คราฟท์ จำกัด เป็นต้น ซึ่งในการประมูลลูกค้าจะเลือกข้อเสนอที่ตรงความต้องการที่สุด
โดยส่วนใหญ่คู่แข่งขันจะเสนอสินค้าที่แตกต่างกัน
ซึ่งบริษัทมีสินค้าที่มีมาตรฐานและได้รับการยอมรับอย่างสูง

3.2.3 การจัดหาผลิตภัณฑ์และบริการ

ในปี 2547 มีการนำเข้าสินค้าจากต่างประเทศในอัตราส่วนร้อยละ 80
และสั่งซื้อสินค้าในประเทศในอัตราส่วนร้อยละ 20 โดยสินค้าที่สั่งซื้อจากต่างประเทศ คือ
เครือข่ายขนาดใหญ่และ Backbone Switch จากบริษัท Alcatel Internetworking, Inc.
ส่วนสินค้าที่เหลือสั่งซื้อภายในประเทศ เช่น บริษัท เอสไอเอส ดิสทริบิวชั่น (ประเทศไทย) จำกัด
บริษัท เดอะแวลู ซิสเต็มส์ จำกัด และบริษัท Tyco Electronics (Thailand) Limited
ในส่วนการจัดหาผลิตภัณฑ์นั้นจะทำการจัดหาผลิตภัณฑ์ เมื่อมีการสั่งซื้อสินค้าจากลูกค้า
และได้รับใบสั่งซื้อเรียบร้อยแล้วเท่านั้น ทำให้สายธุรกิจ NW ไม่ต้องมีการเก็บสินค้าคงคลัง
โดยในปัจจุบันมีการเพิ่มบุคลากรจากเดิม 15 คนเป็น 16 คน

4.  สัญญาสำคัญที่เกี่ยวข้องในการดำเนินธุรกิจการรวบรวมระบบด้านเครือข่ายสารสนเทศ

  (1) สัญญาระหว่างบริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) กับ บริษัท
  Tyco Electronics (Thailand) Limited

บริษัท บริษัทอินเตอร์เนชั่นแนล รีเสริช คอร์ปอเรชั่น จำกัด (มหาชน)

คู่สัญญา บริษัท Tyco Electronics (Thailand) Limited

สัญญาเลขที่ ไม่มี

วันเริ่มต้นของสัญญา 1 ตุลาคม 2545

ระยะเวลาของสัญญา 1 ปี โดยสัญญาจะต่อโดยอัตโนมัติคราวละ 1 ปี
ถ้าฝ่ายใดฝ่ายหนึ่งไม่แจ้งเอกสาร ยกเลิก

ค่าตอบแทน ไม่มี

สาระสำคัญ 1. เป็นสัญญาแต่งตั้งตัวแทนจำหน่ายสินค้า AMP Net connect product

  2. การบอกเลิกสัญญาโดยฝ่ายใดฝ่ายหนึ่ง ต้องแจ้งล่วงหน้าอย่างน้อย 60 วัน

  (2) สัญญาระหว่างบริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) กับ บริษัท
  Alcatel Internetworking, Inc

บริษัท บริษัทอินเตอร์เนชั่นแนล รีเสริช คอร์ปอเรชั่น จำกัด (มหาชน)

คู่สัญญา บริษัท Alcatel Internetworking, Inc

สัญญาเลขที่ ไม่มี

วันเริ่มต้นของสัญญา 8 กุมภาพันธ์ 2545

ระยะเวลาของสัญญา สัญญาจะต่อโดยอัตโนมัติจนกว่าจะมีการยกเลิกสัญญาโดยฝ่ายใดฝ่ายหนึ่ง

ค่าตอบแทน ไม่มี

สาระสำคัญ 1. เป็นสัญญาแต่งตั้งตัวแทนจำหน่ายสินค้าของ Alcatel ภายใน e-Networking
Division

2. การบอกเลิกสัญญาโดยฝ่ายใดฝ่ายหนึ่ง ต้องแจ้งล่วงหน้าอย่างน้อย 60 วัน

3.3 สายธุรกิจการผลิตซ้ำซอฟต์แวร์ (Authorized Replicator Business Department:
AR)

3.3.1 รายละเอียดผลิตภัณฑ์หรือบริการของสายธุรกิจ

สายธุรกิจ AR ดำเนินงานภายใต้บริษัท IRCP ประกอบธุรกิจเป็นผู้ผลิตซ้ำซอฟต์แวร์ให้กับ
Microsoft ประเภทรับจ้างผลิต OEM ของ Microsoft มีขั้นตอนคือบริษัทเป็นผู้จัดหาวัตถุดิบ
จัดทำโปรแกรมที่ได้รับจาก Microsoft จากนั้นส่งโปรแกรมไปให้โรงงานที่ได้รับอนุญาตจาก
Microsoft USA เป็นผู้ลงโปรแกรมใส่แผ่นซีดี แล้วนำแผ่นซีดีนั้นกลับมาปิดฉลากแสดงสิทธิกันปลอม
(Certificate of Authenticity) ที่ทำจากเทคโนโลยีของ Microsoft โดยเฉพาะ
และใช้เครื่องจักรที่ Microsoft กำหนด
ซึ่งการใส่รหัสลงในฉลากรักษาความปลอดภัยนี้ถือเป็นขั้นตอนในการผลิตซ้ำซอฟต์แวร์
หากไม่มีรหัสจะไม่สามารถใช้โปรแกรมได้ หลังจากนั้นทำการบรรจุหีบห่อและจำหน่าย
ปัจจุบันทางสายธุรกิจ AR เป็นผู้ผลิตซ้ำซอฟต์แวร์ให้กับ Microsoft
แต่เพียงผู้เดียวในประเทศไทยมานานกว่า 18 ปี นอกจากนี้ทางสายธุรกิจ AR
ยังรับผลิตซ้ำซอฟต์แวร์ เช่น ซอฟต์แวร์ประยุกต์ Data file ที่พัฒนาจากบริษัทที่เกี่ยวข้องกันคือ
ISD อีกด้วย

นอกจากการบริการรับจ้างผลิตซ้ำซอฟต์แวร์ให้กับลูกค้าแล้ว สายธุรกิจ AR
ยังให้บริการทางด้านงานพิมพ์เครื่องหมายหรือตราสินค้าบนวัตถุผิวโค้ง เช่น แป้นพิมพ์คีย์บอร์ด
แก้วหรือพลาสติก ตามที่ลูกค้ากำหนด และให้บริการทำซ้ำโปรแกรมลงแผ่น diskette ขนาด 3.5
นิ้ว เช่น แผ่นไดร์ฟเวอร์ (driver) เป็นต้น

3.3.2 การตลาดและภาวะการแข่งขัน

สัดส่วนรายได้ของทางสายธุรกิจ AR ในปี 2547 ส่วนใหญ่มาจากการผลิตซ้ำซอฟต์แวร์ของ
Microsoft คิดเป็นสัดส่วนกว่าร้อยละ 96 ในขณะที่การทำซ้ำซอฟต์แวร์จาก บริษัท ISD
งานพิมพ์เครื่องหมายหรือตราสินค้าบนวัตถุผิวโค้ง และการทำซ้ำโปรแกรมลงแผ่น diskette ขนาด
3.5 นิ้ว รวมกันมีสัดส่วนรายได้เพียงร้อยละ 4 ดังนั้นทางสายธุรกิจ AR
จึงมีนโยบายการตลาดมุ่งเน้นงานทางด้านการผลิตซ้ำซอฟต์แวร์ของ Microsoft เป็นหลัก
โดยเน้นการผลิตได้อย่างรวดเร็ว มีคุณภาพได้มาตรฐานตามที่ลูกค้ากำหนด มีบริการหลังการขาย
นอกจากนี้สายธุรกิจ AR ได้จัดให้มีขั้นตอนการทำงานอย่างเป็นระบบ
รวมถึงมีระบบการตรวจสอบคุณภาพและรวบรวมสถิติที่ได้มาตรฐาน
และมีการจัดทำแบบประเมินความพึงพอใจจากลูกค้าอย่างสม่ำเสมอ
โดยโรงงานที่ผลิตเป็นโรงงานที่ได้มาตรฐานผ่านการตรวจสอบจาก Microsoft โดยตรง

3.3.2.1 การตลาด

กลยุทธ์การแข่งขัน

(1) ด้านสินค้าและบริการ

สายธุรกิจ AR เน้นการให้บริการผลิตสินค้าและการให้บริการที่มีคุณภาพสูงโดยทางสายธุรกิจ AR
ได้รับการอัพเกรดใบรับรองด้านคุณภาพจาก ISO 9002 version 1994 เป็น ISO 9000:2000
เมื่อวันที่ 15 ธันวาคม 2546 ซึ่งเป็นมาตรฐานของ NAC (National Accreditation
Council) และ UKAS (United Kingdom Accreditation Service)
โดยได้รับการรับรองมาตรฐานครอบคลุมทุกส่วนการผลิตทั้งในด้านการผลิตซ้ำซอฟต์แวร์ที่มีลิขสิทธิ์และด้านวัสดุหีบห่อ
(Duplication of license software and computer packing accessories)
รวมถึงการสกรีนเครื่องหมายบนวัตถุผิวโค้ง (PAD Printing)
ด้วยนอกจากนี้บริษัทยังได้รับการประเมินผลการปฏิบัติงาน(Performance Evaluation) จาก
Microsoft ถึง 100 คะแนนเต็มเป็นเวลา 20 เดือนติดต่อกัน จนได้รับรางวัล Commitment to
Excellence ประจำปี 2004 เมื่อวันที่ 22 กันยายน 2547 ที่ผ่านมา
ซึ่งเป็นเครื่องยืนยันคุณภาพและความพึงพอใจของ Microsoft ที่มีต่อบริษัทได้เป็นอย่างดี

ทางสายธุรกิจ AR มีการสำรวจระดับความพึงพอใจของลูกค้า (Customer Satisfaction
Level) ทุกปี โดยทำแบบสอบถามไปถึงลูกค้าโดยตรงเพื่อให้คะแนนในหัวข้อต่างๆที่ทางสายธุรกิจ
AR คาดว่าเป็นปัจจัยสำคัญ เช่น คุณภาพสินค้า ราคา การจัดส่งและการให้บริการ เป็นต้น
เพื่อนำข้อมูลที่ได้มาปรับปรุงและพัฒนากระบวนการผลิตให้ลูกค้ามีความพึงพอใจสูงสุด

เนื่องจากสายธุรกิจ AR ประกอบธุรกิจหลัก คือการผลิตซ้ำซอฟต์แวร์ของ Microsoft
ซึ่งขายให้กับลูกค้าตามที่ Microsoft USA เป็นผู้กำหนดให้ โดย Microsoft USA
จะเป็นผู้มอบหมายนโยบายให้กับ Microsoft Corporation
ประเทศไทยซึ่งเป็นตัวแทนในประเทศเพื่อให้เป็นผู้กำหนดนโยบายทางด้านการตลาดสำหรับผลิตภัณฑ์ใหม่
รวมถึงการปรามปราบซอฟต์แวร์ที่ผิดกฎหมายอีกทอดหนึ่ง
ดังนั้นนโยบายการตลาดส่วนใหญ่จะถูกกำหนดโดย Microsoft โดยหากในปีใดทาง Microsoft
มีนโยบายการปราบปรามซอฟต์แวร์ละเมิดลิขสิทธิ์อย่างเข้มงวด
ก็จะส่งผลให้รายได้ของสายธุรกิจโตตามไปด้วย ในขณะเดียวกัน สำหรับผลิตภัณฑ์หรือรุ่นสินค้าของ
Microsoft ซึ่งมีออกมาใหม่เป็นระยะเพื่อกระตุ้นและตอบสนองความต้องการของลูกค้า สายธุรกิจ
AR ก็จะได้รับความไว้วางใจให้เป็นผู้ผลิตซ้ำซอฟต์แวร์เหล่านั้น ทำให้สายธุรกิจ AR
สามารถผลิตผลิตภัณฑ์ได้หลากหลายและมียอดขายเพิ่มขึ้น อย่างเช่นปลายปี พ.ศ. 2546 ทาง
Microsoft Corporation ประเทศไทย ได้ออกผลิตภัณฑ์ใหม่ในตระกูล Windows 2003 และ
Office 2003 รวมทั้งผลิตภัณฑ์ระบบปฏิบัติการตัวใหม่ที่มีชื่อในขณะพัฒนาว่า “Long Horn”
ประมาณว่าจะออกสู่ตลาดได้ในปี 2548 เพื่อตอบสนองความต้องการของลูกค้าได้ดียิ่งขึ้น

(2) ด้านการลดต้นทุนการผลิต

บริษัทมีการดำเนินงานตามมาตรฐานที่ทาง Microsoft USA กำหนด ในปี พ.ศ. 2547
มีปริมาณของเสียในส่วนของการประกอบทำซ้ำซอฟต์แวร์ที่ 131.54 PPM (131.54 ชิ้นต่อ
1,000,000 ชิ้น) ซึ่งของเสียในการผลิต เช่น กาวเปื้อนบนแผ่นซีดี หรือ
ฉลากกันปลอมหรือบรรจุภัณฑ์ไม่สมบูรณ์ เป็นต้น โดยในปี พ.ศ. 2548
ยังคงเป้าหมายที่จะลดของเสียลงให้ต่ำกว่า 250 PPM ต่อไปเนื่องจากในช่วงต้นปี 2548
จะมีการเปลี่ยนแปลงขบวนการใหม่บางส่วน ซึ่งอาจส่งผลให้เกิดของเสียเพิ่มขึ้นในช่วงดังกล่าวได้
จึงมิได้ปรับเปลี่ยนเป้าหมายจากปีที่ผ่านมา
โดยปัจจัยสำคัญคือพนักงานที่เกี่ยวข้องในแต่ละขบวนการจะต้องได้รับการฝึกอบรมให้เข้าใจและสามารถปฏิบัติตามขั้นตอนได้อย่างถูกต้อง
รวมทั้งมีการปรับปรุงขบวนการในการผลิตให้มีประสิทธิภาพมากขึ้น
ซึ่งส่งผลให้การทำงานเป็นไปอย่างมีประสิทธิภาพ รวดเร็วขึ้น ในขณะที่ของเสียลดลง
นอกจากนี้บริษัทยังได้ดำเนินการตามแผนการลดต้นทุนวัตถุดิบลง 3%
อย่างต่อเนื่องควบคู่กันไปด้วยซึ่งในปี 2547 ที่ผ่านมาสามารถลดถึง 3.33%
ทั้งนี้ทุกเป้าหมายมีการติดตามและจัดเก็บเป็นดัชนีชี้วัด (KPI) อย่างต่อเนื่อง เป็นระบบ
และสอดคล้องกับนโยบายโดยรวมของบริษัท
ทำให้มั่นใจได้ว่าต้นทุนการผลิตสามารถลดลงได้อย่างแน่นอน

ลักษณะของกลุ่มลูกค้าและช่องทางการจัดจำหน่าย

สำหรับซอฟต์แวร์ของ Microsoft ทางสายธุรกิจ AR จะจำหน่ายให้เฉพาะลูกค้าที่ Microsoft
USA เป็นผู้กำหนดให้เท่านั้น โดยแบ่งลูกค้าออกเป็น 2 กลุ่ม คือ

(1) DSP (Delivery Service Partner) คือบริษัทที่เป็นตัวแทนกระจายสินค้าของ
Microsoft USA ซึ่งในประเทศไทยมี 3 บริษัท (โดยบริษัท IDC เป็น 1 ใน 3 รายนี้) โดย
DSP เหล่านี้จะขายสินค้าให้กับกลุ่มลูกค้าหลัก 2 กลุ่มคือ กลุ่มบริษัทผู้ผลิตคอมพิวเตอร์ในประเทศ
(PC OEMers) ที่ไม่ได้ซื้อลิขสิทธิ์โดยตรงกับ Microsoft USA
และกลุ่มองค์กรต่างๆที่ต้องการซอฟต์แวร์ที่มีลิขสิทธิ์ถูกต้องของ Microsoft โดยในปี 2547
สายธุรกิจ AR มีสัดส่วนรายได้จาก DSP ประมาณร้อยละ 96

(2) บริษัทผู้ผลิตคอมพิวเตอร์ ในประเทศ (PC OEMers) ที่ได้ซื้อลิขสิทธิ์โดยตรงกับ Microsoft
USA ซึ่งในปัจจุบันมีลูกค้าที่ Microsoft USA เป็นผู้กำหนดจำนวน 2 บริษัท โดยในปี 2547
มีสัดส่วนรายได้จากลูกค้ากลุ่มนี้เพียงร้อยละ 4

ส่วนซอฟต์แวร์ Data file ที่ผลิตให้กับ ISD นั้น จัดจำหน่ายผ่าน บริษัท IDC ซึ่งเป็นบริษัทย่อย
โดยทางบริษัท IDC จะนำไปจัดจำหน่ายผ่านร้านค้าทั่วประเทศประมาณ 1,500 แห่งต่อไป

ส่วนงานด้านการพิมพ์เครื่องหมายหรือตราสินค้าบนวัตถุผิวโค้ง
ส่วนใหญ่เป็นการให้บริการกับกลุ่มของลูกค้า Microsoft เช่น
งานการพิมพ์ตัวหนังสือภาษาไทยลงบนแป้นพิมพ์ เป็นต้น นอกจากนี้อาจจะมีลูกค้าเพิ่มเติม คือ
ผู้ผลิตเครื่องภายในประเทศที่ต้องการพิมพ์ตราสินค้าของตัวเอง ในส่วนการทำซ้ำโปรแกรมลงแผ่น
diskette ขนาด 3.5 นิ้ว เป็นการให้บริการกับกลุ่มลูกค้าทั่วไป โดยไม่มีกลุ่มลูกค้าเฉพาะเจาะจง

 3.3.2.2 ภาวะการแข่งขันและแนวโน้มอุตสาหกรรม

 ภาวะการแข่งขัน

ซอฟต์แวร์ปฏิบัติการและซอฟต์แวร์ประยุกต์ ของ Microsoft
เป็นสินค้าที่มีผู้ใช้งานสูงสุดในตลาดซอฟต์แวร์ของประเทศไทย และเนื่องจากทางสายธุรกิจ AR
ได้รับการแต่งตั้งให้เป็นผู้ผลิตซ้ำซอฟต์แวร์ของ Microsoft USA เพียงรายเดียวในประเทศไทย
ดังนั้นปัจจุบันบริษัทครองตลาด 100 % สำหรับสินค้าที่มีลิขสิทธิ์ที่ถูกต้อง
อย่างไรก็ตามลูกค้าในประเทศไทยมีทางเลือกที่จะซื้อสินค้าจากผู้ผลิตซ้ำซอฟต์แวร์ประเทศสิงคโปร์ที่ได้รับอนุญาตจาก
Microsoft USA คือ บริษัท International Press Softcom Limited และ Mentor
Media Limited แต่สายธุรกิจ AR มีความได้เปรียบทางด้านสถานที่ตั้งโรงงานผลิตซ้ำ
และบรรจุหีบห่อที่อยู่ในประเทศไทย
ทำให้ไม่ต้องเสียค่าขนส่งจากต่างประเทศและไม่มีค่าภาษีอากรสำหรับการนำเข้าจากต่างประเทศ
บริษัทมีคู่แข่งทางอ้อมที่สำคัญ คือ
ซอฟต์แวร์ละเมิดลิขสิทธิ์ซึ่งมีราคาที่ถูกกว่าและครองส่วนแบ่งการตลาดประมาณร้อยละ 75

ส่วนซอฟต์แวร์ประยุกต์ Data file เป็นซอฟต์แวร์ที่ถูกกฎหมาย
และมีราคาไม่แพงจะมีการแข่งขันกับซอฟต์แวร์ละเมิดลิขสิทธิ์เช่นกัน ซึ่งแนวโน้มในอนาคตหากทาง
สายธุรกิจ ISD
ซึ่งเป็นสายธรกิจพัฒนาซอฟต์แวร์ประยุกต์สำหรับธุรกิจขนาดเล็กและกลางมากขึ้นในราคาต่ำแล้ว
นอกจากจะสามารถเข้าไปดึงส่วนแบ่งการตลาดของซอฟต์แวร์ละเมิดลิขสิทธิ์ได้มากขึ้นแล้ว
จะทำให้ทางสายธุรกิจ AR สามารถให้บริการผลิตซ้ำซอฟต์แวร์กับทาง ISD มากขึ้นด้วย

แนวโน้มอุตสาหกรรมการผลิตซ้ำซอฟต์แวร์

จากการที่ซอฟต์แวร์ที่ผลิตซ้ำเป็นซอฟต์แวร์ของ Microsoft
ทั้งระบบปฏิบัติการและซอฟต์แวร์ประยุกต์ ซึ่งผลิตให้กับ OEMERS และ DSP โดยตรง
เป็นซอฟต์แวร์ที่ครองส่วนแบ่งการตลาดอันดับหนึ่ง
ดังนั้นการพิจารณายอดขายซอฟต์แวร์จึงสามารถพิจารณาได้จากยอดขายของจำนวนเครื่องคอมพิวเตอร์ที่จำหน่ายในประเทศเป็นหลัก
โดยในช่วงปี 2545 – 2547 มีอัตราการเติบโตของตลาดพีซีไม่ต่ำกว่าปีละ 10-20%
ดังนั้นคาดว่าในปี 2548 อัตราการเติบโตก็จะอยู่ในราว 20%ขึ้นไป
ซึ่งจะส่งผลให้การเติบโตของหน่วยงานผลิตซ้ำซอฟต์แวร์มีการเติบโตขึ้นอย่างต่อเนื่องเช่นกัน

นอกจากนั้นในช่วงปี 2545-2547 ทางการได้มีมาตรการในการปราบปรามซอฟต์แวร์ละเมิดลิขสิทธิ์
ทำให้ซอฟต์แวร์ละเมิดลิขสิทธิ์ดังกล่าวลดลงอย่างมีนัยสำคัญซึ่งจะส่งผลดีต่อตลาดซอฟต์แวร์และธุรกิจผลิตซ้ำซอฟต์แวร์ของสายธุรกิจ
AR โดยรวม

3.3.3 การจัดหาผลิตภัณฑ์และบริการ

ทางสายธุรกิจ AR เป็นผู้รับจ้างผลิตซ้ำซอฟต์แวร์ให้กับ Microsoft USA และสายธุรกิจ ISD
โดยมีขั้นตอนการทำงานและการจัดหาผลิตภัณฑ์ดังนี้

1 2

Microsoft /ISD สายธุรกิจAR

3

  4 ลูกค้าของสายธุรกิจ AR

1. Microsoft USA หรือ ISD เป็นผู้ส่งโปรแกรมต้นฉบับให้กับทางสายธุรกิจ AR
และทางสายธุรกิจ AR เป็น ผู้จัดทำฉลากแสดงสิทธิกันปลอม (Certificate of
Authenticity) และจัดหาวัตถุดิบส่วนต่างๆที่เหลือ เช่น แผ่นซีดี กล่องพลาสติก และหีบห่อ
เป็นต้น เพื่อประกอบเป็นโปรแกรมสำเร็จรูปตามความต้องการของลูกค้า

2. สายธุรกิจ AR เป็นผู้จัดส่งโปรแกรมให้กับโรงงานประเทศสิงคโปร์ที่ได้รับอนุญาตจาก
Microsoft USA ให้เป็นผู้ลงโปรแกรมลงแผ่นซีดีหรือ โรงงานที่ ISD
ไว้วางใจเป็นผู้ลงโปรแกรมใส่แผ่นซีดี

3. โรงงานที่ลงโปรแกรมส่งแผ่นซีดีกลับมาที่สายธุรกิจ AR
เพื่อทำการผลิตซ้ำซอฟต์แวร์โดยการปิดฉลากแสดงสิทธิกันปลอม (Certificate of
Authenticity) บรรจุหีบห่อ และตรวจสอบคุณภาพก่อนส่งสินค้าให้ลูกค้า

4. สายธุรกิจ AR ส่งโปรแกรมสำเร็จรูปให้กับลูกค้า

ปัจจุบันโรงงานการผลิตซ้ำซอฟต์แวร์ตั้งอยู่บนถนนรัตนาธิเบศร์ จังหวัดนนทบุรี เป็นอาคารพาณิชย์ 1
คูหา 4 ชั้น โดยมีชุดสายการผลิตสั่งซื้อโดยตรงจาก Microsoft USA คือ เครื่องพิมพ์ MOO/POD
(Microsoft OEM online/ Print on Demand) จำนวน 1 สายการผลิต

ส่วนเครื่องจักรที่สั่งซื้อในประเทศ ได้แก่ เครื่องอบห่อสินค้าจำนวน 2 เครื่อง
เครื่องทำซ้ำโปรแกรมลงแผ่นDiskette ขนาด 3.5 นิ้ว จำนวน 3 เครื่อง
และเครื่องสกรีนบนวัตถุผิวโค้ง 1 เครื่อง โดยมีบุคลากรในสายธุรกิจ AR ทั้งหมด 12 คน
มีกำลังการผลิตซอฟต์แวร์และปริมาณการผลิตจริงมีแนวโน้มเพิ่มขึ้นทุกปีตามความต้องการของตลาดดังแสดงในตาราง

+------------------------+----------+----------+----------+----------+
| หัวข้อ                   | ปี 2544   | ปี 2545   | ปี 2546   | ปี 2547   |
+------------------------+----------+----------+----------+----------+
| กำลังการผลิต (จำนวนแผ่น)  | 132,000  | 184,800  | 260,000  | 260,000  |
+------------------------+----------+----------+----------+----------+
| ปริมาณการผลิตจริง         | 74,395   | 137,500  | 206,826  | 186,159  |
| (จำนวนแผ่น)             |          |          |          |          |
+------------------------+----------+----------+----------+----------+

สำหรับนโยบายการผลิตที่สำคัญ คือ เมื่อได้รับคำสั่งซื้อของผู้แทนจำหน่ายที่ได้รับการแต่งตั้งจาก
Microsoft USA หรือจาก ISD แล้วจึงจะทำการผลิต และทำการจัดส่งภายใน 1-2
วันสำหรับสินค้าที่มีสายการผลิตอยู่แล้ว ส่วนสินค้าที่ไม่มีสายการผลิต เช่น
ผลิตภัณฑ์ใหม่จะกำหนดเสร็จภายใน 7-14 วัน

การจัดหาวัตถุดิบ จะแบ่งออกเป็น 2 ส่วน ส่วนแรกคือ วัตถุดิบคุณภาพระดับสูงป้องกันการปลอมแปลง
ต้องสั่งซื้อจากผู้ขายที่ Microsoft USA เป็นผู้กำหนดให้เท่านั้น ได้แก่

-   แผ่นซีดี มีการสั่งซื้อจากบริษัท 3 บริษัท คือ บริษัทที่ประเทศสิงคโปร์ 2 บริษัท
    และสั่งซื้อในประเทศไทย 1 บริษัท

-   ฉลากแสดงสิทธิ์กันปลอม (Certificate of Authenticity) มีการสั่งซื้อจาก 1 บริษัท
    ซึ่งตั้งอยู่ที่ประเทศอังกฤษ โดยติดต่อผ่านสำนักงานสาขาในสิงคโปร์

ส่วนวัตถุดิบที่ไม่จำเป็นต้องซื้อจากผู้ผลิตที่ Microsoft USA กำหนด ได้แก่ สิ่งพิมพ์และหีบห่อ
โดยจะสั่งซื้อจากภายในประเทศไทย โดยมีสัดส่วนต้นทุนของวัตถุดิบในปี พ.ศ. ปี 2544-2547
แสดงดังตารางด้านล่าง

(หน่วย: ร้อยละ)

+---------------------------------+--------+--------+--------+--------+
| วัตถุดิบ                           | ปี 2544 | ปี 2545 | ปี 2546 | ปี 2547 |
+---------------------------------+--------+--------+--------+--------+
| ฉลากแสดงสิทธิ์กันปลอม+แผ่นซีดี+สิ่งพิมพ์   | 92     | 95     | 95     | 90     |
|                                 |        |        |        |        |
| เช่น แผ่นพับ คู่มือ                   |        |        |        |        |
+---------------------------------+--------+--------+--------+--------+
| อื่นๆ                             | 8      | 5      | 5      | 10     |
+---------------------------------+--------+--------+--------+--------+
| รวม                             | 100    | 100    | 100    | 100    |
+---------------------------------+--------+--------+--------+--------+

ทั้งนี้ สัดส่วนของการซื้อวัตถุดิบจากแหล่งวัตถุดิบในต่างประเทศและในประเทศ ปี พ.ศ. ปี
2544-2547 เป็นดังนี้

(หน่วย: ร้อยละ)

+-----------------+------------+------------+------------+------------+
| แหล่งที่มาวัตถุดิบ    | ปี 2544     | ปี 2545     | ปี 2546     | ปี 2547     |
+-----------------+------------+------------+------------+------------+
| ต่างประเทศ       | 69         | 67         | 60         | 55         |
+-----------------+------------+------------+------------+------------+
| ในประเทศ        | 31         | 33         | 40         | 45         |
+-----------------+------------+------------+------------+------------+
| รวม             | 100        | 100        | 100        | 100        |
+-----------------+------------+------------+------------+------------+

หมายเหตุ สัดส่วนการพึ่งพาวัตถุดิบจากต่างประเทศในปี 2545 ถึง ปี 2547 แม้มีสัดส่วนที่ลดลง
แต่หากคิดในเชิงปริมาณการนำเข้าแล้วใกล้เคียงกับปี 2544
สาเหตุที่สัดส่วนลดลงเนื่องจากอัตราภาษีลดลงตามข้อตกลงและเงื่อนไขขององค์การค้าโลก (WTO)
และ AFTA ส่งผลให้สัดส่วนมูลค่าวัตถุดิบจากต่างประเทศลดลงไปด้วย
อย่างไรก็ดีสัดส่วนปริมาณการนำเข้าก็มีแนวโน้มลดลง
เนื่องจากมีบางผลิตภัณฑ์ที่มีการลดชิ้นส่วนการนำเข้าเพื่อลดต้นทุน อาทิ ซีดีรอม เป็นต้น
โดยเฉพาะอย่างยิ่ง ซอฟต์แวร์ที่เกี่ยวข้องกับโครงการคอมพิวเตอร์ไอซีที

3.3.4 สัญญาสำคัญที่เกี่ยวข้องในการดำเนินธุรกิจการผลิตซ้ำซอฟต์แวร์

(1) สัญญาระหว่างบริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) กับ บริษัท
MICROSOFT LICENSING, GP

บริษัท บริษัทอินเตอร์เนชั่นแนล รีเสริช คอร์ปอเรชั่น จำกัด (มหาชน)

คู่สัญญา บริษัท MICROSOFT LICENSING, GP

สัญญาเลขที่ A520-5000023868

วันเริ่มต้นของสัญญา 1 กรกฎาคม 2547

ระยะเวลาของสัญญา สิ้นสุดเมื่อมีการยกเลิกสัญญาหรือ 30 มิถุนายน 2548

ค่าตอบแทน ไม่มี

สาระสำคัญ 1. เป็นผู้ผลิตเฉพาะสินค้าประเภท OEM ได้แก่ ซอฟต์แวร์ปฏิบัติการและ

ซอฟต์แวร์ประยุกต์ โดยขายให้แก่กลุ่มลูกค้าที่เป็นผู้ผลิตเครื่องคอมพิวเตอร์ที่ได้รับ

  อนุญาตโดยตรงจากไมโครซอฟต์ (Name Account)
  ที่อยู่ในประเทศไทยและประเทศในภูมิภาคเอเชียทั้งหมด รวมถึงประเทศ ออสเตรเลีย และ
  นิวซีแลนด์ ส่วนการขายวัตถุดิบสามารถขายให้กับผู้ผลิตประเภทเดียวกันในต่างประเทศได้

2. การบอกเลิกสัญญาโดยฝ่ายใดฝ่ายหนึ่ง ต้องแจ้งล่วงหน้าอย่างน้อย 60 วัน

(2) สัญญาระหว่างบริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) กับ บริษัท
MICROSOFT LICENSING, GP

บริษัท บริษัทอินเตอร์เนชั่นแนล รีเสริช คอร์ปอเรชั่น จำกัด (มหาชน)

คู่สัญญา บริษัท MICROSOFT LICENSING, GP

สัญญาเลขที่ 70772-5000023911

วันเริ่มต้นของสัญญา 1 กรกฎาคม 2547

ระยะเวลาของสัญญา สิ้นสุดเมื่อมีการยกเลิกสัญญาหรือ 30 มิถุนายน 2548

ค่าตอบแทน ไม่มี

สาระสำคัญ 1. เป็นผู้ผลิตเฉพาะสินค้าประเภท OEM ได้แก่ ซอฟต์แวร์ปฏิบัติการและ

ซอฟต์แวร์ประยุกต์ โดยขายให้แก่กลุ่มลูกค้าที่เป็นผู้กระจายสินค้า DSP
ที่ได้รับอนุญาตจากไมโครซอฟต์ (Delivery Service Partner)
ที่อยู่ในประเทศไทยและประเทศในภูมิภาคเอเชียทั้งหมด รวมถึงประเทศ ออสเตรเลีย และ
นิวซีแลนด์ ส่วนการขายวัตถุดิบสามารถขายให้กับผู้ผลิตประเภทเดียวกันในต่างประเทศได้

2. การบอกเลิกสัญญาโดยฝ่ายใดฝ่ายหนึ่งต้องแจ้งล่วงหน้า อย่างน้อย 60 วัน

3.4 สายธุรกิจด้านภูมิสารสนเทศ (Geoinformatics Business Department: GI)

3.4.1 ลักษณะผลิตภัณฑ์หรือบริการ

สายธุรกิจ GI ดำเนินธุรกิจภายใต้บริษัท IRCP
โดยประกอบธุรกิจจัดจำหน่ายซอฟต์แวร์ระบบภูมิสารสนเทศ (Geoinfomatic System)
และซอฟต์แวร์ผลิตแผนที่อัตโนมัติด้วยวิธีภาพคณิต (Digital Photogrammetry Workstation)
ซึ่งมีชื่อเสียงเป็นที่ยอมรับในระดับโลกจากประเทศสหรัฐอเมริกา,อังกฤษ และรัสเซีย
ซึ่งมีขีดความสามารถรองรับข้อมูล GIS ได้ทุกระบบ
โดยระบบงานสารสนเทศเชิงพื้นที่สามารถแบ่งได้เป็น 6 สาขาหลัก ดังนี้

1.  การสำรวจรังวัดทางภูมิศาสตร์เพื่อการผลิตแผนที่ทุกมาตราส่วนจากรูปถ่ายทางอากาศ
    สนับสนุนระบบสารสนเทศที่ดิน, แผนที่ภาษี และการบริหารองค์กรส่วนท้องถิ่น

2.  การแปลความภาพถ่ายดาวเทียมรีโมทเซนซิงเพื่อการจัดการทรัพยากรธรรมชาติและสิ่งแวดล้อม,
    ทรัพยากรธรณี, ระบบเตือนภัยธรรมชาติ และภารกิจด้านความมั่นคง

3.  การวางแผนการใช้ประโยชน์ที่ดินทางด้านการเกษตรและชลประทาน, การผังเมือง

4.  การคมนาคมขนส่ง และการประกันภัย

5.  การจัดการเขตบริการด้านการศึกษา, แหล่งโบราณคดีและศิลปวัฒนธรรม, การท่องเที่ยว

6.  ระบบสาธารณูปโภค-สาธารณูปการ, การสาธารณสุข และการธนาคาร

โดยผลิตภัณฑ์ดังกล่าวได้รับการพัฒนาให้รวมขีดความสามารถหลายด้านเข้าไว้ด้วยกันเพื่อให้มีประสิทธิภาพต้องตามความต้องการของลูกค้าหลากหลายสาขา
ได้แก่

-   ความสามารถทางด้านภูมิศาสตร์ (GI)
    สามารถรองรับข้อมูลเชิงพื้นที่ได้ทุกชนิดโดยไม่มีขีดจำกัดในเรื่องขนาดและมาตราส่วน เช่น
    แผนที่ภูมิประเทศ รูปถ่ายทางอากาศ ข้อมภาพถ่ายดาวเทียมรีโมทเซนซิง เป็นต้น

-   การให้บริการข้อมูล GIS ผ่านระบบเครือข่าย WWW ในลักษณะ Web Mapping Service

  โดยรองรับมาตรฐาน OGC (Open Geospatial Consortium)

-   ระบบการสำรวจระยะไกล (Remote Sensing System)
    สามารถรองรับข้อมูลภาพถ่ายดาวเทียมสำรวจระยะไกลทั้งระบบเลนส์, ระบบ
    Hyperspectral และระบบเรดาร์ซึ่งสามารถถ่ายภาพได้ทุกสภาพภูมิอากาศ

-   ระบบนำร่องด้วยดาวเทียม GPS (Global Positioning System)
    สามารถรับข้อมูลค่าพิกัดจากเครื่องมือหาค่าพิกัดด้วยดาวเทียม GPS
    และแสดงผลตำแหน่งในขณะเคลื่อนที่ด้วยสัญลักษณ์ต่าง ๆ ในลักษณะพลวัต (Dynamic
    Tracking Display)

-   ระบบออกแบบผลิตแผนที่ (Cartographic Design) สามารถสร้างแบบพิมพ์ต้นฉบับ
    ซึ่งกำหนดรูปแบบตัวอักษรได้อย่างหลากหลายในลักษณะ WYSIWYG
    และสามารถสร้างสัญลักษณ์แผนที่ (Cartographical Symbology)
    เพื่อการผลิตแผนที่อย่างถูกต้องสวยงามและกำหนดมาตราส่วนแผนที่ต่าง ๆ ได้ตามต้องการ

-   ระบบจัดการฐานข้อมูล RDBMS (Relational Database Management System)
    มีระบบจัดการฐานข้อมูลในลักษณะตารางซึ่งไม่จำกัดจำนวนระเบียน
    และสามารถประมวลผลเชิงสถิติได้โดยเลือกข้อมูลเชิงปริมาณจากตารางไปสร้างแผนภูมิสถิติ
    (Statistical Chart) ได้

-   ระบบสนับสนุนการตัดสินใจ (Decision Support System)
    สามารถนำเสนอข้อมูลเชิงสถิติในห้วงเวลาต่าง ๆ กัน (Multi-Temporal Statistical
    Meta Data) ซึ่งมีความสัมพันธ์ในเชิงพื้นที่ในลักษณะ GBI (Geoinformatic Business
    Intelligence) โดยแสดงกราฟสถิติแบบพลวัตควบคู่กับแผนที่สถานการณ์ได้

รายละเอียดผลิตภัณฑ์ของสายธุรกิจ GI

+---------------+---------------+-------------------------------------+
| ตราผลิตภัณฑ์     | รุ่น            | คุณสมบัติ                              |
|               | /แบบของผลิตภัณฑ์ |                                     |
+---------------+---------------+-------------------------------------+
| Microimages   | TNTmips       | ระบบภูมิสารสนเทศสำหรับองค์กรทุกขนาด      |
+---------------+---------------+-------------------------------------+
|               | TNTedit       | ระบ                                 |
|               |               | บภูมิสารสนเทศสำหรับนำเข้าแก้ไขข้อมูลเชิงพื้นที่ |
+---------------+---------------+-------------------------------------+
|               | TNTview       | ระบบภูมิสารสนเทศสำหรับนำเสนอผลงาน 2 มิติ |
+---------------+---------------+-------------------------------------+
|               | TNTsim3D      | ระบบภูมิสารสนเทศสำหรับนำเสนอผลงาน 3 มิติ |
+---------------+---------------+-------------------------------------+
|               | TNTatlas      | ระบบภูมิสารสนเทศสำหรับผลิตสื่อบนแผ่น CD    |
+---------------+---------------+-------------------------------------+
|               | TNTlite       | ระบบภูมิสารสนเทศสำหรับใช้ในการฝึกอบรม    |
+---------------+---------------+-------------------------------------+
|               | TNTlink       | ระ                                  |
|               |               | บบเชื่อมโยงข้อมูลเชิงพื้นที่จำนวนมากเข้าด้วยกัน |
+---------------+---------------+-------------------------------------+
|               | TNTsdk        | ระบบพัฒนาโปรแกรมประยุกต์ใช้งานตามต้องการ |
+---------------+---------------+-------------------------------------+
|               | SAL           | ระบบภูมิสารสนเทศสำหรับสถาบันการศึกษา     |
+---------------+---------------+-------------------------------------+
|               | TNTserver     | ระบบภูมิสารสนเทศบนระบบเครือข่าย WWW     |
+---------------+---------------+-------------------------------------+
| Cadcorp       | Cadcorp SIS   | ระบบภูมิสารสนเทศสำหรับงานแผนที่ภาษีทรัพย์สิน |
+---------------+---------------+-------------------------------------+
|               | Cadcorp       | ระบบภูมิสารสนเทศบนระบบเครือข่าย WWW     |
|               | GeognoSIS.NET |                                     |
+---------------+---------------+-------------------------------------+
| Generic Logic | GLG Toolkits  | ระบบสนับสนุนการตัดสินใจด้วยกราฟแบบพลวัต   |
+---------------+---------------+-------------------------------------+
| Racurs        | Photomod      | ระ                                  |
|               |               | บบผลิตแผนที่จากรูปถ่ายทางอากาศและดาวเทียม |
+---------------+---------------+-------------------------------------+

นอกจากเป็นตัวแทนจำหน่ายซอฟต์แวร์ภูมิสารสนเทศแล้ว สายธุรกิจ GI
ยังให้บริการเป็นที่ปรึกษาในการออกแบบและพัฒนาระบบงาน
รวมถึงการให้บริการและเป็นที่ปรึกษาในด้านต่างๆ เช่น การพัฒนาโครงการ
การสำรวจรังวัดและการจัดเก็บข้อมูลภาคสนาม การจัดฝึกอบรมด้านเทคโนโลยีภูมิสารสนเทศ
รวมทั้งรับจ้างผลิตแผนที่อย่างครบวงจร โดยมีทีมงานผู้เชี่ยวชาญที่มีประสบการณ์ทางด้านแผนที่กว่า
10 ปี และสายธุรกิจ GI ได้ให้บริการกับหน่วยงานสำคัญ ๆ หลายหน่วยงาน
จนทำให้ลูกค้าเกิดความไว้วางใจใช้บริการอย่างต่อเนื่องจนถึงปัจจุบัน
โดยมีตัวอย่างโครงการทั้งในอดีตและกำลังดำเนินการอยู่ในปัจจุบันดังนี้

+--------------------------------+----------------------+--------------+
| หน่วยงาน                        | มูลค่าโครงการ          | ปี พ.ศ.       |
|                                |                      |              |
|                                | (ล้านบาท)             |              |
+--------------------------------+----------------------+--------------+
|                                |                      |              |
+--------------------------------+----------------------+--------------+
|                                |                      |              |
+--------------------------------+----------------------+--------------+
|                                |                      |              |
+--------------------------------+----------------------+--------------+
|                                |                      |              |
+--------------------------------+----------------------+--------------+
|                                |                      |              |
+--------------------------------+----------------------+--------------+
|                                |                      |              |
+--------------------------------+----------------------+--------------+
| สำนักงา                         | 1.30                 | 2547         |
| นเศรษฐกิจการเกษตร(บำรุงรักษาระบบ) |                      |              |
+--------------------------------+----------------------+--------------+
| สำนักงานเศรษฐกิจการเกษตร         | 14.80                | 2546         |
+--------------------------------+----------------------+--------------+
| กองทัพภาคที่ 3                    | 1.67                 | 2546         |
+--------------------------------+----------------------+--------------+
| ศูนย์ปฏิบัติการกองทัพบก              | 7.02                 | 2546         |
+--------------------------------+----------------------+--------------+
| กองอำนวยการรักษาความมั่นคงภายใน   | 4.82                 | 2546         |
+--------------------------------+----------------------+--------------+
| กองบัญชาการตำรวจภูธรภาค 7        | 3.65                 | 2546         |
+--------------------------------+----------------------+--------------+
| สำนักงานเลขาธิการนายกรัฐมนตรี      | 2.51                 | 2546         |
+--------------------------------+----------------------+--------------+
| มหาวิทยาลัยศิลปากร                | 1.74                 | 2546         |
+--------------------------------+----------------------+--------------+
| สำนักนายกรัฐมนตรี                 | 3.60                 | 2545         |
+--------------------------------+----------------------+--------------+
| กรมอิเลคทรอนิคส์ทหารเรือ           | 5.50                 | 2545         |
+--------------------------------+----------------------+--------------+

ขั้นตอนการให้บริการของสายธุรกิจ GI ธุรกิจด้านภูมิสารสนเทศ มีดังต่อไปนี้

1. ให้คำแนะนำปรึกษากับลูกค้า เพื่อสำรวจความต้องการเบื้องต้น สภาพข้อเท็จจริง
ตลอดจนพิจารณาความเป็นไปได้ในการสร้างโครงการ

2.
คัดเลือกแบบจำลองการวิเคราะห์เชิงพื้นที่เพื่อนำมาวางแผนพัฒนาให้สอดคล้องกับระบบงานของลูกค้า

3. ออกแบบโครงสร้างของระบบงานและฐานข้อมูลที่เกี่ยวข้อง
รวมทั้งแนวทางในการพัฒนาฐานข้อมูลภูมิสารสนเทศและต้นแบบโปรแกรมประยุกต์ใช้งานซึ่งสามารถทำงานร่วมกันได้อย่างมีประสิทธิภาพ

4. จัดเตรียมตัวอย่างข้อมูลซึ่งสอดคล้องกับแนวทางดำเนินโครงการ รวมทั้งผลที่ได้จากโครงการ
เพื่อสาธิตและนำเสนอแก่ลูกค้าในการพิจารณากำหนดความเหมาะสมร่วมกัน
เพื่อนำไปสู่การตัดสินใจของลูกค้า

5. พิจารณาความต้องการของโครงการในด้านต่าง ๆ
เพิ่มเติมเพื่อกำหนดรายละเอียดทางด้านเทคนิค (TOR) ของฮาร์ดแวร์ ซอฟต์แวร์
โครงสร้างฐานข้อมูล โปรแกรมประยุกต์ใช้งาน
พร้อมค่าใช้จ่ายในการพัฒนาระบบและระยะเวลาในการดำเนินงานโครงการเพื่อให้ลูกค้านำไปวางแผนจัดงบประมาณต่อไป

6. เมื่อลูกค้าได้รับงบประมาณและผ่านกระบวนการจัดซื้อเรียบร้อยแล้ว
จึงดำเนินการส่งมอบระบบอุปกรณ์ให้แก่ลูกค้า
พร้อมกับทำการติดตั้งและทดสอบระบบให้เป็นที่เรียบร้อย

7. ดำเนินการฝึกอบรมให้แก่ลูกค้าจนกระทั่งสามารถปฏิบัติงานได้เป็นอย่างดี

8.
ให้การบริการอย่างใกล้ชิดด้วยความเป็นกันเองกับลูกค้าในระหว่างที่อยู่ในช่วงของการรับประกันสินค้า
เพื่อให้ลูกค้าเกิดความมั่นใจในคุณภาพสินค้าและบริการหลังการขาย
เพื่อให้สามารถขยายผลไปสู่การทำสัญญาบำรุงรักษากับลูกค้าในปีต่อไป

3.4.2 การตลาดและภาวะการแข่งขัน

3.4.2.1 การตลาด

กลยุทธ์การแข่งขัน

(1) ด้านสินค้าและบริการ

สายธุรกิจ GI ได้รับการแต่งตั้งให้เป็นตัวแทนจำหน่ายสินค้าที่มีชื่อเสียงระดับโลก คือ ผลิตภัณฑ์ TNT
ของบริษัท Microimage, Inc. จากประเทศสหรัฐอเมริกา, ผลิตภัณฑ์ GLG Toolkits
ของบริษัท Generic Logic, Inc. จากประเทศสหรัฐอเมริกา, ผลิตภัณฑ์ Cadcorp ของบริษัท
Cadcorp, Ltd. จากประเทศอังกฤษ และผลิตภัณฑ์ Photomod ของบริษัท Racurs, Inc
จากประเทศรัสเซีย โดยสินค้าของสายธุรกิจ GI มีขีดความสามารถทางด้านภูมิสารสนเทศสูงมาก
และสามารถประยุกต์ใช้งานได้หลากหลาย โดยเฉพาะซอฟต์แวร์ภูมิสารสนเทศ TNTmips, GLG
Toolkits และ Cadcorp มีพัฒนาการล้ำหน้ากว่าซอฟต์แวร์ทางด้าน GIS
และงานแผนที่ทั่วไปโดยได้มีการนำไปใช้งานอย่างแพร่หลายกว่า 100 ประเทศทั่วโลก
บริษัทได้นำมาทำการพัฒนาแอพพลิเคชั่นให้เหมาะสมกับประเทศไทย
โดยมีคุณสมบัติในการให้บริการข้อมูลเชิงพื้นที่บนระบบเครือข่าย Internet
โดยสามารถวิเคราะห์เงื่อนไขเชิงพื้นที่และรองรับระบบงานได้หลากหลายสาขา
อีกทั้งยังพัฒนาเมนูคำสั่งและคู่มือการใช้งานเป็นภาษาไทยทำให้ใช้งานได้ง่าย
จึงถูกนำมาใช้ประโยชน์เป็นเครื่องมือสนับสนุนการวางแผนและตัดสินใจของผู้บริหาร (Decision
Support System)
ที่มีประสิทธิภาพเนื่องจากเป็นผลิตภัณฑ์ที่ได้รวมขีดความสามารถทางด้านภูมิสารสนเทศนานับประการเข้าด้วยกัน
และยังมีราคาต่ำกว่าสินค้าคู่แข่งในแง่ของประสิทธิภาพโดยรวม นอกจากนี้ สายธุรกิจ GI
เน้นการให้คำแนะนำปรึกษากับลูกค้าอย่างใกล้ชิดในการออกแบบสร้างโครงการและการวางแผนงบประมาณอย่างเหมาะสม
โดยเสนองานให้แก่ลูกค้าในลักษณะครบวงจร (Solutions) ประกอบด้วยอุปกรณ์ฮาร์ดแวร์
ซอฟต์แวร์ การพัฒนาระบบงาน
โปรแกรมประยุกต์ใช้งานและระบบฐานข้อมูลที่เกี่ยวข้องรวมทั้งการให้บริการจัดทำข้อมูลเชิงพื้นที่ของโครงการทั้งหมด

ทางทีมงานมีจุดเด่น คือ
การจัดเตรียมบุคลากรสนับสนุนที่มีประสบการณ์ในด้านเทคโนโลยีภูมิสารสนเทศมาอย่างยาวนานโดยทีมงานที่ได้รับการอบรมจากผู้พัฒนาสินค้าซึ่งมีขีดความ
สามารถสูงและยังได้รับการพัฒนาอย่างต่อเนื่องในแง่ของขีดความสามารถในการบูรณาการระบบ
GIS ต่างชนิดกัน
จึงสามารถให้คำปรึกษาและทำการแก้ปัญหาด้านเทคนิคให้กับลูกค้าได้อย่างครบวงจร (Solutions)
ซึ่งถือเป็นข้อได้เปรียบในการแข่งขัน
รวมทั้งการมีทีมงานพัฒนาซอฟต์แวร์จากบริษัทในเครือที่สามารถให้การสนับสนุนด้านการพัฒนาซอฟต์แวร์ที่มีประสิทธิภาพ
และทีมงานผู้เชี่ยวชาญในการวางระบบเครือข่ายจาก NWBD
ช่วยให้สามารถสร้างระบบงานสารสนเทศอย่างครบวงจรที่สามารถตอบสนองต่อความต้องการของลูกค้าแต่ละรายได้เป็นอย่างดี
นอกจากนี้ในบางโครงการที่เป็นการออกแบบพิเศษจะมีการพัฒนาโครงการร่วมกับกลุ่มพันธมิตรทีมีผลิตภัณฑ์สนับสนุนที่มีประสิทธิภาพ
เพื่อให้สามารถออกแบบระบบงานโครงการที่สามารถตอบสนองความต้องการของลูกค้าได้อย่างหลากหลายอีกด้วย

นอกจากมีทีมงานที่พร้อมให้บริการกับลูกค้าได้ทุกระดับแล้ว สายธุรกิจ GI
ยังมีซอฟต์แวร์ระบบภูมิสารสนเทศสำหรับใช้ในการฝึกอบรมพัฒนาบุคลากรซึ่งเป็น Freeware
ถูกต้องตามกฎหมาย และมีประสิทธิภาพใกล้เคียงกับผลิตภัณฑ์หลัก
พร้อมด้วยคู่มือการใช้งานภาษาไทยโดยละเอียด
ซึ่งสามารถดาวน์โหลดซอฟต์แวร์และคู่มือการใช้งานนี้ได้จาก Web Site ของ IRCP และจากผู้ผลิต
ทำให้ลูกค้าสามารถประหยัดค่าใช้จ่ายเบื้องต้นในการพัฒนาบุคลากรเป็นอันมาก
และยังมีโอกาสทดสอบการใช้งานด้วยตนเองเพื่อเปรียบเทียบประสิทธิภาพกับสินค้าคู่แข่งชนิดต่าง ๆ
อันจะทำให้ลูกค้ามีความเชื่อมั่นในคุณภาพสินค้าของทางสายธุรกิจ GI ได้ดียิ่งขึ้น

(2) ด้านพนักงาน

พนักงานในทีมงานมีประสบการณ์
มีขีดความสามารถและความเชี่ยวชาญในการประยุกต์ใช้เทคโนโลยีภูมิสารสนเทศในหลากหลายสาขา
โดยมีความพร้อมในการให้บริการและการประสานงานร่วมมือกับลูกค้าอย่างใกล้ชิดโดยเฉพาะการจัดทำโครงการนำร่องเพื่อเตรียมการสร้างสรรค์ผล
งานที่ดีและเป็นการยืนยันถึงความมีประสิทธิภาพ, ความมุ่งมั่นในการให้บริการลูกค้าอย่างเต็มที่

(3) ด้านประชาสัมพันธ์

สายธุรกิจ GI
ได้เสริมช่องทางการจัดจำหน่ายในวงกว้างด้วยการดำเนินกิจกรรมร่วมกับหน่วยงานที่มีชื่อเสียงหรือสถาบันการศึกษาในทุกภูมิภาคของประเทศ
เพื่อทำการเผยแพร่ประชา สัมพันธ์สินค้า
ทำให้สามารถเข้าถึงกลุ่มลูกค้าที่มีความต้องการโดยตรงได้เป็นจำนวนมาก เช่น
การจัดประชุมสัมมนาทางวิชาการ, การออกงานนิทรรศการ, การจัดการฝึกอบรม,
การประชาสัมพันธ์บน Web Site ของ IRCP เป็นต้น นอกจากนี้ สายธุรกิจ GI
ได้ทำการผลิตสื่อตัวอย่างของการประยุกต์ใช้ระบบภูมิสารสนเทศในงานด้านต่าง ๆ
ลงบนแผ่นซีดีรอมซึ่งสามารถผลิตแผ่นดังกล่าวได้เป็นจำนวนมากในการเผยแพร่ประชาสัมพันธ์โดยแจกจ่ายให้กับลูกค้าที่มีความสำคัญเพื่อนำไปทดลองใช้งานตัวอย่างก่อน
ซึ่งสามารถสร้างความสนใจให้แก่ลูกค้าต่อผลิตภัณฑ์ของบริษัท ได้เป็นอย่างดี

ลักษณะของกลุ่มลูกค้าและช่องทางการจัดจำหน่าย

กลุ่มลูกค้าส่วนใหญ่ คือ หน่วยงานราชการตามกระทรวง ทบวงและกรมต่าง ๆ
ตลอดจนหน่วยงานส่วนท้องถิ่นเนื่องจากธุรกิจภูมิสารสนเทศมีความเกี่ยวข้องโดยตรงกับการบริหารจัดการข้อมูลเชิงพื้นที่
โดยเฉพาะในปัจจุบันนโยบายภาครัฐได้ให้ความสำคัญกับการลงทุนในภาคบริการที่เกี่ยวข้องกับการจัดทำข้อมูลโครงสร้างพื้นฐานของประเทศ
(National Spatial Data Infrastructure)
ซึ่งเป็นฐานข้อมูลเชิงพื้นที่ขนาดใหญ่และมีรายละเอียดในระดับรากหญ้า ซึ่งหน่วยงานต่าง ๆ
เหล่านี้ต้องการนำข้อมูลไปใช้ในการวิเคราะห์และการวางแผนกำหนดนโยบายเพื่อให้สามารถปฏิบัติภารกิจต่าง
ๆ ให้มีประสิทธิภาพยิ่งขึ้น
และสามารถสร้างผลประโยชน์ให้แก่ภาครัฐและตอบสนองต่อความต้องการของประชาชนได้ ทั้งนี้
สัดส่วนการลงทุนทางด้านภูมิสารสนเทศของภาครัฐยังมีอัตราขยายตัวที่ดีกว่าภาคธุรกิจอื่น ๆ
และด้วยการที่มีผลงานเป็นที่ประจักษ์ในหน่วยราชการต่าง ๆ ทำให้สายธุรกิจ GI
สามารถนำผลงานที่ได้มาใช้อ้างอิงในการขยายฐานการตลาดต่อไปกับลูกค้าอื่น ๆ
ขณะนี้กลุ่มลูกค้าเป้าหมายได้เริ่มขยายตัวไปสู่ภาคเอกชนขนาดใหญ่ เช่น ธุรกิจทางด้านโทรคมนาคม
การขนส่ง การประกันภัย
ซึ่งมีความต้องการนำข้อมูลเชิงพื้นที่ที่มีรายละเอียดสูงและจำเป็นต้องอาศัยเทคโนโลยีภูมิสารสนเทศที่ทันสมัยมาใช้ในการดำเนินธุรกิจอีกด้วย
โดยในปี พ.ศ. 2548 ประมาณการณ์สัดส่วนรายได้ของทางสายธุรกิจ GI
แยกตามกลุ่มลูกค้าเป็นดังนี้

  ----------------------------------- -----------------------------------
  กลุ่มลูกค้า                             ประมาณร้อยละ

  Government Sector                   

  National Security                   16.14

  Natural Resources                   7.19

  Education                           0.80

  Cadastral                           65.90

  Local Administrations               8.78

  Total Government Sector             98.81

  Private Sector                      1.19
  ----------------------------------- -----------------------------------

สำหรับการเข้าถึงลูกค้าในภาครัฐบาลนั้น สายธุรกิจ GI
จะเข้าไปทำการเสนอขายโครงการโดยอาศัยการดำเนินกิจกรรมในลักษณะโครงการนำร่องร่วมกับลูกค้าอย่างใกล้ชิดเพื่อเป็นการทดสอบประสิทธิภาพของสินค้าว่าตรงตามภารกิจของหน่วยงานเบื้องต้น
เพื่อนำผลที่ได้ไปสู่การเขียนข้อกำหนดคุณลักษณะทางเทคนิคในการประกวดราคาตามระเบียบราชการต่อไป
ส่วนภาคเอกชนจะเน้นกลยุทธ์การขายตรงกับกลุ่มลูกค้าที่มีศักยภาพ
โดยจัดทีมงานผู้เชี่ยวชาญเพื่อเตรียมการสาธิตและนำเสนอตัวอย่างผลงานที่เคยดำเนินการมาแล้วว่าสอดคล้องกับภารกิจและความต้องการลูกค้า
ทั้งนี้ เพื่อให้ลูกค้าสามารถพิจารณาตัดสินใจได้อย่างรวดเร็วเมื่อได้พิจารณาผลงานตัวอย่างแล้ว ในปี
2548 มีโครงการที่เข้าร่วมประมูล 7 โครงการและโครงการที่ประมูลได้ 6 โครงการ

3.4.2.2 ภาวะการแข่งขันและแนวโน้มอุตสาหกรรม

ภาวะการแข่งขัน

ปัจจุบันนโยบายภาครัฐยังได้เน้นให้ความสำคัญกับการนำเทคโนโลยีภูมิสารสนเทศ
และข้อมูลสารสนเทศเชิงพื้นที่มาช่วยสนับสนุนการวางแผนและกำหนดนโยบาย
ตลอดจนการแก้ไขปัญหาด้านต่าง ๆ ในระดับรากหญ้าของประเทศ
เพื่อทำให้การบริหารราชการของหน่วยงานภาครัฐทุกระดับบังเกิดประสิทธิภาพมากขึ้น
และสามารถแข่งขันกับผู้อื่นได้ นอกจากนี้
รัฐบาลยังได้กำหนดนโยบายสาธารณะที่จำเป็นจะต้องอาศัยข้อมูลโครงสร้างพื้นฐานที่ได้จากการพัฒนาระบบงานด้วยเทคโนโลยีภูมิสารสนเทศหลายโครงการ
อาทิ โครงการแปลงสินทรัพย์เป็นทุน โครงการแผนที่ภาษีทรัพย์สิน โครงการประกันสุขภาพถ้วนหน้า
หรือ 30 บาทรักษาทุกโรค โครงการกองทุนหมู่บ้านละ 1 ล้านบาท โครงการ OTOP (1 ตำบล 1
ผลิตภัณฑ์) โครงการอินเตอร์เน็ตตำบล โครงการรัฐบาลอิเลคทรอนิคส์ (e-Government)
การปฏิรูปการศึกษา โครงการเขตเกษตรเศรษฐกิจภาคเกษตร การเตือนภัยธรรมชาติ (Disaster
Warning System) โครงการบริหารจัดการทรัพยากรน้ำ (Water Griding System) ฯลฯ
ดังนั้น หน่วยงานราชการต่าง ๆ ตั้งแต่ระดับกระทรวง ทบวง กรม
และหน่วยงานท้องถิ่นทั่วประเทศที่มีความเกี่ยวข้องกับนโยบายดังกล่าว
จึงมีความต้องการนำเทคโนโลยีระบบภูมิสารสนเทศและข้อมูลเชิงพื้นที่มาช่วยในการวางแผนการจัดสรรทรัพยากรอย่างเหมาะสม
และยังสามารถจัดหารายได้มาสนับสนุนการบริหารจัดการของหน่วยงานตนเอง ทั้งนี้
การบริหารจัดการจำเป็นจะต้องอาศัยความมีส่วนร่วมของบุคลากรจากส่วนต่างๆ ทั้งภาครัฐ
สถาบันการศึกษาและภาคเอกชน
โดยจำเป็นที่จะต้องอาศัยเครื่องช่วยที่สำคัญคือเทคโนโลยีสารสนเทศเพื่อให้โครงการดังกล่าวสามารถดำเนินไปอย่างมีประสิทธิภาพและประสบผลสำเร็จในที่สุด

ในส่วนของภาวะการแข่งขันคาดว่าจะมีแนวโน้มสูงขึ้นอย่างต่อเนื่อง
แต่ยังคงอยู่ในวงจำกัดเฉพาะกลุ่มบริษัทขนาดใหญ่ คือ บริษัท อีเอสอาร์ไอ (ประเทศไทย) จำกัด
ซึ่งเป็นบริษัทในเครือของบริษัท ซีดีจี กรุ๊ป จำกัด, บริษัทแมพพ้อยต์เอเชีย (ประเทศไทย) จำกัด
ซึ่งเป็นบริษัทในเครือของบริษัท ล็อกซเล่ย์ จำกัด (มหาชน), บริษัทยูไนเต็ดคอมมูนิเคชั่น จำกัด
(มหาชน) (UCOM) ฯลฯ
ในการแข่งขันของธุรกิจภูมิสารสนเทศต้องอาศัยผลิตภัณฑ์ที่มีประสิทธิภาพสูงและมีมาตรฐาน
โดยจะต้องเป็นสินค้าที่มีชื่อเสียงและได้รับการยอมรับในวงกว้าง
ซึ่งจำเป็นจะต้องได้รับการสนับสนุนจากบริษัทที่มีศักยภาพทั้งในแง่ของความมั่นคงทางด้านการเงินและความเชี่ยวชาญทางด้านเทคโนโลยีภูมิสารสนเทศอีกด้วย
ดังนั้น สินค้าดังกล่าวมักมีราคาแพง
รวมทั้งจะต้องมีทีมงานที่มีประสบการณ์โดยตรงในด้านเทคโนโลยีภูมิสารสนเทศโดยตรงจึงจะสามารถผลักดันธุรกิจดังกล่าวให้บังเกิดความก้าวหน้าในอนาคต

โอกาสในการขยายธุรกิจยังมีอีกมาก
เนื่องจากภาครัฐได้มีการขยายความต้องการโดยเฉพาะการลงทุนในภาคบริการด้านต่าง ๆ
ไปสู่ระดับภูมิภาคและท้องถิ่นเพื่อให้มีประสิทธิภาพในการแข่งขันกับภาคธุรกิจเอกชน
ซึ่งเป็นไปตามนโยบายกระจายความเจริญไปสู่ภูมิภาคและท้องถิ่น
อีกทั้งรัฐบาลยังได้กำหนดแผนพัฒนาจังหวัดแบบบูรณาการ
และได้มีการลงทุนในการผลิตข้อมูลภาพถ่ายทางอากาศสีครอบคลุมพื้นที่ทั่วประเทศเป็นงบประมาณมหาศาลซึ่งจะทำให้เกิดความแพร่หลายของข้อมูลเชิงพื้นที่ดังกล่าวไปสู่หน่วยงานราชการต่างๆ
ทั่วประเทศซึ่งจำเป็นจะต้องอาศัยเทคโนโลยีภูมิสารสนเทศในการนำข้อมูลดังกล่าวไปใช้งานได้อย่างกว้างขวาง

แนวโน้มอุตสาหกรรม

อุตสาหกรรมมีแนวโน้มสดใส โดยมีปัจจัยสนับสนุน คือ นโยบายการเร่งจัดทำมาตรฐานระบบ
ภูมิสารสนเทศของรัฐบาล
เพื่อให้หน่วยงานทั้งภาครัฐและเอกชนได้ใช้งานฐานข้อมูลเชิงพื้นที่ในมาตรฐานเดียวกัน
เพื่อลดความซ้ำซ้อนในการดำเนินงานรวบรวมจัดเก็บข้อมูล
และลดงบประมาณในการจัดหาข้อมูลเชิงพื้นที่ดังกล่าว
โดยรัฐบาลได้บรรจุโครงการพัฒนาระบบข้อมูลภูมิสารสนเทศไว้ในแผนแม่บทเทคโนโลยีสารสนเทศและการสื่อสารของประเทศไทย
พ.ศ. 2545-2549 ให้มีการพัฒนาแลกเปลี่ยนข้อมูลภูมิสารสนเทศ
รวมทั้งเครือข่ายข้อมูลเพื่อการใช้งานเชิงบูรณาการในหน่วยงานต่าง ๆ ของรัฐ
คาดว่าตลาดในอนาคตจะมีการขยายตัวมากกว่าเดิมค่อนข้างมาก
เนื่องจากหน่วยงานภาครัฐจะเป็นแกนหลักในการผลักดันให้มีการ
บูรณาการข้อมูลโครงสร้างพื้นฐานทั่วประเทศเพื่อนำมาใช้ประโยชน์ในภารกิจต่าง ๆ
ของหน่วยงานราชการทุกระดับทั่วประเทศ

3.4.3 การจัดหาผลิตภัณฑ์และบริการ

ในการจัดหาผลิตภัณฑ์ที่เป็นฮาร์ดแวร์และซอฟต์แวร์นั้น แบ่งออกได้ดังนี้

(1) กลุ่มผลิตภัณฑ์ที่สั่งสินค้าจากผู้ผลิตในต่างประเทศ ได้แก่ ซอฟต์แวร์ TNT จากบริษัท
Microimages, Inc. ประเทศสหรัฐอเมริกา, ซอฟต์แวร์ GLG Toolkits จากบริษัท Generic
Logic, Inc. ประเทศสหรัฐอเมริกา, ซอฟต์แวร์ Cadcorp ของบริษัท Cadcorp, Ltd.
จากประเทศอังกฤษ และซอฟต์แวร์ Photomod จากบริษัท Racurs, Inc. ประเทศรัสเซีย
มีสัดส่วนร้อยละ 25

(2) กลุ่มผลิตภัณฑ์ที่สั่งสินค้าจากผู้ผลิตหรือตัวแทนจำหน่ายในประเทศไทย ได้แก่
ผลิตภัณฑ์ด้านซอฟต์แวร์ หรือฮาร์ดแวร์ต่างๆ จาก บริษัท เมโทรซิสเต็มส์คอร์ปอเรชั่น จำกัด
(มหาชน),บริษัท เอสไอเอส จำกัด, บริษัท เอนวีเท็ค จำกัด ,บริษัท แวลลูซิสเต็มส์ จำกัด,
บริษัท ไซท์เพรพาเรชั่น จำกัด และ บริษัท เพาเวอร์เมติค จำกัด มีสัดส่วนร้อยละ 75

นอกจากนี้
ทางสายงานยังมีกลุ่มผลิตภัณฑ์ที่เป็นซอฟต์แวร์หรือฮาร์ดแวร์ที่ได้รับการออกแบบพัฒนาเฉพาะกิจตามความต้องการของลูกค้า
จะแบ่งเป็น 4 กลุ่ม ดังนี้

-   ซอฟต์แวร์ประยุกต์ใช้งานด้านภูมิสารสนเทศ จะใช้ทีมงานจากสายธุรกิจ GI เป็นผู้พัฒนาเอง

-   ซอฟต์แวร์พัฒนาระบบบริหารงานด้าน MIS จะใช้ทีมงานจากสายธุรกิจ GI และทีมงานจาก
    Iบริษัทในเครือเป็นผู้พัฒนาร่วมกัน

-   ซอฟต์แวร์และฮาร์ดแวร์ที่เป็นการออกแบบพิเศษ จะใช้ทีมงานจากสายธุรกิจ GI
    ร่วมกับพันธมิตรคู่ค้าที่มีขีดความสามารถด้านวิจัยและพัฒนาเป็นผู้พัฒนาร่วมกัน

-   การวางระบบเครือข่าย LAN/WAN จะใช้ทีมงานจากสายธุรกิจ NWBD
    เป็นผู้วางแผนออกแบบและ พัฒนาระบบร่วมกัน

  3.4.4 สัญญาสำคัญที่เกี่ยวข้องในการดำเนินธุรกิจภูมิสารสนเทศ

  (1) สัญญาระหว่างบริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) กับ บริษัท
  Microimages, Inc.

บริษัท บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน)

คู่สัญญา บริษัท Microimages, Inc. ประเทศสหรัฐอเมริกา

สัญญาเลขที่ ไม่มี

วันเริ่มต้นของสัญญา 1 มีนาคม 2545

ระยะเวลาของสัญญา 2 ปี โดยสัญญาจะต่อโดยอัตโนมัติคราวละ 2 ปีถ้าฝ่ายใดฝ่ายหนึ่งไม่แจ้ง

เอกสารยกเลิก

ค่าตอบแทน ไม่มี

สาระสำคัญ 1. เป็นสัญญาแต่งตั้งตัวแทนจำหน่ายสินค้า TNTmips, TNTedit,

TNTview, TNTatlas, TNTlite, TNTlink, TNTsdk และ TNTserver

2.  การบอกเลิกสัญญา โดยฝ่ายใดฝ่ายหนึ่งต้องแจ้งล่วงหน้าก่อน 30 วัน

  ก่อนวันครบอายุของสัญญา

(2) สัญญาระหว่างบริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) กับ บริษัท

  Racurs, Inc

บริษัท บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน)

คู่สัญญา Racurs, Inc. ประเทศรัสเซีย

สัญญาเลขที่ ไม่มี

วันเริ่มต้นของสัญญา 1 กุมภาพันธ์ 2545

ระยะเวลาของสัญญา 3 ปี โดยสัญญาจะต่อโดยอัตโนมัติคราวละ 3 ปี
ถ้าฝ่ายใดฝ่ายหนึ่งไม่แจ้งเอกสารยกเลิก

ค่าตอบแทน ไม่มี

สาระสำคัญ 1. เป็นสัญญาแต่งตั้งตัวแทนจำหน่ายสินค้า PHOTOMOD

2.  การบอกเลิกสัญญาโดยฝ่ายใดฝ่ายหนึ่ง ต้องแจ้งล่วงหน้าอย่างน้อย

  6 เดือน ก่อนวันครบอายุของสัญญา

  (3) สัญญาระหว่างบริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) กับ บริษัท
  Envitec Co.,Ltd.

บริษัท บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน)

คู่สัญญา บริษัท Envitec Co., Ltd. ประเทศไทย

สัญญาเลขที่ ไม่มี

วันเริ่มต้นของสัญญา 9 กรกฏาคม 2547

ระยะเวลาของสัญญา 2 ปี โดยสัญญาจะต่อโดยอัตโนมัติคราวละ 2 ปีถ้าฝ่ายใดฝ่ายหนึ่งไม่แจ้ง

เอกสารยกเลิก

ค่าตอบแทน ไม่มี

สาระสำคัญ 1. เป็นสัญญาแต่งตั้งตัวแทนจำหน่ายสินค้า Cadcorp SIS, Cadcorp

GeognoSIS.NET

  2. การบอกเลิกสัญญา โดยฝ่ายใดฝ่ายหนึ่งต้องแจ้งล่วงหน้าก่อน 30 วัน
  ก่อนวันครบอายุของสัญญา

  (4) สัญญาระหว่างบริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) กับ บริษัท
  Generic Logic, Inc.

บริษัท บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน)

คู่สัญญา บริษัท Generic Logic, Inc. ประเทศสหรัฐอเมริกา

สัญญาเลขที่ ไม่มี

วันเริ่มต้นของสัญญา 19 มกราคม 2548

ระยะเวลาของสัญญา 1 ปี โดยสัญญาจะต่อโดยอัตโนมัติคราวละ 1 ปีถ้าฝ่ายใดฝ่ายหนึ่งไม่แจ้ง

เอกสารยกเลิก

ค่าตอบแทน ไม่มี

สาระสำคัญ 1. เป็นสัญญาแต่งตั้งตัวแทนจำหน่ายสินค้า GLG Toolkits

  2. การบอกเลิกสัญญา โดยฝ่ายใดฝ่ายหนึ่งต้องแจ้งล่วงหน้าก่อน 30 วัน
  ก่อนวันครบอายุของสัญญา

3.5 ธุรกิจด้านการศึกษา (Education Business Department: ED)

3.5.1 ลักษณะผลิตภัณฑ์หรือบริการ

สายธุรกิจด้านการศึกษา (สายธุรกิจ ED) ดำเนินงานภายใต้บริษัท IRCP เริ่มจัดตั้งขึ้นเมื่อเดือน
พฤศจิกายน 2546
ประกอบธุรกิจด้านการพัฒนาระบบสารสนเทศให้กับโรงเรียนในสังกัดคณะกรรมการการศึกษาขั้นพื้นฐาน
กระทรวงศึกษาธิการ ทั้งระบบเช่น ระบบงานทะเบียน ระบบงานปกครองเครื่องรูดบัตร
ระบบงานธุรการงานสารบรรณ ระบบงานพยาบาล ระบบงานห้องสมุด
ระบบป้อนคะแนนเรียนผ่านระบบเครือข่าย ระบบประวัตินักเรียน และระบบประวัติผู้บริหารบุคคลากร
ซึ่งมีที่มาจากเดิมที่บริษัท IRCP ได้รับการคัดเลือกจากกระทรวงศึกษาธิการ
ให้เป็นผู้จัดทำโปรแกรมระบบสารสนเทศเพื่อการศึกษา
(EIS)เพื่อให้โรงเรียนในสังกัดกระทรวงศึกษาธิการใช้ มาแล้วนั้น
ทำให้บริษัทเข้าใจถึงระบบการพัฒนาระบบสารสนเทศเพื่อการศึกษา
และยังทราบถึงปัญหาและอุปสรรค ของระบบการทำงานในระบบเดิม
จึงมีแนวความคิดที่จะพัฒนาโปรแกรมพัฒนาระบบสารสนเทศเพื่อการศึกษาขึ้นมาใหม่ โดยใช้ชื่อใหม่ว่า
New EIS เพื่อลดความซ้ำซ้อนของระบบฐานข้อมูล และนำเสนอโปรแกรม New
EISให้กับโรงเรียนต่างๆ ใช้เพื่อแก้ปัญหาการทำงานซ้ำซ้อนของโปรแกรมที่มีอยู่เดิม
โดยรายได้ของสายธุรกิจจะผันแปรไปตามการใช้งานของโปรแกรม ทั้งนี้สายธุรกิจ ED
จะเริ่มรับรู้รายได้ในไตรมาสที่ 3 ของปี 2547 โดยมีโครงสร้างในการพัฒนาระบบสารสนเทศดังนี้

[]

ปัจจุบันทางกระทรวงศึกษาธิการได้ส่งโปรแกรมบริการจัดการด้านการศึกษาให้ทางโรงเรียนใช้จำนวน

3 โปรแกรม ได้แก่

-   โปรแกรม Freshy ใช้เพื่อบันทึกนักเรียนที่มาสมัครเข้าเรียนชั้น ม.1 และ ม.4
    แล้วส่งกลับสำนักงานการศึกษาเขตพื้นที่

-   โปรแกรม Term2544 เพื่อบันทึก GPA,PR ส่งให้สำนักงานการอุดมศึกษา

-   โปรแกรม EIS เพื่อบันทึก ประวัตินักเรียน ผู้บริหารและบุคคลากร
    ส่งให้สำนักงานการศึกษาขั้นพื้นฐาน

จากการวิเคราะห์ดูโครงสร้างการจัดเก็บข้อมูล ทั้ง 3 โปรแกรม
การจัดเก็บข้อมูลยังมีการจัดเก็บที่ซ้ำซ้อน กระจัดกระจาย ข้อมูลต่างคนต่างทำ
ประกอบกับในปีการศึกษา 2547
ทางกระทรวงศึกษาธิการโดยสำนักงานการศึกษาขั้นพื้นฐานมีมติที่จะให้โรงเรียนในสังกัดสำนักงานการศึกษาขั้นพื้นฐานใช้ฐานข้อมูลในโปรแกรม
EIS เป็นฐานข้อมูลหลัก ทางบริษัทจึงได้มีการพัฒนาโปรแกรม New EIS ขึ้นมาใหม่
โดยการกรอกข้อมูลที่เดียวแล้วทำการส่งข้อมูลไปยังโปรแกรมที่เกี่ยวข้องโดยไม่ต้องมีการป้อนข้อมูลหลายครั้ง
จึงลดการทำงานของโรงเรียนจาก 3 ขั้นตอน ให้เหลือขั้นตอนเดียว อีกทั้งยังได้พัฒนาให้โปรแกรม
New EIS ยังใช้งานภายใต้ระบบเครือข่าย Intranet และ Internet
สามารถค้นหาข้อมูลจากที่ไหนก็ได้

3.5.2 การตลาดและภาวะการแข่งขัน

3.5.2.1 การตลาด

กลยุทธ์การแข่งขัน

(1) ด้านสินค้าและบริการ

สายธุรกิจ ED
ได้เล็งเห็นปัญหาของระบบการทำงานของโรงเรียนในสังกัดสำนักงานคณะกรรมการการศึกษาขั้นพื้นฐาน
จึงได้จัดทำโปรแกรม New EIS เพื่อแก้ปัญหาที่ตรงจุด
ตรงกับความต้องการของลูกค้าเนื่องจากโปรแกรมนี้จะช่วยอำนวยความสะดวกในการย้ายฐานข้อมูลจากระบบเดิมเข้าสู่ระบบฐานข้อมูลใหม่โดยไม่จะเป็นต้องป้อนข้อมูลใหม่
และบริษัทได้จัดทำบัตรนักเรียนที่สามารถใช้ร่วมกับโปรแกรมโดยเชื่อมต่อข้อมูลนักเรียนกับโปรแกรม
New EIS ดังนั้น
รายได้ของสายธุรกิจจะได้รับผันแปรไปตามจำนวนผู้ใช้โปรแกรมและจำนวนนักเรียนที่เพิ่มขึ้น
บริษัทเป็นเพียงผู้เดียวที่สามารถพัฒนาโปรแกรมประเภทนี้ได้ทำให้โปรแกรม New EIS
ได้รับการตอบรับจากโรงเรียนในสังกัดสำนักงานคณะกรรมการการศึกษาขั้นพื้นฐานเป็นอย่างสูง
ประกอบกับโปรแกรม EIS
ยังเป็นโปรแกรมหลักที่ทางสำนักงานคณะกรรมการการศึกษาขั้นพื้นฐานได้มีมติให้ใช้เป็นฐานข้อมูลหลัก
ทำให้โปรแกรม New EIS มีจุดแข็งในการแข่งขันกับคู่แข่งเป็นอย่างมาก

นอกจากนี้บริษัทได้เล็งเห็นถึงความต้องการของสถาบันศึกษาที่ต้องการแก้ไขปัญหาความซ้ำซ้อนและพัฒนาระบบข้อมูลเพื่อให้ง่ายต่อการวิเคราะห์และนำมาใช้งาน
ดังนั้นบริษัทจึงกำลังเพิ่มสินค้าใหม่เพื่อตอบสนองความต้องการทั้งในระดับโรงเรียนและระดับเขต

ด้านการบริการ สายธุรกิจ ED ตระหนักถึงความสำคัญของบริการหลังการขายจึงได้มีการพัฒนา
Project R&D เพื่อให้ลูกค้าได้รับสินค้าใหม่ที่พัฒนาตรงต่อความต้องการของลูกค้า ตัวอย่างเช่น
โปรแกรมเครื่องตรวจข้อสอบโดยใช้สแกนเนอร์ความเร็วสูง โดยใช้หลักการ Image Processing
ระบบคลังข้อสอบ ระบบจัดตารางสอนแบบ online และ ระบบ E-leaning เป็นต้น

(2) ด้านพนักงาน

ทีมงานเป็นบุคลากรที่ผ่านการศึกษาด้านวิศวกรรมศาสตร์ คอมพิวเตอร์ ซึ่งมีทั้งความรู้ด้านโปรแกรม
ของ Microsoft และ Java Application เป็นอย่างมาก อีกทั้งยังเป็นทีมงานที่เป็นคนรุ่นใหม่
ไฟแรง ตั้งใจในการทำงาน มีความคิดสร้างสรรค์ในการทำงานอยู่ตลอดเวลา

(3) ด้านการบริหารต้นทุน

สายธุรกิจ ED ยังได้นำหลักการบริหารต้นทุนแบบ Activity Based Costing
มาใช้ในฝ่ายเพื่อการทำงานที่มีต้นทุนต่ำ เพื่อให้มีกำไรต่อหน่วยสูงสุด

(4) ด้านการสร้างความสัมพันธ์อันดีกับลูกค้า

สายธุรกิจ ED ยังมีโครงการที่จะทำกิจกรรมหลังการขายกับโรงเรียนที่เป็นลูกค้ากับบริษัท
เพื่อสร้างความสัมพันธ์อันดีกับลูกค้า โดยการมีโครงการให้ทุนการศึกษา ในการประกวดการทำ Web
site ของโรงเรียนเป็นต้น

ลักษณะของกลุ่มลูกค้าและช่องทางการจัดจำหน่าย

สายธุรกิจ ED
มีลูกค้าในกลุ่มเป้าหมายเป็นโรงเรียนในสังกัดสำนักงานคณะกรรมการศึกษาขั้นพื้นฐานทั่วประเทศมากกว่า
3,000 โรงเรียน โดยพิจารณาจากขนาดของโรงเรียนจากจำนวนโรงเรียนทั้งประเทศ ดังนี้

  --------------------------------------- -------------------------------
  โรงเรียนทั้งหมดในประเทศ                    จำนวน

  โรงเรียนประถมศึกษา                        30,054

  โรงเรียนมัธยมศึกษา                         2,737

  โรงเรียนเอกชน                            7,477

  รวม                                     40,268
  --------------------------------------- -------------------------------

ที่มา : Web site กระทรวงศึกษาธิการ (ข้อมูล ณ วันที่ 10 มิ.ย. 2546)

ที่ผ่านมาโปรแกรม NEW EIS
ของบริษัทได้รับการตอบรับอย่างดีจากโรงเรียนต่างๆทั่วประเทศจำนวน 20 โรงเรียน
ตัวอย่างของโรงเรียนที่ใช้ระบบนี้ได้แก่ โรงเรียนสวนกุหลาบวิทยาลัย นนทบุรี,
โรงเรียนบดินเดชา(สิงห์ สิงหเสนี), โรงเรียนฤทธิยะวรรณาลัย, โรงเรียนคณะราษฏรบำรุง
ยะลา, โรงเรียนสมุทรสาครวิทยาลัย, เป็นต้น
อีกทั้งนโยบายการส่งเสริมการใช้ระบบสารสนเทศของรัฐบาล (e-Education)
ทำให้ธุรกิจการให้บริการด้านระบบสารสนเทศการศึกษามีแนวโน้มการเติบโตที่ดี
นอกจากบริษัทจะสามารถรักษาฐานลูกค้าเดิมไว้แล้ว
คาดว่าบริษัทยังสามารถสร้างรายได้จากการมีธุรกิจเสริมให้กับลูกค้าเดิมอีกด้วย

  3.5.2.2 ภาวะการแข่งขันและแนวโน้มอุตสาหกรรม

คู่แข่งขันของบริษัทเป็นบริษัทที่ดำเนินธุรกิจประเภทพัฒนาโปรแกรมจัดการข้อมูลเพื่อใช้ในโรงเรียนของสังกัดสำนักงานการศึกษาขั้นพื้นฐานเช่นกันได้แก่
บริษัท GP โดย อาจารย์สมชาติ อาจารย์เจริญ เป็นต้น
อย่างไรก็ตามคู่แข่งเหล่านี้ยังมีจุดอ่อนของโปรแกรมเป็นอย่างมาก เนื่องจาก สายธุรกิจ ED
เป็นผู้พัฒนาโปรแกรม EIS ให้กับกระทรวงศึกษาธิการเอง ทำให้ โปรแกรม New EIS
ของสายธุรกิจ มีจุดแข็งที่ดีกว่าคู่แข่งขัน

แนวโน้มอุตสาหกรรม

จากนโยบายเทคโนโลยีสารสนเทศ (IT2010) ของรัฐบาล
ที่มุ่งเน้นการพัฒนาเทคโนโลยีสารสนเทศในภาคการศึกษา (e-Education)
โดยมีเป้าหมายให้โรงเรียนมีการพัฒนาระบบ ICT ของระดับการศึกษาขั้นพื้นฐาน
โดยตั้งเป้าหมายให้โรงเรียนมีการใช้คอมพิวเตอร์
หรือเทคโนโลยีสารสนเทศประกอบการเรียนการสอนและสามารถเชื่อมต่อเครือข่ายเทคโนโลยีเพื่อใช้ประโยชน์จากข้อมูลเพื่อการศึกษาได้อย่างทั่วถึง
เป็นผลทำให้แนวโน้มอุตสาหกรรมด้านนี้พัฒนาและเติบโตต่อไปในระยะยาว เป็นโอกาสให้สายธุรกิจ
ED ขยายธุรกิจพัฒนาสินค้าและบริการเพื่อรองรับความต้องการของลูกค้าต่อไป

3.5.2.3 การจัดหาผลิตภัณฑ์และบริการ

จากที่ทีมงานของสายธุรกิจ ED ล้วนแล้วแต่จบการศึกษา วิศวกรรมศาสตร์ สาขาคอมพิวเตอร์ทั้งสิ้น
จึงทำให้สายธุรกิจ ED ไม่มีข้อจำกัดที่จะพัฒนาผลิตภัณฑ์ใหม่ๆ ออกมา
เพื่อให้บริการที่ตรงต่อความต้องการของลูกค้าและตามทันเทคโนโลยีใหม่ๆ อีกทั้งสายธุรกิจ ED
ยังมีการตั้งฝ่าย R&D เพื่อที่จะให้ทีมงานได้มีการศึกษาคิดค้นสินค้าใหม่ อีกด้วย

3.6 ธุรกิจช่องทางจัดจำหน่ายสินค้าไอทีประเภท Mass Products (Mass products
Distribution Business Department: MD)

3.6.1 ลักษณะผลิตภัณฑ์หรือบริการ

สายธุรกิจช่องทางจัดจำหน่ายสินค้าไอทีประเภท Mass Products (MD) ดำเนินงานโดย บริษัท
ไอที ดิสทริบิวชั่น จำกัด (IT Distribution) ดำเนินธุรกิจด้านการจัดจำหน่ายสินค้าไอที
ทั้งประเภทซอฟต์แวร์ ฮาร์ดแวร์ ทั้งที่ผลิตในประเทศและนำเข้าจากต่างประเทศ
โดยบริษัทได้รับการแต่งตั้งให้เป็นผู้แทนจัดจำหน่าย/ตัวแทนจำหน่ายสินค้าไอทีในประเทศไทย
ซึ่งสามารถแบ่งตามกลุ่มผลิตภัณฑ์หลัก ได้ดังนี้

-   กลุ่มผลิตภัณฑ์ ซอฟต์แวร์และฮาร์ดแวร์ จาก ไมโครซอฟท์ คอร์ปอเรชั่น สหรัฐอเมริกา*

-   กลุ่มผลิตภัณฑ์ กล้องถ่ายภาพดิจิตอลพร้อมอุปกรณ์เสริม จากบริษัท ฟูจิ โฟโต้ฟิล์ม
    (ประเทศไทย) จำกัด

-   กลุ่มผลิตภัณฑ์ เครื่องสำรองไฟฟ้า จากบริษัท เอ็มจีอี ยูพีเอส ซิสเต็มส์ เอสเอ
    (ประเทศไทย) จำกัด

-   กลุ่มผลิตภัณฑ์ ซอฟต์แวร์ประยุกต์ จากบริษัท อินเตอร์เนชั่นแนล ซอฟต์แวร์ เดเวลลอปเม้นท์
    จำกัด

-   กลุ่มผลิตภัณฑ์ อุปกรณ์สำนักงาน (Office Automation) และกล้องถ่ายภาพดิจิตอล
    จากบริษัท พานาโซนิก ซิวเซลส์ (ประเทศไทย) จำกัด (Panasonic)

-   กลุ่มผลิตภัณฑ์ระบบลงเวลาด้วยลายนิ้วมือบน PC จากบริษัท ไอที เวิร์คส์ จำกัด

-   กลุ่มผลิตภัณฑ์กล้องวงจรปิดผ่านระบบเครือข่าย (Network Camera) จากบริษัท แคนนอน
    มาร์เก็ตติ้ง(ไทยแลนด์) จำกัด (Cannon)

-   กลุ่มผลิตภัณฑ์ Notebook จากบริษัท Fujitsu (ประเทศญี่ปุ่น)

-   กลุ่มผลิตภัณฑ์ซอฟแวร์ Anti Virus จากบริษัท CA (สหรัฐอเมริกา)

-   กลุ่มผลิตภัณฑ์ Return Star (Recovery Card) ประเทศไต้หวัน

-   กลุ่มผลิตภัณฑ์ Toner & Ink ภายใต้ยี่ห้อ JK Leader ประเทศไทย

  หมายเหตุ * ในส่วนของผลิตภัณฑ์ Microsoft สายธุรกิจ MDฺ
  ทำการจัดจำหน่ายซอฟต์แวร์ให้แก่ผู้ประกอบเครื่องภายในประเทศ
  โดยมีต้นทุนคือวัตถุดิบที่ซื้อจากสายธุรกิจ AR และค่าลิขสิทธิ์ต่อแผ่นที่จ่ายให้กับ ไมโครซอฟท์
  คอร์ปอเรชั่น สหรัฐอเมริกา

รายละเอียดผลิตภัณฑ์ของสายธุรกิจ MD มีดังนี้

+-------------+--------------------------------+----------------------+
| ตราผลิตภัณฑ์   | รุ่น/แบบของผลิตภัณฑ์                | คุณสมบัติ/กลุ่มลูกค้า       |
+-------------+--------------------------------+----------------------+
| Microsoft*  | -   ซอฟท์แวร์ปฏิบัติการ Windows XP  | ส                    |
|             |     Starter Edition            | ำหรับคอมพิวเตอร์ส่วนบุคคล |
|             |                                |                      |
|             | -   ซอฟต์แวร์ปฏิบัติการ Windows XP  |                      |
|             |     Home                       |                      |
+-------------+--------------------------------+----------------------+
|             | -   ซอฟต์แวร์ปฏิบัติการ Windows     | สำห                  |
|             |     2000 Professional          | รับคอมพิวเตอร์ระดับองค์กร |
|             |                                |                      |
|             | -   ซอฟต์แวร์ปฏิบัติการ Windows XP  |                      |
|             |     professional               |                      |
+-------------+--------------------------------+----------------------+
|             | -   ซอฟต์แวร์ปฏิบัติการ Windows     | สำหรับคอมพิวเตอร์เคร    |
|             |     2003 Standard Server       | ื่องแม่ข่ายองค์กรขนาดใหญ่, |
|             |                                | ขนาดกลาง, ขนาดเล็ก    |
|             | -   ซอฟต์แวร์ปฏิบัติการ Windows     |                      |
|             |     2003 Web Server            |                      |
|             |                                |                      |
|             | -   ซอฟต์แวร์ปฏิบัติการ Windows     |                      |
|             |     2003 Small Business Server |                      |
|             |     Standard                   |                      |
|             |                                |                      |
|             | -   ซอฟต์แวร์ปฏิบัติการ Windows     |                      |
|             |     2003 Small Business Server |                      |
|             |     Premium                    |                      |
+-------------+--------------------------------+----------------------+
|             | -   ซอฟต์แวร์ประยุกต์ Office XP    | สำหรับงานเอกสาร,      |
|             |     Professional               | ง                    |
|             |                                | านสำนักงาน,งานนำเสนอ, |
|             | -   ซอฟต์แวร์ประยุกต์ Office XP    | และงานฐานข้อมูล เช่น    |
|             |     Small Business Edition     | Word, Excel,         |
|             |                                | PowerPoint และ       |
|             | -   ซอฟต์แวร์ประยุกต์ Office Basic | Access เป็นต้น         |
|             |     2003                       |                      |
|             |                                |                      |
|             | -   ซอฟต์แวร์ประยุกต์ Office Small |                      |
|             |     Business 2003              |                      |
|             |                                |                      |
|             | -   ซอฟต์แวร์ประยุกต์ Office       |                      |
|             |     Professional 2003          |                      |
+-------------+--------------------------------+----------------------+
|             | -   แป้นพิมพ์คอมพิวเตอร์ (Keyboard) | อุปกรณ์ต่อพ่ว            |
|             |                                | งสำหรับเครื่องคอมพิวเตอร์ |
|             | -   อุปกรณ์ชี้ตำแหน่ง (Mouse)       |                      |
+-------------+--------------------------------+----------------------+
| Fuji        | -   กล้องถ่ายภาพดิจิตอล            | สำหรับบุคคลทั่วไป, บริษัท, |
|             |     ความละเอียดตั้งแต่ 3,000,000   | ห้างร้าน, องค์กร        |
|             |     ถึง 12,000,000 พิกเซล        | และผู้ประกอบการธุรกิจด้าน |
|             |                                | Imaging Printing     |
+-------------+--------------------------------+----------------------+
| MGE         | -   เครื่องสำรองไฟขนาด 500VA-12  | สำหรับบุคคลทั่วไป, บริษัท, |
|             |     KVA                        | องค์กร                |
+-------------+--------------------------------+----------------------+
| ISD         | -   ซอฟต์แวร์ประยุกต์              | โ                    |
|             |                                | ปรแกรมระบบฐานข้อมูลสำห |
|             |                                | รับธุรกิจขนาดกลางและเล็ก |
+-------------+--------------------------------+----------------------+
| ตราผลิตภัณฑ์   | รุ่น/แบบของผลิตภัณฑ์                | คุณสมบัติ/กลุ่มลูกค้า       |
+-------------+--------------------------------+----------------------+
| Panasonic   | -   เครื่องฉายภาพ (LCD           | สำหรับบุคคลทั่วไป, บริษัท, |
|             |     Projector)                 | ห้างร้าน, องค์กร        |
|             |                                | และผู้ประกอบการ        |
|             | -   และอุปกรณ์สำนักงาน (Office    |                      |
|             |     Automation)                |                      |
+-------------+--------------------------------+----------------------+
| Cellink     | -   อุปกรณ์ชี้ตำแหน่ง (Mouse)       | อุปกรณ์ต่อพ่ว            |
|             |                                | งสำหรับเครื่องคอมพิวเตอร์ |
+-------------+--------------------------------+----------------------+
| Easydisk    | -   อุปกรณ์เก็บข้อมูลขนาดพกพา       | อุปกรณ์ต่อพ่ว            |
|             |                                | งสำหรับเครื่องคอมพิวเตอร์ |
+-------------+--------------------------------+----------------------+
| GP          | -   แท่นชาร์จพร้อมถ่านชาร์จเร็ว      | สำหรับบุคคลทั่วไป, บริษัท, |
|             |                                | ห้างร้าน, องค์กร,       |
|             |                                | ผู้ประกอบการธุรกิจด้าน    |
|             |                                | Imaging Printing, IT |
|             |                                | และ AV               |
+-------------+--------------------------------+----------------------+
| TimeWORKS   | -   ระบบลงเวลาด้วยลายนิ้วมือบน PC  | สำหรับบริษัท, ห้างร้าน,   |
|             |                                | องค์กรขนาดใหญ่,        |
|             |                                | ขนาดกลาง, และขนาดเล็ก |
+-------------+--------------------------------+----------------------+

* บริษัทจัดจำหน่ายซอฟต์แวร์ Microsoft แบบ OEM (Original Equipment Manufacture)
สำหรับติดตั้งไปพร้อมกับ

เครื่องคอมพิวเตอร์เครื่องใหม่และหรือติดตั้งไปพร้อมกับอุปกรณ์ฮาร์ดแวร์ใหม่เท่านั้น

3.6.2 การตลาดและภาวะการแข่งขัน

3.6.2.1 การตลาด

สายธุรกิจ MD มีนโยบายในการดำเนินธุรกิจที่ชัดเจน
โดยพยายามสร้างความแตกต่างในเรื่องการให้บริการและให้คำปรึกษาโดยผู้เชี่ยวชาญ
เพื่อเป็นการสร้างมูลค่าเพิ่มให้กับตัวสินค้าและบริการ

กลยุทธ์การแข่งขัน

(1) ด้านสินค้าและบริการ

สายธุรกิจ MD เน้นการจำหน่ายสินค้าที่มีคุณภาพเป็นที่ยอมรับจากลูกค้าทั่วโลก
โดยสินค้าส่วนใหญ่ที่ทางบริษัท MD
จำหน่ายนั้นเป็นสินค้าที่มีคุณภาพและเป็นผู้นำในด้านส่วนแบ่งการตลาดเมื่อเปรียบเทียบกับผลิตภัณฑ์ในประเภทเดียวกัน
โดยมีการพัฒนาสินค้าให้ตอบสนองความต้องการของตลาดอย่างต่อเนื่อง ได้แก่

-   ซอฟต์แวร์และอุปกรณ์ต่อพ่วงของ Microsoft (ประเทศสหรัฐอเมริกา)
    เป็นซอฟต์แวร์ปฏิบัติการที่มีส่วนแบ่งการตลาดสูงสุดเป็นอันดับหนึ่งของโลก โดยบริษัท IDC
    เป็นหนึ่งในสามผู้แทนจำหน่ายประเภท OEM (Original Equipment Manufacture)
    ซึ่งได้รับการแต่งตั้งจาก Microsoft USA. ในประเทศไทย

-   กล้องดิจิตอลและอุปกรณ์เสริม Fuji (ประเทศญี่ปุ่น)
    เป็นบริษัทที่มีความเชี่ยวชาญทางด้านภาพถ่ายโดยเฉพาะ ในปี 2545
    ยอดขายของกล้องดิจิตอลและอุปกรณ์เสริมของ Fuji
    มีส่วนแบ่งการตลาดเป็นอันดับหนึ่งของโลก

-   เครื่องสำรองไฟ MGE (ประเทศฝรั่งเศส) เป็นสินค้าที่มีส่วนแบ่งการตลาดเป็นอันดับ 2
    ของโลกรองจากตราผลิตภัณฑ์ APC ของประเทศสหรัฐอเมริกา แต่ถ้านับเฉพาะตลาดยุโรป
    MGE มีส่วนแบ่งการตลาดเป็นอันดับหนึ่ง

-   ซอฟต์แวร์ประยุกต์
    สำหรับใช้งานในธุรกิจขนาดกลางและขนาดเล็กที่พัฒนาโดยบริษัทในเครือของกลุ่มบริษัทเอง
    ดังนั้นจึงทำให้การพัฒนาเป็นไปอย่างต่อเนื่อง
    และตอบสนองความต้องการของผู้บริโภคได้เป็นอย่างดี
    ปัจจุบันซอฟต์แวร์ประยุกต์ที่บริษัทจัดจำหน่ายคือ ระบบฐานข้อมูลที่บริษัทใช้ชื่อเรียกว่า
    DataFile ระบบฐานข้อมูลนี้เหมาะสำหรับธุรกิจขนาดกลางและเล็ก
    ซึ่งปัจจุบันมีการใช้อย่างแพร่หลาย
    อีกทั้งบริษัทมุ่งเน้นการพัฒนาซอฟต์แวร์ที่มีคุณภาพสูงสะดวกต่อการใช้งานแต่ราคาต่ำเพื่อให้ผู้บริโภคไม่ต้องมีภาระต้นทุนที่สูงและจูงใจให้ผู้บริโภคสนับสนุนการใช้ซอฟต์แวร์ที่ถูกลิขสิทธิ์

-   LCD Projector Panasonic
    มีชื่อเสียงในด้านเป็นสินค้าที่มีคุณภาพและได้รับการยอมรับอย่างกว้างขวาง และเป็นที่รู้จักทั่วไป
    และยังมีสินค้าอื่นๆที่มีโอกาส นำมาจัดจำหน่ายในอนาคต

-   ผลิตภัณฑ์ต่อพ่วงคอมพิวเตอร์ Cellink เป็นผลิตภัณฑ์เมาส์ไร้สาย
    ทั้งรูปแบบที่ใช้เทคโนโลยีคลื่นความถี่ (RF) และที่ใช้เทคโนโลยีการสื่อสารไร้สายมาตรฐาน
    Bluetooth ที่มีคุณสมบัติดีและยังมีรูปแบบที่สวยงาม

-   ผลิตภัณฑ์ต่อพ่วงคอมพิวเตอร์ Easydisk เป็นผลิตภัณฑ์เก็บข้อมูลเพื่อพกพา(Thumb Drive)
    โดยถ่ายโอนข้อมูลผ่านทางชิ่ง USB ซึ่งมีมาตรฐานสูงสุด (V2.0)
    และมีความเร็วสูงในการโอนข้อมูล พร้อมทั้งยังมีการออกแบบสินค้าที่สวยงาม

-   แบตเตอรี่ของ GP ผลิตโดยบริษัท GP Batteries International Limited
    ซึ่งเป็นบริษัทที่ผลิตพัฒนา และจำหน่ายแบตเตอร์รี่ชั้นนำของโลกโดยแบตเตอร์รี่ของ
    GPได้รับรางวัง Operation Headquarters Status
    จากคณะกรรมการพัฒนาเศรษฐกิจของประเทศสิงคโปร์ในเดือนกรกฎาคม พ.ศ. 2533
    และได้รับรางวัลดังกล่าวอีกครั้งในปี พ.ศ. 2539

-   TimeWORKS เป็นระบบลงเวลาด้วยลายนิ้วมือบน PC ที่คิดค้นและพัฒนาโดยคนไทย
    ปัจจุบันได้รับการยอมรับอย่างแพร่หลายจากองค์กรชั้นนำหลายแห่งในประเทศไทย

ถึงแม้ว่า รายได้ส่วนใหญ่ของสายธุรกิจ MD ส่วนใหญ่มาจากผลิตภัณฑ์ Microsoft
บริษัทมีนโยบายเพิ่มยอดขายในสินค้าอื่นๆ โดยขยายช่องทางสินค้าใหม่ๆ เพิ่มขึ้นเรื่อยๆ
โดยมีจุดมุ่งหมายที่จะเป็นทางออกอย่างครบวงจรให้แก่ลูกค้า (Total Solution)
และตั้งใจว่าทุกครึ่งปีจะมีสินค้าใหม่เพิ่มขึ้น โดยมุ่งเน้นสินค้าที่มีแนวโน้มได้รับการตอบรับจากลูกค้า
มีอัตราเติบโตสูง เป็นสินค้าที่เอื้อประโยชน์ต่อกัน และไม่ซ้ำซ้อนกัน
ส่วนด้านการให้บริการหลังการขาย ทางสายธุรกิจ MD
ทำการรับประกันสินค้าโดยการรับเปลี่ยนและซ่อมสินค้าตามเงื่อนไขที่เจ้าของสินค้ารับประกันอย่างรวดเร็วภายในเวลาที่กำหนด
นอกจากนี้ยังมีเจ้าหน้าที่ที่เชี่ยวชาญในสินค้าแต่ละประเภทคอยช่วยเหลือตอบคำถามการใช้งานให้กับลูกค้าอีกทางหนึ่งด้วย
รวมถึงการจัดอบรมความรู้ทางด้านผลิตภัณฑ์ก่อนขายให้กับลูกค้า

(2) ด้านพนักงาน

พนักงานของสายธุรกิจ MD
เป็นพนักงานที่มีประสบการณ์สูงมีความรู้ความเชี่ยวชาญเป็นอย่างดีในสินค้าที่บริษัทเป็นตัวแทนจำหน่าย
ซึ่งเป็นจุดแข็งของบริษัท อีกทั้งพนักงานส่วนใหญ่ผ่านการรับรองความรู้ความสามารถ
และมีใบประกาศนียบัตรรับรองจากผู้ผลิตสินค้าที่บริษัทเป็นตัวแทนจำหน่าย
พนักงานสามารถตอบคำถามให้กับลูกค้าได้ไม่ว่าจะเป็นด้านทางเทคนิคและด้านราคาและแก้ปัญหาให้กับทางลูกค้าได้อย่างรวดเร็ว
นอกจากนี้พนักงานทุกคนให้ความใส่ใจธุรกิจของลูกค้าเสมือนเป็นธุรกิจของสายธุรกิจ MD เอง
เพื่อให้ประสบผลสำเร็จในการดำเนินธุรกิจร่วมกัน
และมีการสร้างความสัมพันธ์ที่ดีกับทางลูกค้าอย่างต่อเนื่องตลอดระยะเวลาที่ผ่านมา

(3) ด้านช่องทางการจำหน่าย

ในปี 2545 สายธุรกิจ MD จำหน่ายสินค้าโดยผ่านร้านค้าตัวแทนจำหน่ายของบริษัทกว่า 1,500 แห่ง
ทั่วประเทศหรือคิดเป็นประมาณร้อยละ 40 ของจำนวนร้านค้าทั้งหมดทั่วประเทศ โดยสายธุรกิจ MD
คาดว่าจะมีตัวแทนร้านค้าเพิ่มขึ้นในปีต่อ ๆ ไป
เนื่องจากปัจจุบันไอทีกำลังเข้ามามีบทบาทในชีวิตประจำวันมากขึ้น
โดยเฉพาะศูนย์ค้าปลีกคอมพิวเตอร์ที่มีการเปิดเพิ่มขึ้นอย่างต่อเนื่องทั้งในเขตกรุงเทพและปริมณฑล
รวมถึงต่างจังหวัดและตามหัวเมืองใหญ่ เช่น เชียงใหม่ นครราชสีมา ขอนแก่น ชลบุรี สุราษฏร์ธานี
เป็นต้น ซึ่งทาง MD
มีแนวนโยบายที่จะขยายฐานลูกค้าเพิ่มขึ้นไปยังพื้นที่ต่างๆที่มีศักยภาพในการเติบโตสูงทั้งในกรุงเทพมหานครและต่างจังหวัดเพิ่มขึ้น
อาทิเช่น เชียงใหม่ พิษณุโลก นครสวรรค์ นครราชสีมา อุบลราชธานี ขอนแก่น อุดรธานี ชลบุรี
ระยอง นครปฐม ราชบุรี ประจวบคีรีขันธ์ สุราษฏร์ธานี ภูเก็ต สงขลา นครศรีธรรมราช เป็นต้น
ทั้งนี้เพื่อให้มีช่องทางการจำหน่ายครอบคลุมทั่วประเทศ

(4) ด้านการสนับสนุนการจำหน่ายสินค้า

สายธุรกิจ MD มีนโยบายการจัดรายการส่งเสริมการขายเพื่อตอบสนองความต้องการของลูกค้า
ซึ่งได้จัดอย่างต่อเนื่องเป็นประจำ
โดยทำการสื่อสารให้กับร้านค้าทราบโดยผ่านช่องทางจดหมายอิเลคทรอนิคส์ (E-mail)
เว็บไซท์ประชาสัมพันธ์ การส่งแฟกซ์และจดหมาย
เพื่อให้ทราบถึงข่าวสารที่มีประโยชน์ต่อการขายสินค้า โดยการจัดรายการส่งเสริมการขาย เช่น
การสะสมยอดซื้อเพื่อแลกของรางวัล การจัดให้มีสินค้าสมนาคุณพิเศษต่างๆ เป็นต้น
นอกจากนี้สายธุรกิจ MD ได้จัดอบรมให้กับตัวแทนจำหน่าย (Dealer)
เพื่อเป็นการเสริมสร้างความรู้และให้ความเข้าใจในตัวผลิตภัณฑ์เพื่อกระตุ้นยอดขาย
โดยได้รับเงินสนับสนุนจากทางบริษัทและเจ้าของผลิตภัณฑ์อีกทอดหนึ่ง และในบางครั้งทางสายธุรกิจ
MD ก็ยังเข้าไปช่วยดูแลและแก้ไขปัญหาสินค้าคงคลังให้กับลูกค้าอีกด้วย

(5) ด้านราคา

สายธุรกิจ MD มีการบริหารสินค้าคงคลังที่มีประสิทธิภาพ
ทำให้สามารถบริหารต้นทุนสินค้าให้อยู่ในเกณฑ์ที่ต่ำ โดยบริษัทสามารถกำหนดราคาสินค้าที่เหมาะสม
และเป็นที่ยอมรับต่อลูกค้า ดังนั้นจึงจัดเป็นกลยุทธ์ที่ให้ประโยชน์ต่อลูกค้าของบริษัทด้วย

(6) ด้านการควบคุมสินเชื่อ

ปัจจุบันสายธุรกิจ MD มีสัดส่วนการค้าเป็นเงินสดกับการให้เครดิตในอัตราส่วนประมาณ 20 ต่อ 80
ในกรณีที่ให้เครดิตกับลูกค้าสายธุรกิจ MD เน้นนโยบายการใช้ระบบควบคุมวงเงินสินเชื่อที่รัดกุม
โดยการกำหนดวงเงินเครดิตของลูกค้าแต่ละรายตามความน่าเชื่อถือในการดำเนินธุรกิจ
โดยพิจารณาข้อมูลได้แก่ ผลประกอบการย้อนหลัง 2 ปี ทุนจดทะเบียน รายการฝากถอนเงินในบัญชี
(Bank Statement) เพื่อนำมาประกอบการตัดสินใจในการให้วงเงินเครดิต
ส่วนลูกค้ารายใหม่ที่ยังไม่เคยทำธุรกิจมาก่อนจะทำการซื้อขายเป็นเงินสดเท่านั้น
ซึ่งผลจากการดูแลการปล่อยเครดิตอย่างใกล้ชิดและมีการติดตามทวงถามอย่างทันท่วงทีเมื่อคาดว่าลูกหนี้รายใดจะเป็นปัญหา
จึงทำให้หนี้สูญของสายธุรกิจ MD อยู่ในระดับที่ต่ำมาก โดยบางปีไม่มีหนี้สูญเลย

 กลุ่มลูกค้าเป้าหมายและช่องทางการจัดจำหน่าย

สายธุรกิจ MD จัดจำหน่ายสินค้าโดยวิธีการขายส่ง (Wholesale)
ให้กับกลุ่มลูกค้าโดยมีกลุ่มลูกค้าเป้าหมาย คือ ตัวแทนจำหน่าย (Reseller) ซึ่งมีจำนวนประมาณ
1,500 แห่งทั่วประเทศ โดยมีการแบ่งประเภทของกลุ่มลูกค้าดังนี้

(1) กลุ่มผู้ประกอบการค้าคอมพิวเตอร์ประเภท ผู้ค้าปลีก (Retail) ตัวอย่าง เช่น บริษัท ไอทีซิตี้
จำกัด (มหาชน), บริษัท ดาต้าไอที จำกัด และ บริษัท / ร้านค้าต่างๆ ในห้างสรรพสินค้าพันธุ์ทิพย์
พลาซ่า, ห้างสรรพสินค้า IT MALL, ห้างสรรพสินค้าซีคอนสแควร์, ห้างสรรพสินค้าเสรีเซ็นเตอร์,
ห้างสรรพสินค้าเซียร์รังสิต, ห้างสรรพสินค้าไอทีแกรนด์บางแค เป็นต้น

  (2) กลุ่มผู้ประกอบการค้าคอมพิวเตอร์ประเภท ผู้ค้าแบบรวมระบบ (Systems Integrate)
  และ (Corporate) ตัวอย่างเช่น บริษัท เมโทร ซิสเต็ม คอร์ปอเรชั่น จำกัด (มหาชน),
  บริษัท ซีดีจี ไมโครซิสเต็มส์ จำกัด, บริษัท คอมพิวเตอร์ยูเนี่ยน จำกัด, บริษัท โมเดอร์ฟอร์ม
  อินทิเกรฟรอม์ เซอร์วิสเซส จำกัด เป็นต้น

  (3) กลุ่มผู้ประกอบการค้าคอมพิวเตอร์ประเภทผู้ประกอบเครื่องคอมพิวเตอร์ ผู้ค้าขนาดใหญ่
  กลาง เล็ก ตัวอย่างเช่น บริษัท เบลต้า คอมพิวเตอร์ จำกัด, บริษัท คอมพิวเทค ไมโครซิสเท็ม
  จำกัด, บริษัท โพเวลอุตสาหกรรม คอมพิวเตอร์ จำกัด, บริษัท สุพรีม ดิสทริบิวชั่น (ไทยแลนด์)
  จำกัด เป็นต้น

(4) กลุ่มบริษัทผู้ประกอบการค้าคอมพิวเตอร์ในพื้นที่ต่างจังหวัด ตัวอย่างเช่น บริษัท นิยมพานิช
จำกัด, บริษัท สหพานิชเชียงใหม่ จำกัด, บริษัท ขอนแก่นไทยแลนด์ จำกัด, บริษัท ทีเอส
คอมพิวเตอร์ จำกัด, บริษัท คลังนานาธรรม จำกัด, บริษัท อุบลคอมพิวเตอร์ จำกัด, บริษัท
วัฒนซิสเต็มส์ จำกัด, บริษัท ระยองโอเอ จำกัด, บริษัท สมาพันธ์เทคโนโลยี จำกัด, บริษัท
คอมพิวเตอร์แอนด์วิดีโอแลป จำกัด, บริษัท เอสดีภูเก็ตคอมพิวเตอร์ จำกัด เป็นต้น

โดยมีสรุปยอดขายแบ่งตามกลุ่มลูกค้าในปี 2547 (สิ้นสุดไตรมาสที่ 3) ดังนี้

+---------------------------------------------+------------------------+
| กลุ่มลูกค้า                                     | ร้อยละ                  |
+---------------------------------------------+------------------------+
| กลุ่มบริษัทผู้ค้าปลีก                               | 19.1                   |
+---------------------------------------------+------------------------+
| กลุ่มบริษัทผู้ค้าประเภท SI และ Corporate           | 27.5 *                 |
+---------------------------------------------+------------------------+
| กลุ่มบริษัทผู้ค้าขนาดใหญ่ กลางและขนาดเล็ก            | 47.1                   |
+---------------------------------------------+------------------------+
| กลุ่มบริษัทผู้ค้าในต่างจังหวัด                        | 6.2                    |
+---------------------------------------------+------------------------+
| รวม                                         | 100                    |
+---------------------------------------------+------------------------+

* หมายเหตุ รายได้ดังกล่าวรวมรายการระหว่างกันซึ่งมีจำนวนไม่เกินร้อยละ 2

3.6.2.2 ภาวะการแข่งขันและแนวโน้มอุตสาหกรรม

 ภาวะการแข่งขัน

(1) ภาวะการแข่งขันและแนวโน้มการเติบโตของอุตสาหกรรมสินค้าประเภทไอที

ธุรกิจการขายสินค้าไอทีเป็นธุรกิจที่มีแนวโน้มการเติบโตในอัตราที่ดี
เนื่องจากภาครัฐบาลรวมถึงรัฐวิสาหกิจมีนโยบายการลงทุนด้านไอทีสูงขึ้น
ในขณะที่ทางภาคองค์กรเอกชนเองมีความจำเป็นต้องปรับปรุงประสิทธิภาพขององค์กรเพื่อให้มีความสามารถในการแข่งขันเพิ่มขึ้น
และทางภาคครัวเรือนหรือผู้ใช้ตามบ้านมีการใช้จ่ายทางด้านไอทีมีมูลค่าเพิ่มขึ้นเช่นกัน
ดังนั้นโอกาสของการขายสินค้าทางด้านไอทีจึงมีการเติบโตที่ดี ทางสมาคมธุรกิจคอมพิวเตอร์ไทย
(ATCI) ประมาณการว่าอุตสาหกรรมไอทีโดยรวมจะเติบโตในอัตราร้อยละ 16 ในปี 2547

ทางด้านบริษัทคู่แข่งโดยตรงซึ่งถือเป็นคู่แข่งหลักได้แก่บริษัทที่จัดจำหน่ายสินค้าตราผลิตภัณฑ์เดียวกันหรือมีผลิตภัณฑ์ประเภทเดียวกันของ
Microsoft ซึ่งมีเพียง 2 บริษัท ได้แก่ บริษัท อินแกรมไมโคร จำกัด และ บริษัท ดี คอมพิวเตอร์
จำกัด ภาวะการแข่งขันจะไม่แข่งขันในด้านราคาเนื่องจาก Microsoft
จะเป็นผู้กำหนดนโยบายราคาแต่จะแข่งขันในด้านช่องทางการจัดจำหน่ายซึ่งบริษัทมีผู้แทนจำหน่ายกว่า
1,500 แห่งทั่วประเทศ นอกจากนี้ สายธุรกิจ MD มีคู่แข่งโดยอ้อมได้แก่
ซอฟต์แวร์ละเมิดลิขสิทธิ์ซึ่งครอบครองตลาดกว่าร้อยละ 75
จัดเป็นอุปสรรคโดยตรงที่สำคัญกับสายธุรกิจ MD
อย่างไรก็ตามด้วยนโยบายการปราบปรามซอฟต์แวร์ละเมิดลิขสิทธิ์ของทางภาครัฐอย่างจริงจัง
ทำให้ในปีที่ผ่านมาซอฟต์แวร์ละเมิดลิขสิทธิ์มีจำนวนลดน้อยลง
ส่งผลให้ยอดขายของบริษัทเพิ่มสูงขึ้นมาก
ดังนั้นหากภาครัฐยังมีการปราบปรามพร้อมกับปลุกจิตสำนึกการต่อต้านซอฟต์แวร์ละเมิดลิขสิทธิ์อย่างต่อเนื่อง
มีแนวโน้มที่บริษัทจะมีผลประกอบการที่ดีขึ้นในอนาคต ส่วนคู่แข่งโดยอ้อมอีกทางหนึ่งคือ
ผู้นำเข้าสินค้าหลบเลี่ยงภาษีเข้ามาจำหน่าย
ซึ่งหากภาครัฐกวดขันอย่างเข้มงวดและต่อเนื่องจะทำให้อัตราการหลบเลี่ยงภาษีลดลงและส่งผลดีทั้งภาครัฐเองและส่งผลต่อยอดขายที่เพิ่มขึ้นของบริษัทด้วย

(2) ภาวะการแข่งขันสินค้าประเภทกล้องดิจิตอลและอุปกรณ์เสริม

ในส่วนคู่แข่งขันในสินค้าประเภทกล้องดิจิตอลและอุปกรณ์เสริม
มีตัวแทนจำหน่ายผลิตภัณฑ์ที่จัดเป็นคู่แข่งโดยอ้อมคือ ผลิตภัณฑ์ โซนี่
ซึ่งครองตลาดอันดับหนี่งในประเทศไทยในขณะนี้สืบเนื่องมาจากผลิตภัณฑ์โซนี่มีพื้นฐานมาจากเครื่องใช้ไฟฟ้า
ดังนั้นจึงส่งผลให้ตราสินค้าของโซนี่ติดตลาดเพราะความคุ้นตาของผู้บริโภค
อย่างไรก็ตามผลิตภัณฑ์ของฟูจิฟิล์มที่ สายธุรกิจ MD จัดจำหน่ายก็ไม่ได้อยู่ในฐานะที่ด้อยกว่าคู่แข่ง
อันเนื่องมาจากบริษัทฟูจิโฟโต้ฟิล์ม
เป็นบริษัทผู้ผลิตชั้นนำของโลกที่มีเทคโนโลยีที่ล้ำหน้าและโดดเด่นในด้านธุรกิจภาพครบวงจร
อย่างไรก็ตาม
กลุ่มลูกค้าที่ให้ความสนใจในผลิตภัณฑ์ของฟูจิฟิล์มจะเป็นลูกค้าประเภทมืออาชีพและกึ่งมืออาชีพ
โดยเน้นเลือกใช้กล้องที่มีเทคโนโลยีและประสิทธิภาพสูงสามารถตอบสนองความต้องการของผู้ใช้ได้อย่างสมบูรณ์แบบ
และไม่ได้มุ่งเน้นไปที่รูปลักษณ์หรือความสวยงามที่ดึงดูดใจของกล้องเพียงอย่างเดียวเท่านั้น
กล้องดิจิตอลฟูจิฟิล์ม และกล้องดิจิตอลโซนี่
ยังคงจำหน่ายในช่องทางเดียวกันซึ่งแข่งขันกันด้านเทคโนโลยี ราคาจำหน่าย และอื่นๆ
โดยผู้บริโภคสามารถเลือกและตัดสินใจด้วยตัวเองตามความต้องการและวัตถุประสงค์
โดยทางสมาคมธุรกิจคอมพิวเตอร์คาดว่าตลาดกล้องดิจิตอลในปี 2547 จะมีมูลค่าประมาณ 4,500
ล้านบาทหรือเพิ่มขึ้นกว่าร้อยละ 40 จากปี 2546

3.6.3 การจัดหาผลิตภัณฑ์และบริการ

ทางสายธุรกิจ MD จัดหาผลิตภัณฑ์โดยการเลือกสินค้าและตราผลิตภัณฑ์ที่มีคุณภาพ
เป็นสินค้าที่ลูกค้ายอมรับ ไม่ว่าจะเป็นสินค้าที่สั่งซื้อภายในประเทศและนำเข้าจากต่างประเทศ
รวมถึงการมองหาโอกาสทางการตลาดในการนำสินค้าใหม่ๆมาจัดจำหน่ายให้สอดคล้องกับช่องทางการตลาดที่มีอยู่และช่องทางการตลาดใหม่ที่จะเกิดขึ้นในอนาคต

สินค้าด้านเทคโนโลยีสารสนเทศเป็นสินค้าที่มีการเปลี่ยนแปลงอย่างรวดเร็ว อายุของสินค้าโดยเฉลี่ย
3-6 เดือนจึงจะมีการเปลี่ยนรุ่นใหม่
ดังนั้นการวางแผนการตลาดจึงต้องให้ความสำคัญตั้งแต่การรับรู้ข่าวสารสินค้าที่คาดว่าจะออกมาใหม่และการกระจายข่าวสารให้ร้านค้าตัวแทนจำหน่ายรับรู้ข่าวสารโดยทั่วถึง
ทางฝ่ายการตลาดของสายธุรกิจ MD
จะทำการสำรวจตลาดก่อนการสั่งซื้อสินค้ามาเก็บไว้เพื่อรอการสั่งซื้อจากลูกค้า
โดยจะต้องมีการประมาณการความต้องการที่คาดว่าลูกค้าจะสั่งซื้อ
ผลจากการวางแผนการตลาดอย่างรอบคอบและการคาดการณ์ที่เป็นระบบ ทำให้สายธุรกิจ MD
สามารถควบคุมอายุเฉลี่ยของสินค้าคงคลังได้ในช่วง 20-30 วัน ปัจจุบันพนักงานของสายธุรกิจ MD
มีทั้งสิ้น 17 คน

3.6.4 สัญญาสำคัญที่เกี่ยวข้องในการดำเนินธุรกิจช่องทางจัดจำหน่ายสินค้าไอที

(1) สัญญาระหว่างบริษัท ไอที ดิสทริบิวชั่น จำกัด กับ บริษัท MICROSOFT LICENSING, GP

บริษัท บริษัท ไอที ดิสทริบิวชั่น จำกัด

คู่สัญญา บริษัท MICROSOFT LICENSING, GP

สัญญาเลขที่ 5136330093

วันเริ่มต้นของสัญญา 1 กรกฎาคม 2547

ระยะเวลาของสัญญา สัญญานี้สิ้นสุดวันที่ 30 มิถุนายน 2548

ค่าตอบแทน ไม่มี

สาระสำคัญ 1.สัญญาแต่งตั้งเป็นผู้แทนจัดจำหน่ายสินค้าประเภท OEM (Original Equipment
Manufacture)

2. การบอกเลิกสัญญาโดยฝ่ายใดฝ่ายหนึ่ง ต้องแจ้งล่วงหน้าอย่างน้อย 30 วัน

(2) สัญญาระหว่างบริษัท ไอที ดิสทริบิวชั่น จำกัด กับ บริษัท ฟูจิ โฟโต้ฟิล์ม (ประเทศไทย) จำกัด

บริษัท บริษัทไอที ดิสทริบิวชั่น จำกัด

คู่สัญญา บริษัท ฟูจิ โฟโต้ฟิล์ม (ประเทศไทย) จำกัด

สัญญาเลขที่ ไม่มี

วันเริ่มต้นของสัญญา 9 มกราคม 2547

ระยะเวลาของสัญญา 1 ปี

ค่าตอบแทน ไม่มี

สาระสำคัญ สัญญาแต่งตั้งเป็นผู้แทนจัดจำหน่ายสินค้ากล้องถ่ายภาพดิจิตอล และอุปกรณ์เสริม

(3) สัญญาระหว่างบริษัท ไอที ดิสทริบิวชั่น จำกัด กับ บริษัท MGE UPS System SA. Thailand

บริษัท บริษัทไอที ดิสทริบิวชั่น จำกัด

คู่สัญญา บริษัท MGE UPS System SA. Thailand

สัญญาเลขที่ ไม่มี

วันเริ่มต้นของสัญญา 1 มกราคม 2547

ระยะเวลาของสัญญา 1 ปี

ค่าตอบแทน ไม่มี

สาระสำคัญ สัญญาแต่งตั้งเป็นผู้แทนจัดจำหน่ายสินค้าประเภทเครื่องสำรองไฟฟ้าอย่างต่อเนื่องของ
MGE

(4) สัญญาระหว่างบริษัท ไอที ดิสทริบิวชั่น จำกัด กับ บริษัท ซิว-เนชั่นแนล จำกัด

บริษัท บริษัทไอที ดิสทริบิวชั่น จำกัด

คู่สัญญา บริษัท พานาโซนิค ซิวเซลส์ (ประเทศไทย) จำกัด

สัญญาเลขที่ ไม่มี

วันเริ่มต้นของสัญญา 5 สิงหาคม 2546

ระยะเวลาของสัญญา ไม่มีกำหนด

ค่าตอบแทน ไม่มี

สาระสำคัญ สัญญาแต่งตั้งเป็นผู้จัดจำหน่ายสินค้า ภายใต้เครื่องหมายการค้า PANASONIC

  (5) สัญญาระหว่างบริษัท ไอที ดิสทริบิวชั่น จำกัด กับ บริษัท จีพี แบตเตอรี่ มาร์เก็ตติ้ง
  (ประเทศไทย) จำกัด

บริษัท บริษัท ไอที ดิสทริบิวชั่น จำกัด

คู่สัญญา บริษัท จีพี แบตเตอรี่ มาร์เก็ตติ้ง (ประเทศไทย) จำกัด

สัญญาเลขที่ ไม่มี

วันเริ่มต้นของสัญญา 1 มกราคม 2547

ระยะเวลาของสัญญา 1 ปี

ค่าตอบแทน ไม่มี

สาระสำคัญ สัญญาแต่งตั้งเป็นผู้แทนจำหน่ายสินค้าภายใต้เครื่องหมาย GP Battery
ในช่องทางการจำหน่ายสินค้าที่เกี่ยวกับกล้องดิจิตอล, IT, AV

  (6) สัญญาระหว่างบริษัท ไอที ดิสทริบิวชั่น จำกัด กับ บริษัท ไอที เวิร์คส์ จำกัด

บริษัท บริษัท ไอที ดิสทริบิวชั่น จำกัด

คู่สัญญา บริษัท ไอที เวิร์คส์ จำกัด

สัญญาเลขที่ ไม่มี

วันเริ่มต้นของสัญญา 1 มกราคม 2547

ระยะเวลาของสัญญา 2 ปี

ค่าตอบแทน ไม่มี

สาระสำคัญ สัญญาแต่งตั้งเป็นผู้แทนจำหน่ายผลิตภัณฑ์ซอฟท์แวร์ระบบลงเวลา

Time Works, ซอฟท์แวร์อื่น ๆ และอุปกรณ์เสริม

3.7 ธุรกิจช่องทางจัดจำหน่ายสินค้าไอทีประเภท Professional Products (Professional
Products Distribution Business Department: PD)

3.7.1 ลักษณะผลิตภัณฑ์หรือบริการ

เนื่องจากบริษัทเล็งเห็นช่องทางธุรกิจในการสร้างมูลค่าเพิ่ม (Value added) ให้กับสินค้า
ซึ่งจะเป็นจุดเด่นในการดำเนินธุรกิจที่มีโอกาสเติบโตสูงในอนาคต
จึงจัดตั้งสายธุรกิจช่องทางจัดจำหน่ายสินค้าไอทีประเภท Professional Products (สายธุรกิจ
PD) ขึ้นใหม่ โดยสายธุรกิจ PD ดำเนินงานโดย บริษัท ไอที ดิสทริบิวชั่น จำกัด (IDC)
เพื่อดำเนินธุรกิจด้านการจัดจำหน่ายสินค้าไอทีและอุปกรณ์เครือข่าย
โดยบริษัทได้รับการแต่งตั้งให้เป็นผู้แทนจัดจำหน่ายสินค้าจากผู้ผลิตสินค้าชั้นนำระดับโลกหลายบริษัทเช่น

  3.7.1.1 ได้รับการแต่งตั้งจากบริษัทแพคเก็ตเทียร์ อิงค์ (Packeteer Inc, USA)
  ประเทศอเมริกา ให้เป็นผู้แทนจัดจำหน่ายระบบอุปกรณ์บริหาร และจัดการการใช้แบนด์วิดธ์
  เพื่อเสริมประสิทธิภาพการทำงานของโปรแกรมงานทางธุรกิจบนเครือข่าย (Intelligent
  Application Traffic Management)

  3.7.1.2 ได้รับการแต่งตั้งจากบริษัทฟอร์ทิเน็ต อิงค์ (Fortinet Inc, USA)
  ประเทศอเมริกา
  ให้เป็นผู้แทนจัดจำหน่ายระบบอุปกรณ์รักษาความปลอดภัยของระบบข้อมูลสารสนเทศซึ่งทำหน้าที่เป็น
  Firewall, AntiVirus Gateway, VPN, Intrusion Prevention System และ
  Content Filtering ภายในอุปกรณ์ตัวเดียวกัน

  3.7.1.3 ได้รับการแต่งตั้งจากบริษัทอาร์เรย์เน็ทเวิค อิงค์ (ArrayNetworks Inc, USA)
  ประเทศอเมริกาให้เป็นผู้แทนจัดจำหน่ายระบบอุปกรณ์เพิ่มประสิทธิภาพการส่งข้อมูลบนเครือข่ายอินเตอร์เน็ตในลักษณะ
  Link Load Balance อุปกรณ์เพิ่มประสิทธิภาพการทำงานของคอมพิวเตอร์ในลักษณะ Server
  Load Balance
  และอุปกรณ์ระบบความปลอดภัยของการเข้าถึงข้อมูลองค์กรผ่านอินเตอร์เน็ตโดยใช้เทคนิค
  SSL-VPN

  3.7.1.4 ได้รับการแต่งตั้งจากบริษัท ทินพริ้นท์ (ThinPrint GmbH, Germany)
  ประเทศเยอรมัน ให้เป็นผู้แทนจัดจำหน่ายระบบซอพท์แวร์เพื่อแก้ปัญหางานพิมพ์ผ่านเครือข่าย
  Wide Area Network ของระบบเทอร์มินอลเซอร์วิส เช่น ระบบเทอร์มินอลเซอร์วิสของ
  Citrix หรือ Microsoft Terminal Server

นอกจากนี้สายธุรกิจ PD
ยังกำลังเจรจากับผู้ผลิตระบบอุปกรณ์คอมพิวเตอร์และอุปกรณ์เครือข่ายที่มีชื่อเสียงรายอื่นๆเพื่อจะเป็นตัวแทนนำสินค้าเข้ามาขายในประเทศไทยต่อไป

รายละเอียดผลิตภัณฑ์ของสายธุรกิจ PD มีดังนี้

+-------------+--------------------------+-----------------------------+
| ตราผลิตภัณฑ์   | รุ่น/แบบของผลิตภัณฑ์          | คุณสมบัติ/กลุ่มลูกค้า              |
+-------------+--------------------------+-----------------------------+
| PACKETEER   | PACKETSHAPER Model       | Intelligent Application     |
|             | PS1550, PS2500, PS6500   | Traffic Management          |
| Fortinet    | และ PS9500               | เป็นเครื่องมือของ Chief         |
|             |                          | Information Officer ในด้าน   |
| Ar          | Fortigate model 50, 60,  |                             |
| rayNetworks | 100, 200, 300, 400, 500, | -   ปรับการทำงานของ          |
|             | 800, 1000, 3000, 4000,   |     Application             |
| ThinPrint   | 5000                     |     ให                      |
|             |                          | ้สอดคล้องกับนโยบายธุรกิจขององค์กร |
|             | ArrayTM                  |     รักษาระดับ Business       |
|             |                          |     Availability,           |
|             | Array SP                 |     Continuity และ          |
|             |                          |     Productivity โดยการทำให้ |
|             | .Print                   |     Application             |
|             |                          |     ที่สำคัญขององค์กรทำงา       |
|             | Content Beamer           | นอย่างมีประสิทธิภาพในระดับที่กำหนด |
|             |                          |                             |
|             | Public Print             | -   ชี้และแก้ไขปัญห             |
|             |                          | าเกี่ยวกับประสิทธิภาพการทำงานของ |
|             |                          |     Application บนเครือข่าย   |
|             |                          |                             |
|             |                          | -   เพิ่ม ROI                 |
|             |                          |     สำหรับการลง              |
|             |                          | ทุนในเครือข่ายโดยการช่วยลดการใช |
|             |                          | ้งานในเรื่องที่ไม่เกี่ยวข้องกับธุรกิจขอ |
|             |                          | งองค์กรและช่วยเพิ่มประสิทธิภาพในก |
|             |                          | ารส่งข้อมูลโดยการบีบอัดข้อมูลก่อนส่ง |
|             |                          |                             |
|             |                          | -   เตือนภัยถึงการแพร่ระบาดของ  |
|             |                          |     Virus Computer          |
|             |                          |     ในเครือข่ายขององค์กร       |
|             |                          |     ช่วยชะลอหร               |
|             |                          | ือป้องกันการแพร่ระบาดนั้นและจำกัดผ |
|             |                          | ลกระทบหรือความเสียหายที่จะเกิดขึ้น |
|             |                          |                             |
|             |                          | เป็นเครื่องม                   |
|             |                          | ือสำหรับองค์กรที่มีสำนักงานสาขาที่มีก |
|             |                          | ารต่อเชื่อมเป็นเครือข่ายคอมพิวเตอร์ |
|             |                          | หรือมีการให้บริการข้อมูลแบบ       |
|             |                          | Internet Service เช่น ธนาคาร |
|             |                          | บริษัทประกันภัย                 |
|             |                          | บริษัทค้าส่งและค้าปลีกขนาดใหญ่     |
|             |                          | องค์กรราชการ รัฐวิสาหกิจ        |
|             |                          | ผู้ให้บริการเครือข่ายข้อมูล         |
|             |                          | (Network Service Provider)  |
|             |                          | หรือผู้ให้บริการอินเตอร์เน็ต        |
|             |                          | (Internet Service Provider) |
|             |                          |                             |
|             |                          | Fortinet เป็น Unified Threat |
|             |                          | Management (UTM) Security   |
|             |                          | Appliance                   |
|             |                          | แ                           |
|             |                          | ละเป็นระบบการป้องกันเครือข่ายแบบ |
|             |                          | Real Time                   |
|             |                          | โดยมีความสามารถหล            |
|             |                          | ายอย่างในอุปกรณ์ตัวเดียวกันเช่นเป็น |
|             |                          | ระบบดักจับไวรัสคอมพิวเตอร์       |
|             |                          | (AntiVirus) ไฟร์วอลล์         |
|             |                          | (Firewall) วีพีเอ็น (VPN)      |
|             |                          | ระ                          |
|             |                          | บบการตรวจจับสิ่งรุกรานจากภายนอก |
|             |                          | (Intrusion Prevention       |
|             |                          | System)                     |
|             |                          | และการกรองข้อมูลที่จ            |
|             |                          | ะก่อให้เกิดความเสียหายที่มากับอีเมล์ |
|             |                          | หรือกรองเนื้อหาของ             |
|             |                          | ข้อมูลที่ไม่เหมาะสมจากเวบไซด์ต่างๆ |
|             |                          | (Content Filtering)         |
|             |                          | ทำให้เป็น                     |
|             |                          | อุปกรณ์ที่ให้ผลตอบแทนต่อการลงทุนสูง |
|             |                          | เหมาะสำหรับองค์กรที่ต้องการมีร    |
|             |                          | ะดับการรักษาความปลอดภัยของข้อมูล |
|             |                          | สูงและต้องการระบบที่มีความประหยัด |
|             |                          |                             |
|             |                          | เป็นอุปกรณ์ช                   |
|             |                          | ่วยให้เกิดการใช้งานลิงค์เครือข่ายขอ |
|             |                          | งองค์กรอย่างมีประสิทธิภาพโดยการแ |
|             |                          | บ่งการใช้งานในแต่ละลิงค์เครือข่ายส |
|             |                          | ำหรับข้อมูลแต่ละประเภทให้เหมาะสม |
|             |                          | (Link Load Balance)         |
|             |                          | และช่วย                      |
|             |                          | จัดสรรงานให้คอมพิวเตอร์ในเซิร์พเว |
|             |                          | อร์ฟาร์มให้เกิดการทำงานที่เหมาะสม |
|             |                          | (Server Load Balance)       |
|             |                          | ซึ่งจะส่งผลให้การประมว          |
|             |                          | ลผลโดยรวมดีขึ้นมีประสิทธิภาพมากขึ้น |
|             |                          | นอกจากนี้ยังช่วย                |
|             |                          | บีบอัดข้อมูลก่อนส่งออกสู่เครือข่ายยังผ |
|             |                          | ลให้การส่งข้อมูลได้มากขึ้นและเร็วขึ้น |
|             |                          |                             |
|             |                          | เป็นระบบ                     |
|             |                          | อุปกรณ์ที่ช่วยให้สามารถเข้าถึงและใช้ |
|             |                          | (Access) ข้อมูลขององค์กร       |
|             |                          | (Corporate Information)     |
|             |                          | ผ่านเ                        |
|             |                          | ครือข่ายอินเตอร์เน็ตได้อย่างปลอดภัย |
|             |                          | ซึ่งเป็นการเพิ่มทางเลือกให้องค์กรที่จ |
|             |                          | ะใช้เครือข่ายอินเตอร์เน็ตแทนการใช้ |
|             |                          | Leased Line ซึ่งมีราคาสูง       |
|             |                          | โดยจะสามารถใช้ Access เป็น    |
|             |                          | ADSL                        |
|             |                          | ซ                           |
|             |                          | ึ่งมีความเร็วสูงและราคาประหยัดหรือ |
|             |                          | เป็น Dial-up                 |
|             |                          | ซึ่งมีความเร็วต่ำและราคาต่ำ       |
|             |                          | และยังให้คว                   |
|             |                          | ามสะดวกเนื่องจากสามารถใช้งานจา |
|             |                          | กทุกสถานที่ๆมีการบริการอินเตอร์เน็ต |
|             |                          | ขณะเดียวกันก็ให้ความป           |
|             |                          | ลอดภัยของข้อมูลโดยการเข้ารหัสแบบ |
|             |                          | SSL                         |
|             |                          | ป้องกันก                      |
|             |                          | ารถูกการจารกรรมข้อมูลระหว่างทาง |
|             |                          | เหมะกับองค์กร                 |
|             |                          | ที่มีผู้บริหารหรือพนักงานเดินทางบ่อยๆ |
|             |                          |                             |
|             |                          | เป็นระบบซอฟต์แ                |
|             |                          | วร์แก้ปัญหาของงานพิมพ์ผ่านเครือข่าย |
|             |                          | Wide Area Network           |
|             |                          | ของระบบเทอร์มินอลเซอร์วิส เช่น   |
|             |                          | ระบบเทอร์มินอลเซอร์วิสของ       |
|             |                          | Citrix หรือ Microsoft        |
|             |                          | Terminal Server ซึ่งซอฟต์แวร์   |
|             |                          | .Print นี้จะช่วยให้งานพิมพ์เร็วขึ้น  |
|             |                          | แก้ปัญหางานพิมพ์ไป              |
|             |                          | ใช้แบนด์วิทธ์ของเครือข่ายมากเกินไป |
|             |                          | แก้ปัญหาความไม่สอดคล้องของ      |
|             |                          | Printer Driver ระหว่าง       |
|             |                          | Server กับ Client แก้ปัญหา     |
|             |                          | Printer Address             |
|             |                          | เมื่อมีการย้ายเครื่องพิมพ์          |
|             |                          |                             |
|             |                          | เป                          |
|             |                          | ็นระบบที่ช่วยให้สามารถเรียกใช้ข้อมูล |
|             |                          | ขององค์กรผ่านโทรศัพท์มือถือทั้งที่เป็น |
|             |                          | GPRS หรือ Smart Phone        |
|             |                          | เป็นการเพิ่มประ                |
|             |                          | สิทธิภาพการทำงานและให้ความสะดว |
|             |                          | กในการทำงานของผู้บริหารหรือพนักง |
|             |                          | านที่ออกนอกสถานที่หรือเดินทางบ่อยๆ |
|             |                          |                             |
|             |                          | เ                           |
|             |                          | ป็นระบบให้บริการงานพิมพ์สำหรับร้าน |
|             |                          | Print Shop หรือ Wi-Fi Hot    |
|             |                          | Spot Service โรงแรม สนามบิน  |
|             |                          | หรือ งานแสดงสินค้า Exhibition  |
|             |                          | โดยผู้ใช้บริก                   |
|             |                          | ารงานพิมพ์สามารถสั่งงานพิมพ์ได้เอง |
+-------------+--------------------------+-----------------------------+

3.7.2 การตลาดและภาวะการแข่งขัน

3.7.2.1 การตลาด

สายธุรกิจ PD
มีนโยบายในการดำเนินธุรกิจที่ชัดเจนโดยเน้นการสร้างความแตกต่างในเรื่องการให้บริการและให้คำปรึกษาโดยผู้เชี่ยวชาญ
เพื่อเป็นการสร้างมูลค่าเพิ่มให้กับตัวสินค้าและบริการ โดยจะไม่เน้นการแข่งขันด้านราคา

กลยุทธ์การแข่งขัน

(1) ด้านสินค้าและบริการ

สายธุรกิจ PD เน้นการจำหน่ายสินค้าที่มีคุณภาพเป็นที่ยอมรับจากลูกค้าทั่วโลก
โดยสินค้าที่ทางสายธุรกิจ PD
จำหน่ายนั้นเป็นสินค้าที่มีคุณภาพและเป็นผู้นำในด้านส่วนแบ่งการตลาดเมื่อเปรียบเทียบกับผลิตภัณฑ์ในประเภทเดียวกัน
โดยมีการพัฒนาสินค้าให้ตอบสนองความต้องการของตลาดอย่างต่อเนื่อง
โดยปัจจุบันมีสินค้าในการจัดจำหน่ายคือ
ระบบอุปกรณ์บริหารและจัดการการใช้แบนด์วิดธ์เพื่อเสริมประสิทธิภาพการทำงานของโปรแกรมงานทางธุรกิจบนเครือข่าย
(Intelligent Application Traffic Management) จากบริษัทแพคเก็ตเทียร์ อิงค์
ประเทศอเมริกา ระบบอุปกรณ์รักษาความปลอดภัยของระบบข้อมูลสารสนเทศ จากบริษัทฟอร์ทิเน็ต
อิงค์ ประเทศอเมริกา
ระบบอุปกรณ์เพิ่มประสิทธิภาพการส่งข้อมูลบนเครือข่ายอินเตอร์เน็ตและอุปกรณ์ระบบความปลอดภัยของการเข้าถึงข้อมูลองค์กรผ่านอินเตอร์เน็ตจากบริษัทอาร์เรย์เน็ทเวิค
อิงค์ ประเทศอเมริกา
ระบบซอพท์แวร์เพื่อแก้ปัญหางานพิมพ์ของระบบเทอร์มินอลเซอร์วิสผ่านเครือข่ายบริษัท ทินพริ้นท์
ประเทศเยอรมัน โดยเฉพาะแพคเก็ตเทียร์นั้นมีส่วนแบ่งการตลาดสูงสุดเป็นอันดับหนึ่งของโลก

ในอนาคตทางสายธุรกิจ PD มีนโยบายเป็นตัวแทนสินค้าเพิ่มเติมเพื่อเป็นการสร้างคุณค่าเพิ่ม
(Value Added) ให้กับกลุ่มลูกค้าเดิมและเพื่อเจาะกลุ่มลูกค้าใหม่
โดยยึดหลักในการเลือกสินค้าเพื่อเป็นตัวแทนจำหน่ายเพิ่มเติม คือ
มุ่งเน้นสินค้าที่มีแนวโน้มในการได้รับการตอบรับจากลูกค้าเป็นอย่างดีและมีอัตราการเติบโตสูง
เพื่อเป็นการขยายตลาดและสนับสนุนรายได้ให้กับทางสายธุรกิจอีกทางหนึ่ง
ปัจจุบันบริษัทกำลังศึกษาและทดลองตลาดไปในกลุ่มสินค้าบริการและการให้คำปรึกษาด้านการรักษาความปลอดภัยของระบบข้อมูลไอที
(IT Security Services and Consultancy) นอกจากนี้
บริษัทได้รับการติดต่อจากสินค้าหลาย ๆ รายที่ต้องการให้บริษัทเป็นตัวแทนจำหน่ายสินค้าของตน
ซึ่งเป็นการเปิดโอกาสให้บริษัทขยายธุรกิจต่อไป ส่วนด้านการให้บริการหลังการขาย ทางสายธุรกิจ
PD ทำการรับประกันสินค้า
การบริการเปลี่ยนและซ่อมสินค้าตามเงื่อนไขที่เจ้าของสินค้ารับประกันอย่างรวดเร็วภายในเวลาที่กำหนดโดยการนำอุปกรณ์ไปเปลี่ยนให้ลูกค้าใช้ชั่วคราวในขณะที่ส่งอุปกรณ์ของลูกค้าไปซ่อม
(Local Advanced Replacement) สายธุรกิจ PD
จะเน้นการจัดอบรมความรู้ทางด้านผลิตภัณฑ์การติดตั้งและการใช้งานให้กับลูกค้า (Customer
Training)
นอกจากนี้ยังมีเจ้าหน้าที่ที่เชี่ยวชาญในสินค้าแต่ละประเภทคอยช่วยเหลือตอบคำถามการใช้งานให้กับลูกค้าอีกทางหนึ่งด้วย

(2) ด้านพนักงาน

พนักงานเป็นข้อได้เปรียบของสายธุรกิจ PD เนื่องจากพนักงานมีคุณภาพสูง
ได้รับการอบรมความรู้เกี่ยวกับสินค้าโดยตรงจากเจ้าของสินค้า ทำให้เป็นพนักงานมีประสบการณ์
ความรู้ความเชี่ยวชาญในสินค้าที่บริษัทเป็นตัวแทนจำหน่ายเป็นอย่างดี สายธุรกิจ PD
มีเป้าหมายที่ชัดเจนในการให้พนักงานส่วนใหญ่ผ่านการรับรองความรู้ความสามารถและมีใบประกาศนียบัตรรับรองจากผู้ผลิตสินค้าที่บริษัทเป็นตัวแทนจำหน่าย
(Certified Training) เพื่อสามารถให้คำปรึกษา การบริการ
และตอบคำถามให้กับลูกค้าได้ไม่ว่าจะเป็นด้านทางเทคนิค
ด้านราคาตลอดจนแก้ปัญหาให้กับทางลูกค้าได้อย่างรวดเร็ว

(3) ด้านช่องทางการจำหน่าย

สายธุรกิจ PD จำหน่ายสินค้าโดยผ่านตัวแทนจำหน่ายหรือบริษัทร่วมค้า (Reseller หรือ
Partner) ซึ่งเป็นบริษัทที่จำหน่ายและติดตั้งระบบอุปกรณ์คอมพิวเตอร์และเครือข่าย (Network
Integrator) หรือเป็นบริษัทที่จำหน่ายและติดตั้งระบบอุปกรณ์คอมพิวเตอร์และโปรแกรมธุรกิจ
(System Integrator) ทั้งในกรุงเทพมหานครและต่างจังหวัด โดยบริษัทมุ่งเน้นคุณภาพ
และมีระบบการเลือกเฟ้นตัวแทนจำหน่าย หรือบริษัทร่วมการค้าเป็นอย่างดี
และยังมีการจัดอบรมให้แก่ตัวแทนจำหน่าย หรือบริษัทร่วมการค้าอย่างต่อเนื่อง

(4) ด้านการสนับสนุนการจำหน่ายสินค้า

สายธุรกิจ PD
มีนโยบายการจัดกิจกรรมเพื่อกระตุ้นตลาดและสร้างความต้องการให้กับกลุ่มลูกค้าเป้าหมาย
(Demand Generation Activities)
ซึ่งได้แก่การจัดสัมมนาด้านเทคนิคเกี่ยวกับตัวสินค้าให้กับกลุ่มลูกค้าเป้าหมายและบุคคลที่สนใจ
การจัดงานสัมมนาด้านเทคนิคร่วมกับตัวแทนจำหน่ายสำหรับลูกค้าเฉพาะกลุ่มอุตสาหกรรม
(Vertical Industry Solution Seminar)
การเข้าร่วมงานนิทรรศการเพื่อแสดงสินค้าและการใช้งาน (Exhibition and Trade Show)
การให้ข้อมูลเทคนิคเกี่ยวกับคุณสมบัติของสินค้าและนำไปใช้ในงานจริงผ่านช่องทางจดหมายอิเลคทรอนิคส์
(E-mail) และเว็บไซท์ประชาสัมพันธ์ นอกจากนี้สายธุรกิจ PD
เน้นเป็นพิเศษในการจัดอบรมให้กับตัวแทนจำหน่าย (Reseller)
เพื่อเป็นการเสริมสร้างความรู้และให้ความเข้าใจในตัวผลิตภัณฑ์เพื่อกระตุ้นยอดขาย
โดยได้รับเงินสนับสนุนจากทางบริษัทและเจ้าของผลิตภัณฑ์อีกทอดหนึ่งด้วย

(5) ด้านราคา

เนื่องจากสายธุรกิจ PD เน้นคุณภาพ และการสร้างคุณค่าเพิ่ม (Value added)
แก่สินค้าและการบริการ จึงไม่มีนโยบายแข่งขันทางด้านราคา อย่างไรก็ตาม
บริษัทพยายามบริหารต้นทุนสินค้าให้อยู่ในระดับต่ำ โดยมีการบริหารสินค้าคงคลังที่มีประสิทธิภาพ
และยังได้ประโยชน์จากพนักงานที่มีคุณภาพ มีความเชี่ยวชาญ
ลดความจำเป็นที่จะต้องพึ่งพาผู้เชี่ยวชาญหรือการบริการจากต่างประเทศ
ทำให้บริษัทมีศักยภาพที่จะแข่งขันด้านราคาหากมีความจำเป็น
และในที่สุดส่งผลดีต่อสภาวะการทำกำไรของบริษัท

(6) ด้านการควบคุมสินเชื่อ

ในการให้เครดิตกับลูกค้าสายธุรกิจ PD เน้นนโยบายการใช้ระบบควบคุมวงเงินสินเชื่อที่รัดกุม
โดยการกำหนดวงเงินเครดิตของลูกค้าแต่ละรายตามความน่าเชื่อถือในการดำเนินธุรกิจ
โดยพิจารณาข้อมูลได้แก่ ผลประกอบการย้อนหลัง 2 ปี ทุนจดทะเบียน รายการฝากถอนเงินในบัญชี
(Bank Statement) เพื่อนำมาประกอบการตัดสินใจในการให้วงเงินเครดิต
ส่วนลูกค้ารายใหม่ที่ยังไม่เคยทำธุรกิจมาก่อนจะทำการซื้อขายเป็นเงินสดเท่านั้น
ซึ่งผลจากการดูแลการปล่อยเครดิตอย่างใกล้ชิดและมีการติดตามทวงถามอย่างทันท่วงทีเมื่อคาดว่าลูกหนี้รายใดจะเป็นปัญหา
โดยไม่มีหนี้เสียตั้งแต่ตั้งสายธุรกิจ PD มา

 กลุ่มลูกค้าเป้าหมายและช่องทางการจัดจำหน่าย

สายธุรกิจ PD จัดจำหน่ายสินค้าโดยวิธีการขายผ่านตัวแทนจำหน่าย (Reseller) หรือบริษัทร่วมค้า
(Partner) โดยมีการแบ่งประเภทของกลุ่มลูกค้าดังนี้

(1) กลุ่มผู้ประกอบการค้าอุปกรณ์เครือข่ายและบริการ (Network System Integrator)
ตัวอย่าง เช่น บริษัท เดอะคอมมูนิเคชั่นโซลูชั่น จำกัด บริษัท จักรวาลคอมมูนิเคชั่น จำกัด บริษัท
เทเลดาต้า จำกัด (ประเทศไทย) บริษัท เอ็มเอฟอีซี มหาชน จำกัด และ บริษัท
อินเตอร์เนชั่นแนลรีเสีร์ช มหาชน จำกัด เป็นต้น

(2) กลุ่มผู้ประกอบการค้าคอมพิวเตอร์และซอฟท์แวร์ (Computer Vendor and Systems
Integrator) ตัวอย่างเช่น บริษัท ไอบีเอ็มประเทศไทย จำกัด, บริษัท เอ็ชพี ประเทศไทย
จำกัด เป็นต้น

(3) กลุ่มผู้ประกอบการค้าอุปกรณ์คอมพิวเตอร์และอุปกรณ์เครือข่ายที่มีขนาดของกิจการขนาดเล็ก

3.7.2.2 ภาวะการแข่งขันและแนวโน้มอุตสาหกรรม

 ภาวะการแข่งขัน

(1) ภาวะการแข่งขันและแนวโน้มการเติบโตของสินค้าที่เป็นตัวแทน

ระบบอุปกรณ์บริหารและจัดการการใช้แบนด์วิดธ์เพื่อเสริมประสิทธิภาพการทำงานของโปรแกรมงานทางธุรกิจบนเครือข่าย
(Application Traffic Management)

ธุรกิจการขายสินค้า Application Traffic Management
เป็นธุรกิจที่มีแนวโน้มการเติบโตในอัตราที่ดีตามการเติบโตของสินค้าด้านไอทีและอุปกรณ์เครือข่าย
โดยภาครัฐบาลรวมถึงรัฐวิสาหกิจและภาคเอกชนมีนโยบายการลงทุนด้านไอทีสูงขึ้น
มีการเชื่อมเครือข่ายข้อมูลระหว่างกระทรวง กรม กอง
สำนักงานภูมิภาคและสำนักงานต่างจังหวัดเพื่ออำนวยความสะดวกและเพิ่มประสิทธิภาพในการทำงานระหว่างหน่วยงานต่างๆ
มีการนำไอทีมาใช้เพื่อปรับปรุงประสิทธิภาพขององค์กรเพื่อให้มีความสามารถในการแข่งขันที่สูงขึ้นและมีการบริการลูกค้าที่ดีขึ้น
องค์กรเหล่านี้จำเป็นต้องมีอุปกรณ์ Application Traffic Management
เพื่อทำให้การทำงานของโปรแกรมคอมพิวเตอร์ (Application)
หลักที่ส่งข้อมูลในเครือข่ายระหว่างหน่วยงานหรือระหว่างสำนักงานมีประสิทธิภาพสูงสุดตอบสนองต่อการทำกิจกรรมขององค์กร

ทางด้านการแข่งขัน เนื่องจากสินค้า Application Traffic Management
เป็นสินค้าเฉพาะด้าน และ
สินค้าตราที่บริษัทเป็นตัวแทนจำหน่ายนั้นมีสัดส่วนครองตลาดทั่วโลกอยู่มากกว่า 70%
ดังนั้นการแข่งขันทางด้านสินค้าจึงไม่รุนแรง อย่างไรก็ตามการแข่งขันอาจมาจากผู้ขายสินค้าเดียวกัน
ซึ่งปัจจุบัน Packeteer ได้แต่งตั้งตัวแทนจัดจำหน่ายในประเทศไทยอีก 1 ราย

ระบบอุปกรณ์รักษาความปลอดภัยของระบบข้อมูลสารสนเทศ

ในปัจจุบันตลาดรักษาความปลอดภัยของระบบข้อมูลสารสนเทศในประเทศไทยมีระดับการรับรู้และตื่นตัวค่อนข้างสูงโดยเฉพาะองค์กรขนาดใหญ่และขนาดกลางเนื่องจากมีข่าวการระบาดของไวรัสคอมพิวเตอร์
หรือมีการใช้เครือข่ายขององค์กรในเรื่องส่วนตัวหรือใช้ไปในทางที่ไม่เหมาะสมบ่อยมาก

ขนาดของตลาดรักษาความปลอดภัยของระบบข้อมูลสารสนเทศในประเทศไทยมีประมาณไม่น้อยกว่าปีละ
1,000 ล้านบาทและมีการเติบโตมากกว่าปีละ 15%
อย่างไรก็ตามการแข่งขันของสินค้าในตลาดนี้ค่อนข้างสูงเนื่องจากมีจำนวนตราสินค้ามากตราสินค้าและบางตราสินค้าก็เข้ามาในตลาดนานมาแล้วจึงมีส่วนแบ่งการตลาดค่อนข้างสูง
แต่ตราสินค้าดังกล่าวก็จะเป็นระบบที่มีคุณสมบัติเฉพาะคือเป็น Firewall and VPN หรือ เป็น
Antivirus หรือเป็น Intrusion Prevention System อย่างไดอย่างหนึ่งเท่านั้น

ส่วนระบบอุปกรณ์ของฟอร์ทิเน็ตซึงสายธุรกิจ PD เป็นตัวแทนจำหน่ายนั้นเป็นแบบ Unified Threat
Management
กล่าวคือมีคุณสมบัติหลายประการในอุปกรณ์ตัวเดียวกันซึ่งตลาดส่วนนี้จะมีสัดส่วนประมาณ 30%
ของตลาดความปลอดภัยของระบบข้อมูลสารสนเทศรวมแต่มีอัตราการเติบโตที่สูงกว่า ในตลาดส่วนนี้
ฟอร์ทิเน็ต มีจุดขายที่ชัดเจน และมีคู่แข่งไม่มาก
ดังนั้นโดยสรุปแล้วฟอร์ทิเน็ตมีโอกาสทางการตลาดที่ดีอีกสินค้าหนึ่ง

ระบบอุปกรณ์ระบบความปลอดภัยของการเข้าถึงข้อมูลองค์กรผ่านอินเตอร์เน็ต

ส่วนตลาดสำหรับอุปกรณ์ระบบความปลอดภัยของการเข้าถึงข้อมูลองค์กรผ่านอินเตอร์เน็ตนั้นเป็นตลาดเกิดใหม่ทั้งในด้านของเทคโนโลยี่และการนำมาใช้งาน
สำหรับการใช้เครือข่ายโดยทั่วไปนั้นองค์กรจะเชื่อมต่อข้อมูลระหว่างสำนักงานใหญ่กับสำนักงานสาขาหรือกับคู่ค้าผ่านเครือข่ายที่เป็น
Leased Line
ซึ่งเป็นเครือข่ายที่มีความปลอดภัยค่อนข้างสูงเพราะเป็นเครือข่ายเฉพาะภายในของกลุ่มองค์กรนั้นๆ
บุคคลภายนอกไม่สามารถเข้ามาใช้เครือข่ายได้ แต่เครือข่าย Leased Line
ก็มีข้อเสียและขีดจำกัดกล่าวคือมีค่าใช้จ่าย(ค่าเช่า)สูง และไม่สามารถหาได้ในบางพื้นที่
เมื่อองค์กรนำอินเตอร์เน็ตมาใช้งานก็จะจำกัดการนำมาใช้งานเช่นเพื่อใช้ในการส่งอีเมล์
เพื่อการหาข้อมูลหรือแลกเปลี่ยนข้อมูลกับภายนอก(Web Search)
หรือเพื่อการให้บริการข้อมูลสินค้าและข้อมูลขององค์กรให้กับบุคคลภายนอก
การนำระบบอินเตอร์เน็ตมาใช้กับงานประจำวันกับข้อมูลขององค์กรนั้นจะต้องมีระบบรักษาความปลอดภัยที่ดีเยี่ยมเนื่องจากบุคคลภายนอกมีโอกาสเข้าถึงข้อมูลภายในที่สำคัญขององค์กรได้
ข้อดีของอินเตอร์เน็ตคือค่าใช้จ่ายถูกกว่า Leased Line มากและสามารถหาได้ในเกือบทุกสถานที่
เหมาะกับองค์กรที่ผู้บริหารหรือพนักงานออกนอกสถานที่บ่อยๆและบุคคลเหล่านี้ต้องการเข้าถึงและใช้ข้อมูลภายในขององค์กร
อุปกรณ์ระบบความปลอดภัยของการเข้าถึงข้อมูลองค์กรผ่านอินเตอร์เน็ตแบบ SSL-VPN
จึงเกิดขึ้นมาเพื่อตอบสนองตลาดส่วนนี้
ดังนั้นตลาดส่วนนี้จะขึ้นอยู่กับระดับความเข้มข้นของการใช้ระบบคอมพิวเตอร์ในการทำงานของพนักงานโดยเฉพาะผู้บริหาร
ระดับการรับข่าวสารและการยอมรับในเทคโนโลยี่ SSL-VPN ราคาของ Leased Line
เมื่อเทียบกับ อินเตอร์เน็ตแอ็กเซส ในระดับโลกเทคโนโลยี่ SSL-VPN
คาดว่าจะได้รับการยอมรับจากตลาดสูงมากโดยมีการประเมินว่าระหว่างปี 2546 ถึงปี 2553 ตลาด
SSL-VPN จะมีอัตราการเติบโตเฉลี่ยปีละมากกว่า 80%
สำหรับในประเทศไทยนั้นอาจจะต้องรอระยะเวลาให้คุณภาพการให้บริการอินเตอร์เน็ตมีคุณภาพมากขึ้นและการให้ข่าวสารแก่ตลาดให้มากขึ้น
สายธุรกิจ PD
มองว่าสินค้าตัวนี้มีศักยภาพสูงและคู่แข่งแต่ละรายก็ไม่มีใครครองตลาดเนื่องจากทุกรายก็ใหม่สำหรับตลาดเช่นเดียวกัน

ระบบซอพท์แวร์เพื่อแก้ปัญหางานพิมพ์ผ่านเครือข่าย Wide Area Network
ของระบบเทอร์มินอลเซอร์วิส

ตลาดนี้ขึ้นอยู่กับปริมาณการใช้เทคโนโลยี่เทอร์มินอลเซอร์วิส เช่น Citrix หรือ Microsoft
Terminal Server และการใช้ Web Based Application ซึ่งขณะนี้มีแนวโน้มเพิ่มมากขึ้น
ปัญหาที่ใหญ่ที่เกิดขึ้นกับเทอร์มินอลเซอร์วิสก็คืองานพิมพ์จะถูกกระทำที่ตัวเซิบเวอร์จนเสร็จแล้วจึงส่งแฟ้มงานพิมพ์ผ่านเครือข่ายไปให้คอมพิวเตอร์ตัวลูกเพื่อสั่งพิมพ์ลงกระดาษปัญหาคืองานพิมพ์นับเวลาตั้งแต่สั่งพิมพ์จนถึงการพิมพ์แล้วเสร็จนั้นใช้เวลานานมากนอกเหนือจากนั้นข้อมูลการพิมพ์ที่ส่งผ่านเครือข่ายนั้นจะใช้ช่องทางของเครือข่ายเป็นสาเหตให้งานอื่นๆที่ใช้เครือข่ายช้าลงด้วย
และยังมีปัญหาเกี่ยวกับการจัดการพรินท์เตอร์ไดร์เวอร์และแอ็ดเดรสของเครื่องพิมพ์ ซอพท์แวร์ของ
Thinprint จะช่วยแก้ปัญหาดังกล่าว

ขณะนี้ตลาดของสินค้าตัวนี้เป็นตลาดเฉพาะ (Niche Market)
มีขนาดไม่ใหญ่แต่มีการขยายตัวที่ดีและลูกค้าในตลาดนี้เป็นลูกค้าขนาดใหญ่มีกำลังซื้อสูงขณะเดียวกันตลาดนี้ไม่มีคู่แข่ง
สายธุรกิจ PD มองว่า Thinprint เป็นสินค้าที่มีศักยภาพมีคู่แข่งน้อยหรือไม่มีคู่แข่งเลย
สามารถเป็นสินค้าตัวนำเพื่อใช้สร้างโอกาสเพื่อแนะนำสินค้าตัวอื่นๆได้

3.  การจัดหาผลิตภัณฑ์และบริการ

สายธุรกิจ PD จัดหาผลิตภัณฑ์ โดยการนำเข้าสินค้าจากต่างประเทศจากบริษัทผู้ผลิต
หรือสั่งซื้อจากสำนักงานตัวแทนในประเทศบริษัทผู้ผลิต

4.  สัญญาสำคัญที่เกี่ยวข้องในการดำเนินธุรกิจช่องทางจัดจำหน่ายสินค้าอุปกรณ์ Application
    Traffic Management

(1) สัญญาระหว่างบริษัท ไอที ดิสทริบิวชั่น จำกัด กับ บริษัท Packeteer, Inc

บริษัท บริษัท ไอที ดิสทริบิวชั่น จำกัด

คู่สัญญา บริษัท Packeteer, Inc

สัญญาเลขที่ 3086

วันเริ่มต้นของสัญญา 20 สิงหาคม 2546

ระยะเวลาของสัญญา สัญญานี้สิ้นสุดวันที่ 19 สิงหาคม 2548 และสามารถต่ออายุออกไปอีกครั้งละ 1
ปี

ค่าตอบแทน ไม่มี

สาระสำคัญ 1.สัญญาแต่งตั้งเป็นผู้แทนจัดจำหน่ายสินค้าประเภท Distributor Agreement

  2.การบอกเลิกสัญญาโดยฝ่ายใดฝ่ายหนึ่ง ต้องแจ้งล่วงหน้าอย่างน้อย 60 วัน

3.  สัญญาสำคัญที่เกี่ยวข้องในการดำเนินธุรกิจช่องทางจัดจำหน่ายสินค้าซอพท์แวร์เพื่อแก้ปัญหางานพิมพ์ข้ามเครือข่าย
    Wide Area Network

(2) สัญญาระหว่างบริษัท ไอที ดิสทริบิวชั่น จำกัด กับ บริษัท Thinprint GmbH

บริษัท บริษัท ไอที ดิสทริบิวชั่น จำกัด

คู่สัญญา บริษัท Thinprint GmbH

สัญญาเลขที่

วันเริ่มต้นของสัญญา 19 มกราคม 2548

ระยะเวลาของสัญญา สัญญานี้สิ้นสุดวันที่ 31 ธันวาคม 2548 และสามารถต่ออายุออกไปอีกครั้งละ 1
ปี

ค่าตอบแทน ไม่มี

สาระสำคัญ 1.สัญญาแต่งตั้งเป็นผู้แทนจัดจำหน่ายสินค้าประเภท Distributor Agreement

2.การบอกเลิกสัญญาโดยฝ่ายใดฝ่ายหนึ่ง ต้องแจ้งล่วงหน้าอย่างน้อย 4 สัปดาห์

3.8 สายธุรกิจการพัฒนาซอฟต์แวร์ (International Software Development Company
Limited: ISD)

3.8.1 ลักษณะผลิตภัณฑ์หรือบริการ

สายธุรกิจ ISD ดำเนินงานภายใต้บริษัท อินเตอร์เนชั่นแนลซอฟต์แวร์ เดเวลลอปเม้นท์ จำกัด
ประกอบธุรกิจให้บริการพัฒนาซอฟต์แวร์ตามความต้องการของลูกค้า (Customization
Development) โดยพัฒนาบนเทคโนโลยีล่าสุดของ Microsoft และ JAVA
และการจัดทำระบบงานโดยโปรแกรมสำเร็จรูป (Software Package Implementation)
ต่างๆ ผลิตภัณฑ์หลักของสายธุรกิจ ISD ได้แก่

-   Business Workflow Solution เป็นซอฟต์แวร์เพื่อปรับปรุงประสิทธิภาพขององค์กร
    โดยเฉพาะองค์กรที่มีขั้นตอนการทำงานหลายๆขั้นตอน เช่น ธนาคารพาณิชย์ บริษัทประกันภัย
    เป็นต้น ที่ผ่านมาบริษัทได้พัฒนาซอฟต์แวร์ให้กับโครงการสำคัญหลายโครงการเช่น
    การพัฒนาระบบ Business Workflow Solution ได้แก่ ระบบให้บริการสินเชื่อ (Loan
    service) ของธนาคารกสิกรไทย
    เพื่อปรับปรุงประสิทธิภาพการทำงานให้ธนาคารสามารถให้บริการลูกค้าได้รวดเร็วและมีความถูกต้องมากขึ้น
    โดยเอกสารจะไม่สูญหายและสามารถตรวจสอบย้อนหลังได้รวดเร็วขึ้น
    นอกจากนี้พนักงานในสายงานที่เกี่ยวข้องสามารถทราบสถานะของเอกสารงานได้ว่าอยู่ในขั้นตอนใดของกระบวนการ
    ขั้นตอนใดของกระบวนการมีเอกสารงานรอมากเกินไป
    มีความจำเป็นที่จะต้องทำงานในส่วนนั้นก่อน
    เพื่อให้กระบวนการโดยรวมมีความรวดเร็วมากขึ้นรวมถึงสามารถตรวจสอบผลงานของบุคคลากรในกระบวนการได้อีกด้วย

-   Software Development Solution เป็นซอฟต์แวร์ที่พัฒนาขึ้นตามความต้องการของลูกค้า
    เช่น ซอฟต์แวร์สำหรับบริหารสถานศึกษา (Academic Information System)
    ซึ่งช่วยให้ผู้บริหารสถานศึกษาตั้งแต่ระดับประถมศึกษา มัธยมศึกษา และมหาวิทยาลัย
    สามารถมีข้อมูลเกี่ยวกับนักเรียน นักศึกษา หลักสูตรการเรียน การวัดผล ระบบบุคลากร
    ระบบอาคารสถานที่ เพื่อใช้ในการบริหารได้เป็นอย่างดี

-   Document Management Solution เป็นซอฟต์แวร์ระบบควบคุมเอกสาร
    เก็บประวัติการแก้ไขเอกสาร ทำให้เอกสารมีความเป็นระบบมากขึ้น
    ช่วยลดขั้นตอนในการเบิกใช้เอกสารควบคุมและลดเวลาการค้นหาเอกสาร
    พนักงานสามารถดูเอกสารชุดเดียวกันได้พร้อมกันหลายคน

-   Document Imaging Solution
    เป็นซอฟต์แวร์ที่มีความสามารถช่วยแปลงเอกสารกระดาษให้เป็นในรูปแบบอิเลคทรอนิคส์
    ทำให้สามารถใช้ประโยชน์ได้ในระบบคอมพิวเตอร์
    สามารถสร้างดัชนีค้นหาข้อมูลในเอกสารได้อย่างรวดเร็ว ทำให้ใช้งานได้สะดวกรวดเร็วขึ้น

สายธุรกิจ ISD
ได้รับการส่งเสริมการลงทุนจากคณะกรรมการส่งเสริมการลงทุนในการพัฒนาซอฟต์แวร์โดยสรุปสาระสำคัญได้ดังนี้

+---------------------------------------------------------+------------+
| หัวข้อ                                                    | รายละเอียด  |
+---------------------------------------------------------+------------+
| ผลิตภัณฑ์                                                  | ซอฟต์แวร์    |
+---------------------------------------------------------+------------+
| บัตรส่งเสริมเลขที่                                           | 1373/2542  |
+---------------------------------------------------------+------------+
| เงื่อนไข                                                  | 2.0        |
|                                                         |            |
| -   ทุนจดทะเบียนเรียกชำระแล้วขั้นต่ำ (ล้านบาท)                  | 51         |
|                                                         |            |
| -   ร้อยละขั้นต่ำของการถือหุ้นของผู้ถือหุ้นสัญชาติไทย                 | 1.0        |
|                                                         |            |
| -   ขนาดการลงทุนไม่รวมค่าที่ดินและทุนหมุนเวียนขั้นต่ำ (ล้านบาท)      |            |
+---------------------------------------------------------+------------+
| สิทธิและผลประโยชน์ (ระยะเวลายกเว้น)                         | 24/08/42 – |
|                                                         | 24/08/50   |
| -   ภาษีเงินได้นิติบุคคลสำหรับกำไรสุทธิ                          |            |
|                                                         |            |
| -   ไม่ต้องนำเงินปันผลจาก                                   |            |
| กิจการที่ได้รับการส่งเสริมมาคำนวณภาษีเงินได้ตลอดระยะเวลาการส่งเสริม |            |
+---------------------------------------------------------+------------+

3.8.2 การตลาดและภาวะการแข่งขัน

3.8.2.1 การตลาด

 กลยุทธ์การแข่งขัน

(1) ด้านสินค้าและบริการ

ทางสายธุรกิจ ISD มีความเชี่ยวชาญเป็นพิเศษด้านการพัฒนาซอฟต์แวร์ Business Workflow
Solution โดยพัฒนาบนเทคโนโลยีล่าสุดของ Microsoft และ JAVA
และพร้อมที่จะเพิ่มเติมคุณสมบัติของซอฟต์แวร์ตามความต้องการของลูกค้าแต่ละราย สายธุรกิจ ISD
สามารถเสริมจุดแข็งให้กับหลายสายงานของบริษัท อาทิเช่น สายธุรกิจ SI สายธุรกิจ NW
และสายธุรกิจ GI โดยสายธุรกิจ ISD
จะช่วยในการพัฒนาซอฟต์แวร์ให้เป็นไปตามความต้องการของลูกค้าของแต่ละสายงาน
ทำให้มีความแตกต่างจากคู่แข่งขัน และช่วยสร้างมูลค่าเพิ่มในสินค้าและบริการ
ตลอดจนตอบสนองความต้องการของลูกค้าเป้าหมายได้กว้างและครบถ้วนยิ่งขึ้น
จึงถือเป็นจุดแข็งในการเข้าไปประกวดราคางานโครงการต่างๆ

นอกจากนี้ทางสายธุรกิจ ISD ยังทำการพัฒนาซอฟต์แวร์ data file ซึ่งมีคุณภาพดี ราคาย่อมเยา
สำหรับธุรกิจขนาดกลางและเล็กรวมถึงประชาชนทั่วไป
โดยคาดว่าจะมีการพัฒนาซอฟต์แวร์ต่างๆเพิ่มเติมอีกหลายโปรแกรม และจัดจำน่ายผ่านสายธุรกิจ
IDC ซึ่งจัดเป็นการเพิ่มจำนวนสินค้า และเป็นการประชาสัมพันธ์ตราสินค้าของสายธุรกิจ ISD
ให้แข็งแกร่ง เป็นที่รู้จักในวงกว้าง

ในส่วนของการให้บริการ สายธุรกิจ ISD
เน้นการให้บริการที่มีคุณภาพโดยจัดให้มีบริการหลังการขายกับลูกค้า
โดยมีการนำเสนอสัญญาบริการหลังการขายรายปีต่อลูกค้า
ให้คำแนะนำและแก้ไขเมื่อลูกค้ามีปัญหาในการใช้งานอย่างรวดเร็ว และในอนาคตสายธุรกิจ ISD
จะมีข้อมูลสนับสนุนการให้บริการผ่านทางเว็บไซต์เพิ่มเติมแก่ลูกค้าอีกด้วย

(2) ด้านพนักงาน

พนักงานของสายธุรกิจ ISD มีประสบการณ์มากกว่า 10 ปี ทำให้มีความรู้
ความเข้าใจในซอฟต์แวร์ที่ทำการพัฒนาเป็นอย่างดี
และเนื่องจากธุรกิจนี้เป็นธุรกิจที่ต้องพึ่งพาความรู้ความสามารถของพนักงานเป็นหลัก ทางสายธุรกิจ
ISD จึงมีนโยบายจูงใจให้พนักงานทำงานกับบริษัทในระยะยาว
โดยเสนอให้พนักงานที่มีความเชี่ยวชาญเข้าไปถือหุ้นเพื่อให้พนักงานมีความรู้สึกเป็นส่วนร่วมในความเป็นเจ้าของบริษัท
ทุ่มเทกับการทำงานและเพิ่มประสิทธิภาพในการทำงานพร้อมกับเน้นนโยบายพัฒนาและส่งเสริมทักษะให้กับพนักงานโดยส่งพนักงานเข้าอบรมความรู้เพิ่มเติมและสอบใบอนุญาตต่างๆ
อีกด้วย ณ วันที่ 30 มิถุนายน 2547 มีบุคลากรทั้งสิ้น 33 คน

กลุ่มลูกค้าเป้าหมายและช่องทางการจัดจำหน่าย

สายธุรกิจ ISD มีกลุ่มลูกค้าเป้าหมาย 4 กลุ่ม คือ ภาคสถาบันการเงิน ภาคการสื่อสารโทรคมนาคม
ภาคอุตสาหกรรมพลังงาน และ ภาครัฐบาล
เนื่องจากบริษัทเหล่านี้เป็นองค์กรที่มีขั้นตอนการทำงานหลายๆขั้นตอน
มีงบประมาณในการพัฒนาเทคโนโลยี ซึ่งตรงกับความเชี่ยวชาญของสายธุรกิจ ISD
นอกจากนี้การที่สายธุรกิจ ISD
มีการพัฒนาโปรแกรมให้กับลูกค้าในปีที่ผ่านมาทำให้มีฐานข้อมูลที่สามารถนำมาใช้ประโยชน์โดยตรงจากประสบการณ์ในการพัฒนาซอฟต์แวร์จากลูกค้าแห่งหนึ่งไปยังอีกแห่งหนึ่ง
โดยสามารถนำความรู้มาพัฒนาให้กับลูกค้ากลุ่มใหม่ได้โดยใช้เวลาน้อยลง และมีประสิทธิภาพเพิ่มขึ้น
ส่งผลให้สายธุรกิจ ISD สามารถขยายฐานลูกค้าไปในกลุ่มเดียวกันได้ง่ายขึ้น

3.8.2.2 ภาวะการแข่งขันและแนวโน้มอุตสาหกรรม

ธุรกิจการพัฒนาซอฟต์แวร์ยังสามารถเติบโตได้อย่างต่อเนื่องในประเทศไทยเนื่องจากอัตราการใช้ซอฟต์แวร์ในอุตสาหกรรมยังมีไม่มาก
จากข้อมูลของสมาคมธุรกิจคอมพิวเตอร์แห่งประเทศไทยแสดงให้เห็นว่าตั้งแต่ปี 2543-2546
มูลค่าการใช้ซอฟต์แวร์เติบโตขึ้นทุกปีในอัตราเฉลี่ยร้อยละ 17-18 ต่อปี และคาดว่าในปี 2547
จะเติบโตอย่างเห็นได้ชัดในอัตราร้อยละ 27
เนื่องจากธุรกิจในอนาคตจะมีการนำซอฟต์แวร์ไปใช้ควบคุมติดตามธุรกรรมจากการลงทุนใหม่ๆ
ปรับปรุงระบบงาน เพื่อเพิ่มประสิทธิภาพในการทำธุรกรรมเพิ่มขึ้น

คู่แข่งโดยตรงของสายธุรกิจ ISD มีจำนวนน้อยราย ได้แก่
บริษัทซึ่งเป็นตัวแทนซอฟต์แวร์ประยุกต์จากต่างประเทศซึ่งจัดอยู่ในระดับและกลุ่มเดียวกัน เช่น บริษัท
ล็อกซ์บิท จำกัด บริษัทเพอริคอม อิมเมจิน ซิสเต็มส์ (ประเทศไทย) จำกัด เป็นต้น
คู่แข่งโดยตรงเหล่านี้ บางรายไม่มีสินค้าและบริการในลักษณะแก้ปัญหาแบบครบวงจร (Total
Solution) ซึ่งเป็นสิ่งจำเป็นสำหรับลูกค้าหลักหลายราย
คู่แข่งบางรายไม่ได้เน้นการทำตลาดซอฟต์แวร์ประยุกต์ที่เป็นตัวแทนเหมือนกับที่สายธุรกิจ ISD ทำอยู่
ทำให้สายธุรกิจ ISD มีศักยภาพในการเติบโตได้อีกมากในอุตสาหกรรม

ส่วนคู่แข่งทางอ้อมคือซอฟต์แวร์เฮาส์ (Software House)
ในประเทศซึ่งมีจำนวนมากแต่จะไม่เน้นกลุ่มลูกค้าที่เป็นโครงการใหญ่ อย่างไรก็ดีทางสายธุรกิจ ISD
มีศักยภาพที่จะพัฒนาระบบงานขึ้นมาทั้งหมดเองเช่นเดียวกับซอฟต์แวร์เฮาส์ได้เช่นกัน เช่น
ระบบบริหารสถานศึกษาของกระทรวงศึกษาธิการ
ระบบฌาปนกิจสงเคราะห์ของการสื่อสารแห่งประเทศไทย เป็นต้น

แนวโน้มอุตสาหกรรม

จากแผนแม่บทกระทรวงวิทยาศาสตร์และเทคโนโลยีปี 2545-2549 ซึ่งได้มีการคาดการณ์ว่า
อุตสาหกรรมซอฟต์แวร์ไทยจะมีมูลค่าขนาด 9 หมื่นล้านบาทต่อปีภายในปี 2549
โดยมีมูลค่าซอฟต์แวร์หรือธุรกิจที่เกี่ยวข้องเพื่อการส่งออกร้อยละ 75 ของมูลค่ารวม
ทั้งนี้รัฐบาลได้มีการส่งเสริมอุตสาหกรรมพัฒนาซอฟต์แวร์ไทยโดยส่งเสริมให้ผู้ประกอบธุรกิจในไทยได้หันมาใช้ซอฟต์แวร์ที่ผลิตโดยคนไทย
ซึ่งรัฐบาลได้มีมาตรการส่งเสริมให้ตลาดซอฟต์แวร์มีอนาคตที่สดใสโดย

-   ให้มีการผลิตนักวิจัยและพัฒนาซอฟต์แวร์ที่มีคุณภาพโดยส่งเสริมให้มีการทดสอบเพื่อวัดระดับความรู้ในการพัฒนาซอฟต์แวร์
    ให้มีหน่วยงานส่งเสริมอุตสาหกรรมซอฟต์แวร์ (Software Industry Promotion
    Agency: SIPA)
    พร้อมทั้งมีมาตรการให้บริษัทซอฟต์แวร์ไทยรวมตัวกันสร้างกลุ่มรับงานพัฒนาซอฟต์แวร์จากต่างประเทศอย่างเป็นรูปธรรม(consortium)
    เพื่อให้เกิดอำนาจในการต่อรองเพื่อผลักดันให้เกิดการลงทุนและสร้างอุตสาหกรรมซอฟต์แวร์ไทยให้เจริญเติบโตจากปัจจุบัน

-   อำนวยความสะดวกให้ผู้ลงทุนแบบ One-Stop-Shop ตั้งแต่ปี 2546
    พร้อมกับการส่งเสริมให้มีการใช้ Open Source
    ซอฟต์แวร์ควบคู่กับซอฟต์แวร์ที่ผลิตในประเทศไทยเทียบมูลค่าไม่ต่ำกว่าร้อยละ 50
    ของมูลค่าซอฟต์แวร์รวมในแต่ละปี

-   มีนโยบายปรับปรุงอัตราภาษีอากรนำเข้าและส่งออกของปัจจัยในการผลิตสินค้าไอทีเพื่อเป็นการสนับสนุนผู้ประกอบการในไทยให้มีต้นทุนที่ต่ำลงเพื่อไม่ให้เสียเปรียบสินค้าที่นำเข้าแบบสำเร็จรูป

-   มาตรการในการสร้างความเชื่อมั่นให้ผู้ผลิตโดยการบังคับใช้กฎหมายเกี่ยวข้องกับการคุ้มครองทรัพย์สินทางปัญญา
    โดยกำหนดโทษให้มีความรุนแรงมากขึ้น

-   มาตรการยกเว้นภาษีเงินได้ให้แก่ผู้ประกอบการอุตสาหกรรมซอฟต์แวร์อย่างน้อย 5 ปีแรกและ

-   การส่งเสริมการพัฒนาและผลิตซอฟต์แวร์ด้านสื่อประสมเช่น สื่อการสอนเป็นต้น

จากการที่รัฐบาลให้การสนับสนุนอุตสาหกรรมพัฒนาซอฟต์แวร์อย่างจริงจังโดยประกาศให้เป็นกลยุทธ์หลัก
1 ใน 5 ของประเทศ ทำให้อุตสากรรมพัฒนาซอฟต์แวร์เป็นอุตสาหกรรมหนึ่งที่มีอนาคตสดใส

3.8.3 การจัดหาผลิตภัณฑ์และบริการ

ปัจจุบันสายธุรกิจ ISD พัฒนาซอฟต์แวร์โดยใช้เทคโนโลยีจาก Microsoft เป็นหลัก
ส่วนในอนาคตมีแนวโน้มจะพัฒนาโดยใช้เทคโนโลยี open system JAVA เพิ่มขึ้น

3.9 ธุรกิจจำหน่ายอุปกรณ์เครื่องมือวัดและทดสอบ (IRC Technologies Co., Ltd.: IRCT)

3.9.1 ลักษณะผลิตภัณฑ์หรือบริการ

สายธุรกิจ IRCT ดำเนินงานภายใต้บริษัท ไออาร์ซี เทคโนโลยีส์ จำกัด
ประกอบธุรกิจเป็นตัวแทนจำหน่ายเครื่องมือวัดสัญญาณและทดสอบ
โดยมีสินค้าที่ครอบคลุมการใช้งานในวงกว้างตั้งแต่ระดับพื้นฐานจนถึงระดับที่ต้องการความแม่นยำระดับสูง
โดยบริษัทได้เป็นตัวแทนจำหน่ายให้กับบริษัทผู้ผลิตเครื่องมือวัดและทดสอบชั้นนำของโลกได้แก่ บริษัท
Agilent Technologies, Inc (ประเทศสหรัฐอเมริกา) บริษัท IWATSU Electric
(ประเทศญี่ปุ่น) โดยผลิตภัณฑ์หลักของทางสายธุรกิจ IRCT มีดังต่อไปนี้

+----------+---------------------+------------------------------------+
| ต        | รุ่น/แบบของผลิตภัณฑ์     | คุณสมบัติ                             |
| ราผลิตภัณฑ์ |                     |                                    |
+----------+---------------------+------------------------------------+
| Agilent  | -   Fiber Optic     | ตรวจวัดความบกพร่องของสายใยแก้วนำแสง   |
| Tech     |     Test            | ซึ่งมีการติดตั้งอยู่ทั่วประเทศ               |
| nologies |                     |                                    |
|          | -   SDH             | ตรวจวัดสัญญาณระบบดิจิตอลความเร็วสูง      |
|          |     (Synchronous    |                                    |
|          |     Digital         | ตรวจวัดสัญญาณเครื่องโทรศัพท์มือถือ และ     |
|          |     Hierarchy) Test | เครือข่ายสัญญาณ                       |
|          |                     |                                    |
|          | -   GSM (Global     | ตรวจวัดสัญญาณวิทยุความถี่สูงย่านไมโครเวฟ   |
|          |     System for      |                                    |
|          |     Mobile) Test    | ตรวจวัดสัญญาณทาง                     |
|          |     Set             | ดิจิตอลของระบบคอมพิวเตอร์และอุปกรณ์ต่อพ่วง |
|          |                     |                                    |
|          | -   Microwave Test  |                                    |
|          |                     |                                    |
|          | -   Protocol Test   |                                    |
+----------+---------------------+------------------------------------+
| Iwatsu   | -   Oscilloscope    | ตรวจวัด                             |
|          |                     | ลักษณะสัญญาณทางอิเลคทรอนิคส์ในอุปกรณ์ต่างๆ |
|          | -   Frequency       |                                    |
|          |     Counter         | ตรวจวัดความถี่สัญญาณทางไฟฟ้าอิเลคทรอนิคส์  |
|          |                     |                                    |
|          | -   Function        | สำหรับจ่ายความ                       |
|          |     Generator       | ถี่สัญญาณทางไฟฟ้าอิเลคทรอนิคส์ในรูปแบบต่างๆ |
|          |                     |                                    |
|          | -   B-H Analyzer    | ต                                  |
|          |                     | รวจวัดความแรงของสัญญาณสนามแม่เหล็กไฟฟ้า |
+----------+---------------------+------------------------------------+
| Audio    | -   Digital Audio   | ตรวจวิเคราะห์สัญญาณเสียงแบบดิจิตอล       |
| P        |     Analyzer        |                                    |
| recision |                     | ตรวจวิเคราะห์สัญญาณเสียงแบบอนาลอก      |
|          | -   Analog Audio    |                                    |
|          |     Analyzer        | ตรวจวิเคราะห์สัญญาณเสียงชนิดพกพา        |
|          |                     |                                    |
|          | -   Portable        |                                    |
|          |     Analyzer        |                                    |
+----------+---------------------+------------------------------------+
| Laserbit | -   Free Space      | การเช                              |
|          |     Optics          | ื่อมโยงสัญญาณสื่อสารโดยใช้เทคโนโลยีด้านแสง |
|          |                     |                                    |
|          | -   Laser Link      | ร                                  |
|          |     system          | ะบบเชื่อมโยงสัญญาณผ่านทางระบบแสงเลเซอร์ |
+----------+---------------------+------------------------------------+
| Dit/ MCO | -   Cable Test      | ระบบตรวจวัดความบกพร่องของสายเคเบิล    |
|          |     System          | สำหรับ                              |
|          |                     |                                    |
|          |                     | เครื่องบิน รถไฟฟ้า และ ยานพาหนะต่างๆ    |
+----------+---------------------+------------------------------------+
| Anite    | -   Radio           | อุปกรณ์ตรวจสอบสัญญาณของระบบคลื่นวิทยุ     |
|          |     Measurement     |                                    |
|          |                     | อุปก                                |
|          | -   GSM Network     | รณ์จำลองการทำงานของระบบโทรศัพท์เคลื่อนที่ |
|          |     Simulator       |                                    |
+----------+---------------------+------------------------------------+
| Telesoft | -   Signaling       | ตรวจส                              |
|          |     Analyzer        | อบการทำงานของระบบควบคุมการสื่อสารต่างๆ |
|          |                     |                                    |
|          | -   VoIP Analyzer   | ต                                  |
|          |                     | รวจสอบระบบสัญญาณเสียงผ่านทางระบบดิจิตอล |
+----------+---------------------+------------------------------------+

3.9.2 การตลาดและภาวะการแข่งขัน

1.  การตลาด

กลยุทธ์การแข่งขัน

(1) ด้านสินค้าและบริการ

ทางสายธุรกิจ IRCT
ได้รับการแต่งตั้งเป็นตัวแทนจำหน่ายอุปกรณ์เครื่องมือวัดสัญญาณและทดสอบที่มีชื่อเสียงระดับโลก
นอกจากนี้สินค้าของทางสายธุรกิจ IRCT มีใบรับประกันเป็นเวลา 1-3 ปี ให้กับลูกค้า
โดยสินค้าที่จำหน่ายได้รับการยอมรับอย่างกว้างขวางและจัดเป็นสินค้าชั้นนำในอุตสาหกรรม
ซึ่งมีจุดเด่นของตัวผลิตภัณฑ์แตกต่างกันไป โดยสรุปได้ดังนี้

-   อุปกรณ์เครื่องมือวัดสัญญาณและทดสอบ Agilent Technologies จากประเทศสหรัฐอเมริกา
    โดยทาง Agilent ได้แบ่งเขตตลาดให้กับตัวแทนจำหน่ายอย่างชัดเจน
    อุปกรณ์เครื่องมือวัดสัญญาณและทดสอบของ Agilent
    เป็นสินค้าที่มีส่วนแบ่งการตลาดเป็นอันดับหนึ่งของโลกโดยจัดเป็นผู้นำทางด้านอุปกรณ์เครื่องมือวัดและทดสอบ
    มีสายผลิตภัณฑ์ที่หลากหลายที่สุดได้รับการยอมรับว่าเป็นสินค้าที่มีคุณภาพสูงและมีอายุการใช้งานที่ยืนยาวกว่าตราผลิตภัณฑ์อื่นๆ
    สามารถตอบสนองการใช้งานของผู้ใช้ในปัจจุบันได้เป็นอย่างดี
    นอกจากนี้ยังมีการวิจัยและพัฒนาเทคโนโลยีเพื่อให้สินค้ามีขีดความสามารถรองรับการใช้งานที่เพิ่มขึ้นได้ในอนาคต
    ทำให้สินค้าของบริษัทได้รับการยอมรับจากลูกค้าในวงกว้าง

  อุปกรณ์เครื่องมือวัดสัญญาณ Iwatsu จากประเทศญี่ปุ่น โดย Iwatsu
  เป็นผู้ผลิตชั้นนำด้านเครื่องมือวัดสัญญาณของประเทศญี่ปุ่น จุดเด่นคือ
  มีเทคโนโลยีที่นำสมัยและมีความแม่นยำของสัญญาณวัดสูง
  สินค้าส่วนใหญ่จะเจาะตลาดด้านเครื่องมือวัดสเกลต่ำและมีราคาไม่แพง
  โดยบริษัทเป็นตัวแทนจำหน่ายแต่เพียงผู้เดียวในประเทศไทย

-   อุปกรณ์เครื่องมือวัดสัญญาณ Audio Precision จากประเทศสหรัฐอเมริกา โดย Audio
    Precision เป็นผู้ผลิตชั้นนำด้านเครื่องมือวัดสัญญาณระบบเสียงของโลก จุดเด่นคือ
    มีเทคโนโลยีที่นำสมัย ครอบคลุมระบบเสียงทั้งระบบอนาลอก ระบบดิจิตอล และ
    ระบบมาตรฐานใหม่ๆที่มีการคิดค้นขึ้น

-   อุปกรณ์เชื่อมโยงสัญญาณ Laserbit จากประเทศฮังการี โดย Laserbit
    เป็นผู้ผลิตชั้นนำด้านอุปกรณ์เชื่อมโยงสัญญาณ
    สามารถเชื่อมโยงระบบสัญญาณที่ระดับความเร็วต่างๆ โดยอาศัยเทคโนโลยีด้านแสงเลเซอร์
    จุดเด่นคือ มีเทคโนโลยีที่มีความน่าเชื่อถือสูง และ
    สามารถติดตั้งได้รวดเร็วตอบสนองตามความต้องการของผู้ใช้งานได้ดี

-   ชุดฝึกสัญญาณระบบดิจิตอล Designsoft จากประเทศฮังการี โดย Designsoft
    เป็นผู้ผลิตชั้นนำด้านอุปกรณ์ชุดฝึกสำหรับระบบสัญญาณดิจิตอล
    สามารถปรับเปลี่ยนรูปแบบการฝึกได้หลากหลายโดยสะดวก จุดเด่นคือ
    มีเทคโนโลยีที่ผู้ใช้สามารถความเข้าใจได้ง่าย ตอบสนองได้ความต้องการ

นอกจากเป็นตัวแทนจำหน่ายสินค้าที่มีคุณภาพ และได้รับการยอมรับอย่างกว้างขวาง สายธุรกิจ IRCT
ได้เน้นการให้บริการหลังการขาย โดยสายธุรกิจ IRCT
สามารถตอบสนองต่อความต้องการของลูกค้าได้อย่างดี
เนื่องจากพนักงานของบริษัทได้รับการอบรมโดยตรงจากทางบริษัทเจ้าของสินค้าจึงมีความชำนาญสูงสามารถให้บริการตั้งค่าเครื่องมือ
(Tune up) และฝึกอบรมการใช้งานเครื่องมือวัดอย่างถูกวิธีแก่ลูกค้า
พร้อมกับจัดทำคู่มือเป็นภาษาไทยเพื่อให้ลูกค้าใช้งานเครื่องมือที่มีความซับซ้อนได้ง่ายขึ้นและมีประสิทธิภาพสูงสุด
สำหรับบริการทางด้านซ่อมแซมและบำรุงรักษาทางบริษัทจะทำหน้าที่ดูแลลูกค้าโดยเป็นตัวแทนส่งสินค้าที่มีปัญหาให้กับบริษัทเจ้าของสินค้าเพื่อทำการซ่อมแซมเป็นการอำนวยความสะดวกและให้ความเชื่อมั่นแก่ลูกค้าด้านบริการหลังการขายของบริษัท

สายธุรกิจ IRCT
มีนโยบายที่จะเป็นตัวแทนจำหน่ายสินค้าใหม่ๆเพิ่มขึ้นโดยคัดเลือกผลิตภัณฑ์ที่มีการพัฒนาอุปกรณ์เครื่องมือวัดและทดสอบให้กับตลาดที่มีอัตราการเติบโตสูงซึ่งจะเป็นการขยายฐานลูกค้าไปสู่กลุ่มใหม่ๆอยู่เสมอ
ดังเช่นในปี 2548 บริษัทได้เพิ่มผลิตภัณฑ์อีก 6 ตราผลิตภัณฑ์ จากเดิม 2 ตราผลิตภัณฑ์ (Agilent
และ Iwatsu)
นอกจากนั้นบริษัทยังมีแนวโน้มที่รับงานในลักษณะโครงการมากขึ้นเพื่อให้เกิดมูลค่าเพิ่มในการขายผลิตภัณฑ์
ในการขายสินค้ากับโครงการ ทางสายธุรกิจ IRCT
จะดำเนินการออกแบบระบบโดยการจัดหาเครื่องมือรุ่นต่างๆมาประกอบเป็นระบบ
พร้อมกับเพิ่มโปรแกรมในการควบคุมการทำงานให้เหมาะสมกับความต้องการของลูกค้าแต่ละราย
เพื่อให้สามารถตอบสนองความต้องการของลูกค้าได้มากขึ้น
การเน้นขายสินค้าแบบเป็นโครงการดังกล่าวจะสามารถเพิ่มมูลค่าให้กับผลิตภัณฑ์
โดยจะสามารถขายได้มูลค่าสูงกว่าการจำหน่ายเฉพาะเครื่อง
อีกทั้งยังสามารถเสนอบริการเพิ่มเติมด้านการอบรมและการบำรุงรักษาระบบในระยะยาวได้อีกด้วย

(2) ด้านพนักงาน

พนักงานทุกคนในสายธุรกิจ IRCT มีประสบการณ์ ความรู้
ความเข้าใจในเทคโนโลยีด้านเครื่องมือวัดเป็นอย่างดี
โดยได้รับการอบรมและได้รับประกาศนียบัตรความเชี่ยวชาญจากเจ้าของผลิตภัณฑ์
โดยเฉพาะทีมงานด้านพนักงานขาย มีประสบการณ์กับตัวสินค้า และ
มีความคุ้นเคยกับลูกค้ามาไม่ต่ำกว่า 10 ปี ครอบคลุมลูกค้าในหน่วยงานราชการ ทหาร รัฐวิสาหกิจ
สถาบันการศึกษา และ ภาคเอกชน นอกจากนี้
ทีมงานด้านเทคนิคยังให้บริการข้อมูลทั้งก่อนและหลังการขาย
สามารถตอบสนองความต้องการของลูกค้าได้ครบถ้วน

(3) ด้านความสัมพันธ์กับลูกค้า

ตลอดระยะเวลาที่ผ่านมาลูกค้าของบริษัทมีความพึงพอใจกับสินค้าและบริการเป็นอย่างมากโดยเฉพาะบริการหลังการขายอันเป็นจุดแข็งของบริษัท
นอกจากบริษัทจะสามารถรักษาฐานลูกค้าเดิมไว้ได้แล้ว
บริษัทยังมีลูกค้าใหม่ๆเพิ่มขึ้นจากการแนะนำของลูกค้าเดิมอีกด้วย

กลุ่มลูกค้าเป้าหมายและช่องทางการจัดจำหน่าย

ทางสายธุรกิจ IRCT
มีกลุ่มลูกค้าเป้าหมายที่ชัดเจนโดยเฉพาะส่วนงานที่ต้องใช้เครื่องมือวัดสัญญาณและทดสอบ
โดยกลุ่มลูกค้าแบ่งออกเป็น 4 กลุ่มหลักคือ
กลุ่มการสื่อสารโทรคมนาคมและการบริการทั้งในภาครัฐบาลและเอกชน
กลุ่มสถาบันการศึกษา/การวิจัย กลุ่มทหาร/หน่วยราชการต่างๆและ กลุ่มโรงงานอุตสาหกรรม
โดยมีรายละเอียดดังนี้

-   กลุ่มการสื่อสารโทรคมนาคมและการบริการ ทั้งในภาครัฐบาลและเอกชน ได้แก่ บริษัท กสท
    โทรคมนาคม จำกัด (มหาชน), บริษัท ทศท คอร์ปอเรชั่น จำกัด (มหาชน),
    การไฟฟ้าฝ่ายผลิตแห่งประเทศไทย, การไฟฟ้าภูมิภาค, บริษัท วิทยุการบินแห่งประเทศไทย
    จำกัด, บริษัท โมโตโรล่า (ประเทศไทย) จำกัด, บริษัท ซีเมนส์ (ประเทศไทย) จำกัด
    เป็นต้น

-   กลุ่มสถาบันการศึกษาและการวิจัย
    โดยจะเน้นขายในส่วนห้องทดลองของคณะวิศวกรรมศาสตร์และวิทยาศาสตร์
    ตามมหาวิทยาลัยต่างๆ ทั้งในระดับปริญญาตรี ปริญญาโท รวมถึง ตามวิทยาลัยอาชีวะต่างๆ
    มหาวิทยาลัยเอกชน และ สถาบันทางด้านการวิจัยวิทยาศาสตร์เทคโนโลยี เช่น สวทช,
    สถาบันวิจัยแห่งชาติ เป็นต้น

-   กลุ่มทหารและหน่วยราชการต่างๆ
    โดยจะเน้นขายในหน่วยงานที่รับผิดชอบควบคุมด้านระบบไฟฟ้าอิเลคทรอนิคส์ และ
    หน่วยงานที่ทำการซ่อมบำรุงปรับเทียบต่างๆ เช่น กรมการทหารสื่อสาร
    กองบัญชาการทหารสูงสุด, ศูนย์โทรคมนาคมกองทัพบก, ศูนย์โทรคมนาคม กองทัพอากาศ,
    กรมอู่ทหารเรือ เป็นต้น

-   กลุ่มโรงงานอิเลคทรอนิคส์ โดยเฉพาะโรงงานข้ามชาติขนาดใหญ่ เช่น บริษัท เดลต้า
    อีเลคโทรนิคส์ ประเทศไทย จำกัด (มหาชน) บริษัท ซีเกท เทคโนโลยี (ประเทศไทย)
    จำกัด บริษัท มินิแบ (ประเทศไทย) จำกัด, บริษัท แคลคอม (ประเทศไทย) จำกัด, บริษัท
    เวิร์ล อิเลกทริก (ประเทศไทย) จำกัด เป็นต้น

การทำตลาดในแต่ละกลุ่มลูกค้าจะมีกลยุทธ์แตกต่างกันไป
โดยในภาครัฐบาลและรัฐวิสาหกิจจะเข้าไปประกวดราคา
ส่วนในภาคเอกชนจะให้พนักงานขายตรงเข้าไปแนะนำสินค้าให้กับลูกค้า
แม้ว่าปัจจุบันรายได้หลักของสายธุรกิจ IRCT จะมาจากลุ่มภาครัฐบาลและรัฐวิสากิจ
แต่ทางกลุ่มธุรกิจ IRCT มีแนวโน้มลดการพึ่งพาภาครัฐบาลและรัฐวิสาหกิจ
โดยการขยายงานด้านเอกชนเพิ่มเติม ได้แก่ บริษัทเอกชน ด้านระบบโทรคมนาคมต่างๆ
การนำเสนอสินค้าที่หลากหลายมากขึ้น รวมถึงการขยายงานในการติดตั้ง ระบบอัตโนมัติต่างๆ
ในสายพานการผลิตของโรงงานอุตสาหกรรม โดยในปี 2548 สายธุรกิจ IRCT
มีสัดส่วนของลูกค้ากลุ่มต่างๆ คิดเป็นสัดส่วน ดังนี้

  ----------------------------------- -----------------------------------
  กลุ่มลูกค้า                             ร้อยละ

  รัฐบาล และ รัฐวิสาหกิจ                  20

  สถาบันการศึกษา                        50

  โรงงานอุตสาหกรรม และอื่นๆ              30

  รวม                                 100.0
  ----------------------------------- -----------------------------------

3.9.2.2 ภาวะการแข่งขัน

เนื่องจากอุปกรณ์เครื่องมือวัดสัญญาณอิเลคทรอนิคส์เป็นตลาดเฉพาะ (Niche Market)
มีกลุ่มลูกค้าที่ค่อนข้างจำกัด มีการแข่งขันน้อยราย โดยผลิตภัณฑ์ของสายธุรกิจ IRCT
จะมีเครื่องมือวัดสัญญาณและทดสอบที่หลากหลายกว่าคู่แข่งขัน
โดยรายละเอียดของผลิตภัณฑ์และคู่แข่งขันของบริษัทมีดังนี้

  ----------- ----------------------------- -----------------------------
  ตราผลิตภัณฑ์   ชื่อบริษัท                        รุ่นแบบของผลิตภัณฑ์ที่แข่งขันกับบริษัท

  Acterna     บริษัท เอส ซี พี ซิสเต็ม จำกัด       SDH Test และ Protocol Test

  Tektronix   บริษัท ไทร์เนอร์ยี อินสตรูเมนทร์ จำกัด Fiber Optic Test , SDH Test
                                            และ GSM Test

  Anritsu     บริษัท จัสมิน เทเลคอม ซิสเต็มส์ จำกัด Fiber Optic Test, SDH Test
                                            และ Microwave Test
  ----------- ----------------------------- -----------------------------

แนวโน้มการแข่งขัน

บริษัท IRCT คาดการณ์ว่าตลาดโดยรวมมีอัตราการเติบโตเฉลี่ยร้อยละ 15 ต่อปี
เนื่องจากการเติบโตของตลาดเทคโนโลยีโดยรวมโครงการใหม่ๆโดยเฉพาะของหน่วยงานรัฐบาลเพิ่มขึ้นเรื่อยๆและการพัฒนาของเทคโนโลยีใหม่ๆ
เมื่อเวลาผ่านไประยะหนึ่งประมาณ 2-3 ปี
ขีดความสามารถของเครื่องมือวัดจะไม่เพียงพอในการใช้งาน เนื่องจากงานมีการขยายขอบข่ายงาน
และ เทคโนโลยีมีการพัฒนาตลอดเวลา
ทำให้ลูกค้ามีความจำเป็นในการซื้ออุปกรณ์ที่มีความสามารถเพิ่มขึ้น
รวมถึงอายุการใช้งานของเครื่องมือจะมีระยะเวลาประมาณ 5-10 ปี ขึ้นกับการใช้งานของลูกค้า
ทำให้มีการสั่งซื้อเพิ่มขึ้นจากหน่วยงานต่างๆ

3.9.3 การจัดหาผลิตภัณฑ์และบริการ

สายธุรกิจ IRCT จัดหาผลิตภัณฑ์ส่วนใหญ่โดยการนำเข้าจากผู้ผลิตต่างประเทศ
ส่วนผลิตภัณฑ์ที่สั่งซื้อในประเทศส่วนใหญ่เป็นผลิตภัณฑ์เสริมทั่วๆไปตามความต้องการของลูกค้า ได้แก่
สายสัญญาณ สายใยแก้วนำแสง หัวต่อสัญญาณต่างๆ เครื่องพิมพ์ และอุปกรณ์สำหรับใส่เครื่องมือ
สำหรับสินค้านำเข้าของ Agilent Technologies
จะทำการสั่งซื้อไปทางบริษัทผู้ผลิตเมื่อได้รับใบสั่งซื้อจากลูกค้า โดยทางสายธุรกิจ IRCT
ไม่มีการเก็บสินค้าคงคลังของ Agilent Technologies เนื่องจากเป็นสินค้าที่มีราคาแพง
ส่วนสินค้าของ Iwatsu
จะมีการเก็บสินค้าคงคลังในบางรุ่นเนื่องจากมีการจำหน่ายบ่อยและมีราคาไม่แพงนัก
โดยส่วนใหญ่รายได้ในปี 2547 กว่าร้อยละ 80 มาจากการขายสินค้าของ Agilent
Technologies ทำให้สายธุรกิจ IRCT ไม่พบปัญหาด้านสินค้าคงคลังมากนัก ทางสายธุรกิจ IRCT
ดำเนินธุรกิจกับบริษัทผู้ผลิตต่างๆมามากกว่า 10 ปี
และสามารถทำตามข้อตกลงของทางบริษัทเจ้าของตราผลิตภัณฑ์โดยจำหน่ายได้เป็นอย่างดีมาโดยตลอด
ทำให้สัญญาที่มีอยู่ในปัจจุบันมีความมั่นคงค่อนข้างสูง
โดยช่องทางการซื้ออุปกรณ์วัดและทดสอบในหน่วยร้อยละเป็นดังนี้

+----------------+----------------+----------------+-----------------+
|                | ปี 2545         | ปี 2546         | ปี 2547          |
+----------------+----------------+----------------+-----------------+
| ต่างประเทศ      | 95             | 95             | 95              |
+----------------+----------------+----------------+-----------------+
| ในประเทศ       | 5              | 5              | 5               |
+----------------+----------------+----------------+-----------------+

  3.9.4 สัญญาสำคัญที่เกี่ยวข้องในการดำเนินธุรกิจจำหน่ายอุปกรณ์เครื่องมือวัดและทดสอบ

(1) สัญญาระหว่างบริษัท ไออาร์ซี เทคโนโลยีส์ จำกัด กับ บริษัท Agilent Technologies
Singapore (Sales) Pte Ltd

บริษัท บริษัท ไออาร์ซี เทคโนโลยีส์ จำกัด

คู่สัญญา บริษัท Agilent Technologies Singapore (Sales) Pte Ltd

สัญญาเลขที่ R8V16-R3

วันเริ่มต้นของสัญญา 1 พฤศจิกายน 2547

ระยะเวลาของสัญญา 1 ปี โดยการต่อสัญญาจะพิจารณาจากยอดขายประกอบก่อนต่ออายุสัญญา

ค่าตอบแทน ไม่มี

สาระสำคัญ 1.สัญญาแต่งตั้งเป็นผู้แทนจัดจำหน่ายสินค้าอุปกรณ์เครื่องมือวัดและทดสอบ Agilent

  2.การบอกเลิกสัญญาโดยฝ่ายใดฝ่ายหนึ่ง ต้องแจ้งล่วงหน้าอย่างน้อย 90 วัน

(2) สัญญาระหว่างบริษัท ไออาร์ซี เทคโนโลยีส์ จำกัด กับ บริษัท Iwatsu Test Instruments
Corp.

บริษัท บริษัท ไออาร์ซี เทคโนโลยีส์ จำกัด

คู่สัญญา บริษัท Iwatsu Test Instruments Corp.

สัญญาเลขที่ ไม่มี

วันเริ่มต้นของสัญญา 1 สิงหาคม 2546

ระยะเวลาของสัญญา 1 ปี

ค่าตอบแทน ไม่มี

สาระสำคัญ 1. สัญญาแต่งตั้งเป็นผู้แทนจัดจำหน่ายสินค้าอุปกรณ์เครื่องมือวัดและทดสอบ Iwatsu

  2. การบอกเลิกสัญญาโดยฝ่ายใดฝ่ายหนึ่ง ต้องแจ้งล่วงหน้าอย่างน้อย 60 วัน

3.10 ธุรกิจการพัฒนาเทคโนโลยีสารสนเทศ (Intelligent Enterprise Computing
Co.,Ltd ; INEC)

3.10.1 ลักษณะผลิตภัณฑ์หรือบริการ

ธุรกิจของบริษัทสามารถแบ่งออกเป็น 3 กลุ่ม ได้แก่
ธุรกิจบริการให้คำปรึกษาและพัฒนางานด้านเทคโนโลยีสารสนเทศ (IT Professional
Service) ธุรกิจพัฒนาและวางระบบ (System Integration)
และธุรกิจบริการด้านการบำรุงรักษา (Maintenance Service)
รายละเอียดของงานในแต่ละกลุ่ม มีดังนี้

  3.10.1.1. ธุรกิจบริการให้คำปรึกษาและพัฒนางานด้านเทคโนโลยีสารสนเทศ (IT
  Professional Services)

บริษัทประกอบธุรกิจให้คำปรึกษาและพัฒนางานด้านเทคโนโลยีสารสนเทศ
เพื่อหาทางออกสำหรับตอบสนองความต้องการในการใช้งานของลูกค้า (Solution Providing)
เช่น การนำเทคโนโลยีสารสนเทศมาประยุกต์ใช้ในด้านการพาณิชย์ (E- Commerce)
ซึ่งจะช่วยให้ลูกค้าสามารถสร้างข้อได้เปรียบในการแข่งขัน
หรือการเก็บรวบรวมข้อมูลทางธุรกิจเพื่อนำมาประมวลผลประกอบการตัดสินใจทางธุรกิจ
โดยบริษัทจะทำงานอย่างใกล้ชิดกับลูกค้าเพื่อศึกษาถึงลักษณะการประกอบการ กลยุทธ์ทางธุรกิจ
ความต้องการในการใช้งาน อุปกรณ์หรือระบบคอมพิวเตอร์และเครือข่ายที่ลูกค้ามีอยู่
วิเคราะห์และนำเสนอรางานสรุป คำแนะนำ ขั้นตอนหรือแผนการดำเนินงานโดยละเอียด
และดำเนินการพัฒนาระบบเพื่อให้สามารถบรรลุวัตถุประสงค์ของลูกค้า

บริษัทได้แบ่งสายงานบริการให้คำปรึกษาและพัฒนางานออกเป็น 3 กลุ่ม
ตามลักษณะของระบบที่ให้บริการพัฒนา ดังนี้

(1) ระบบคลังข้อมูล (Data warehouse) เป็นการออกแบบวิธีการจัดเก็บข้อมูล
    การเลือกข้อมูลที่จะจัดเก็บ
    และการนำข้อมูลจากคลังข้อมูลไปประยุกต์ใช้เพื่อประกอบการตัดสินใจหรือการใช้ประโยชน์ทางธุรกิจ
    ตัวอย่างเช่น
    การเก็บข้อมูลส่วนบุคคลหรือข้อมูลการใช้งานของฐานลูกค้าบัตรเครดิตหรือผู้ใช้โทรศัพท์เคลื่อนที่
    เพื่อประโยชน์ในการออกใบแจ้งหนี้ การเรียกเก็บค่าบริการ
    หรือเพื่อการวิจัยทางการตลาดเกี่ยวกับพฤติกรรมการใช้งาน
    โดยระบบคลังข้อมูลที่ดีจะต้องสามารถเก็บข้อมมูลด้วยพื้นที่การจัดเก็บที่มีประสิทธิภาพสูงสุด
    สามารถค้นหาข้อมูลได้อย่างรวดเร็ว
    และสามารถนำข้อมูลที่จัดเก็บมาใช้งานได้อย่างถูกต้องเป็นระบบและสอดคล้องกับความต้องการในการใช้งาน

(2) เว็บแอ็พพลิเคชั่น (Web Application)
    การบริการออกแบบและพัฒนาโปรแกรมประยุกต์เพื่อการใช้ประโยชน์ในเชิงพาณิชย์อิเล็กทรอนิกส์
    (E-Commerce) ผ่านระบบเครือข่ายคอมพิวตเอร์และอินเตอร์เน็ต ทั้งระหว่างธุรกิจกับธุรกิจ
    (Business to Business, B2B) และระหว่างธุรกิจกับลูกค้า (Business to
    Customer, B2C) เช่น การขอใบเสนอราคา การสั่งซื้อสินค้า
    หรือการชำระค่าบริการผ่านทางเครือข่ายอินเตอร์เน็ต

(3) ระบบช่วยบริหารจัดการระบบคอมพิวเตอร์และเครือข่ายสารสนเทศ (Service Level
    Management)
    เป็นการจัดหาและบริการพัฒนาระบบเพื่อช่วยในการตรวจสอบและบริหารจัดการระบบคอมพิวเตอร์และเครือข่ายสารสนเทศของลูกค้าให้มีเสถียรภาพโดยระบบดังกล่าวจะช่วยตรวจสอบและแจ้งเตือนถึงปัญหาที่อาจเกิดขึ้นหรือเมื่อเกิดข้อผิดพลาดในการปฎิบัติงาน
    เพื่อให้ลูกค้าสามารถป้องกันหรือแก้ไขปัญหาได้อย่างรวดเร็วและทันการณ์
    อีกทั้งยังช่วยให้ลูกค้าสามารถวางแผนปรับปรุงหรือขยายประสิทธิภาพของระบบที่มีอยู่เพื่อให้สอดคล้องกับความต้องการทางธรุกิจที่เปลี่ยนไป

ในการให้บริการแก่ลูกค้า บริษัทได้เล็งเห็นถึงความสำคัญในคุณภาพของการบริการ
จึงมีการจัดตั้งทีมงานผ่ายตรวจสอบและรับประกันคุณภาพ (Quality Assurance)
ซึ่งประกอบไปด้วยบุคลากรที่มีประสบการณ์และเชี่ยวชาญในทุกสาขาของงาน
โดยจะทำการวางกระบวนการและขั้นตอนในการทำงานภายหลังจากการรับงาน
และตรวจสอบงานที่พัฒนาขึ้นมาก่อนที่ส่งมอบให้กับลูกค้า
เพื่อเป็นการสร้างความมั่นใจว่าผลงานที่จะส่งมอบให้แก่ลูกค้าสามารถตอบสนองวัตถุประสงค์ของงลูกค้าได้อย่างถูกต้องครบถ้วน
และเพื่อลดจำนวนข้อผิดพลาดของโปรแกรมประยุกต์ที่อาจเกิดขึ้นจากการใช้งาน

3.10.1.2. ธุรกิจพัฒนาและวางระบบ (System Integration)

บริษัทให้บริการออกแบบ จัดหา และติดตังระบบคอมพิวเตอร์และเครือข่ายสารสนเทศ เช่น
ระบบจัดเก็บข้อมูล ระบบรักษาความปลอดภัยของข้อมูล ระบบการเชื่อมต่อเครือข่ายอินเตอร์เน็ต
ระบบการเชื่อมต่อเครือข่ายภายในองค์กร (เช่น Intranet, LAN, WAN)
ระบบสื่อสารทางเสียงผ่านเครือข่ายอินเตอร์เน็ต (Voice Over Internet Protocol)
ระบบอีเมล (E-mail) และซอฟต์แวร์บริหารระบบ เป็นต้น

ระบบคอมพิวเตอร์และเครือข่ายสารสนเทศ อาจจะประกอบด้วยอุปกรณ์ฮาร์ตแวร์ ซอฟต์แวร์
อุปกรณ์ต่อพ่วง และอุปกรณ์เครือข่าย จากแหล่งหรือผู้ผลิตต่าง ๆ ที่นำมาใช้งานร่วมกัน
บรษัทจะมีหน้าที่ในการออกกแบบ ดำเนินงานติดตั้ง
พัฒนาซอฟต์แวร์หรือโปรแกรมซึ่งจะสามารถเชื่อมและประสานงานอุปกรณ์ต่าง ๆให้ทำงานร่วมกัน
ทดสอบ ผึกอบรมวิธีการใช้งานตลอดจนให้บริการหลังการขาย
เพื่อให้ลูกค้าสามารถใช้งานระบบได้ถูกต้องและมีประสิทธิภาพสูงสุดตามคุณสมบัติที่ได้รับการออกแบบไว้
ด้วยความร่วมมือจากพันธมิตรทางเทคโนโลยีหรือผู้ผลิตอุปกรณ์ฮาร์ดแวร์ต ซอฟต์แวร์
และระบบเครือช่าย เช่น Sun Microsystems, Huawei Technologies, Oracle,
Microsoft ฯลฯ
ทำให้บริษัทสามารถออกแบบระบบคอมพิวเตอร์และเครือข่ายสารสนเทศที่สามารถตอบสนองความต้องการและวัตถุประสงค์จของลูกค้าได้อย่างดีที่สุด

ระยะเวลาเฉลี่ยในการดำเนินการแต่ละโครงการ
ทั้งในส่วนธุรกิจให้คำปรึกษาพัฒนางานด้านเทคโนโลยีสารสนเทศและธุรกิจพัฒนาและว่างระบบ
จะอยู่ที่ประมาณ 3- เดือน โดยในช่วงเวลาที่ปริมาณงานของบริษัทมีจำนวนมาก
บริษัทอาจว่าจ้างการจ้างงานช่วงเป็นแนวทางปกติในการดำเนินธุรกิจของธุกิจบริการด้านเทคโนโลยีสารสนเทศ
ซึ่งจะช่วยให้บริษัทสามารถบริหารจัดการบุคลากรให้สอดคล้องกับปริมาณงานและป้องกันความเสี่ยงจากการมีจำนวนบุคลากรมากเกินไป
งานที่ทำโดยผู้รับงานช่วงดังกล่าวจะต้องผ่านขั้นตอนการตรวจขสอบของทีมงานผ่ายตรวจสอบและรับประกันคุณภาพของบริษัทอย่างเข้มงวดจากบริษัท
เพื่อให้มั่นใจว่าผลงานได้คุณภาพตามมาตรฐานของบริษัท

ภายหลังการพัฒนาและวางระบบ
บริษัทจะมีการให้บริการหลังการขายโดยจัดให้มีผู้เชี่ยวชาญทั้งในส่วนของฮาร์ดแวร์และซอฟต์แวร์
คอยให้บริการตอบคำถามและแก้ปัญหาที่ลูกค้าอาจจะมีในการใช้งานจริง ในช่วงระยะเวลาหนึ่ง
โดยภายหลังระยะเวลาดังกล่าวลูกค้าอาจจะว่าจ้างบริษัทเป็นผู้ดูแลต่อ
โดยการซื้อบริการด้านการบำรุงรักษาในรูปแบบต่าง ๆ ที่บริษัทมีให้

3.10.1.3 ธุรกิจบริการด้านการบำรุงรักษา (Maintenance Service)

บริษัทได้รับความร่วมมือทางเทคนิคจาก Sun Microsystems, Huawei Technologies,
Oracle, Microsoft และผู้ผลิตสินค้ารายอื่นที่บริษัทเป็นตัวแทนจำหน่ายสินค้า
ในการให้บริการด้านการบำรุงรักษาแก่ลูกค้า โดยไม่จำกัดเฉพาะลูกค้าที่ติดตั้งระบบกับบริษัท
บริษัทจัดให้มีวิศวกรที่เชี่ยวชาญทั้งในส่วนของฮาร์ดแวร์และซอฟต์แวร์
เพื่อคอยให้บริการตอบคำถามและแก้ปัญหาเฉพาะหน้าซึ่งลูกค้าอาจจะมีจากการใช้งานระบบคอมพิวเตอร์ขององค์กร
ให้บริการตรวจสอบและบำรุงรักษาระบบตามกำหนดเวลา
ตลอดจนบริการซ่อมแซมและเปลี่ยนชิ้นส่วนฮาร์ดแวร์ที่จำเป็น
บริการของบริษัทดั้งกล่าวช่วยลูกค้าลดภาระค่าใช้จ่ายในการจ้างบุคลากรเพื่อการบำรุงรักษาและเพิ่มประสิทธิภาพการใช้งานของระบบ
ทำให้ลูกค้าสามารถใช้ทรัพยากรที่มีอยู่ในการนินธุรกิจที่ตนเองมีความเชี่ยวชาญมากกว่า ในปัจจุบัน
บริษัทภาคเอกชนและหน่วยงานภาครัฐมีแนวโน้มในการใช้บริการของผู้เชี่ยวชาญเฉพาะด้านในการปฎิบัติงานส่วนที่ไม่เกี่ยวข้องกับธุรกิจหลัก
(Outsource) เพิ่มโดยฉพาะในสาขาการปฎิบัติงานด้านเทคโนโลยีสารสนเทศ

ขอบเขตการให้บริการของบรัทสามารถแบ่งออกเป็น 2 แบบ คือ

โกลด์เซอร์วิส : (Maintenance Gold)

เหมาะสำหรับลูกค้าที่ต้องการความพร้อมของระบบสูง ซึ่งต้องการบริการที่รวดเร็ว ทันเวลา
โดยในกรณีที่ผลิตภัณฑ์เครื่องหนึ่งเครื่องใดชำรุดหรือบกพร้อง
บริษัทจะจัดส่งพนักงานเข้าไปดำเนินการซ่อมแซม ณ ที่ทำการของลูกค้า หรือ
ให้คำปรึกษาและนำแก่ลูกค้าผ่านทางโทรศัพท์ โทรสาร หรืออีเมล แล้วแต่กรณี ตลอด 24
ชั่วโมงทุกวัน ทั้งนี้หากผลิตภัณฑ์ดังกล่าวใช้งานไม่ได้ทั้งหมด
บริษัทจะเข้าไปแก้ไขอย่างเร่งด่วนภายใน 24 ชั่วโมงหลังจากได้รับแจ้ง โดยจะทำการซ่อมแซม
ตลอดจนเปลี่ยนอะไหล่ที่เสียหายให้แล้วเสร็จภายใน 1 วันทำการ
อีกทั้งบริษัทยังให้บริการตรวจซ่อมบำรุงแก่ผลิตภัณฑ์ (Preventive Maintenance) ทุก 3 เดือน
และจัดประชุมกับลูกค้าเพื่อวิเคราะห์ถึงปัญหาขัดข้องเกี่ยวกับผลิตภัณฑ์
หรือแนะนำการเพิ่มประสิทธิภาพของระบบทุก 6 เดือน
นอกจากนี้บริษัทยังจัดอบรมให้แก่ลูกค้าโดยไม่คิดค่าใช้จ่ายแต่อย่างใด
และมอบส่วนลดให้ในกรณีที่ลูกค้ามาใช้บริการในด้านอื่นเพิ่มเติม

ซิลเวอร์เซอร์วิส: (Maintenance Silver)

เหมาะกับลูกค้าที่ต้องการความพร้อมของระบบปานกลาง โดยสาระสำคัญที่แตกต่าง จาก
Maintenance Gold คือ

เวลาที่ให้บริการ กล่าวคือเวลาที่ให้บริการคือ วันจันทร์ถึงศุกร์ ตั้งแต่เวลา 9.00 น ถึง 18.00 น
โดยบริการในส่วน

อื่นๆ คือ การแก้ไขซ่อมแซมอย่างเร่งด่วน บริการตรวจซ่อมบำรุงแก่ผลิตภัณฑ์ (Preventive
Maintenance) การจัด

ประชุมกับลูกค้าเพื่อวิเคราะห์ถึงปัญหาขัดข้องเกี่ยวกับผลิตภัณฑ์หรือแนะนำการเพิ่มประสิทธิภาพของระบบ
และ

การจัดอบรมการใช้งานให้แก่ลูกค้าโดยไม่คิดค่าใช้จ่าย ลูกค้าจะได้รับเช่นกัน

ในบางกรณี ลูกค้าอาจจะสามารถขอบริการพิเศษ โดยให้วิศวกรของบริษัทประจำอยู่ ณ
ที่ทำการของลูกค้า

เพื่อให้ระบบคอมพิวเตอร์และเครือข่ายสารสนเทศของลูกค้ามีความพร้อมสูงสุดในการให้บริการ
ซึ่งเป็นปัจจัย

สำคัญในการแข่งขันของลูกค้าในกลุ่มสื่อสารโทรคมนาคม

3.10.2 การตลาดและภาวะการแข่งขัน

  กลยุทธ์การแข่งขัน

  ในการกำหนดกลยุทธ์การแข่งขันและนโยบายการดำเนินธุรกิจ
  บริษัทมุ่งเน้นที่การสร้างผลประกอบการที่ดี

และการเสริมสร้างความสามารถในการแข่งขันในระยะยาว
โดยกลยุทธ์การแข่งขันและนโยบายการดำเนินธุรกิจ

ของบริษัทมีดังนี้

(1) การรักษาระดับอัตราส่วนกำไร

บริษัทมีนโยบายหลักในการรักษาระดับส่วนกำไรให้อยู่ในระดับที่เหมาะสม อย่างไรก็ตาม ธุรกิจด้าน

เทคโนโลยีสารสนเทศเป็นธุรกิจที่มีจำนวนคู่แข่งค่อนข้างมาก
อีกทั้งเทคโนโลยีที่ใช้ยังมีการเปลี่ยนแปลงพัฒนาอย่างรวดเร็ว
ซึ่งเมื่อเทคโนโลยีที่มีอยู่ได้รับการใช้งานกันอย่างแพร่หลาย
การแข่งขันระหว่างผู้ประกอบการจะเป็นการแข่งขันด้านราคาเป็นสำคัญ
และเพื่อให้บริษัทสามารถรักษาอัตราส่วนกำไรและอัตราผลตอบแทนต่อผู้ถือหุ้นในระดับที่เหมาะสม
บริษัทจึงให้ความสำคัญกับการสร้างอำนาจการแข่งขันโดยเน้นการสร้างความแตกต่างให้กับบริษัท
โดยวางตำแหน่งบริษัทให้เป็นผู้นำด้านการให้บริการที่คุณภาพสูง
มีการหาทางออกที่ชาญฉลาดและสร้างสรรเพื่อตอบสนองความต้องการของลูกค้า
ตลอดจนการนำหน้าคู่แข่งในการพัฒนาและนำเสนอเทคโนโลยีและนวัตกรรมใหม่ ๆ
ที่จะถูกนำเสนอสู่ตลาดแก่ลูกค้า

(2) ความมุ่งมั่นในความเป็นมืออาชีพและความเป็นเลิศทางเทคโนโลยี

  คุณภาพและความเป็นมืออาชีพในการให้บริการ ตลอดจนความสามารถในการสร้างมูลค่าเพิ่ม
  (Value

Added)
ให้กับบริการเป็นกลยุทธ์ที่สำคัญที่ทำให้บริษัทสามารถดำรงไว้ซึ่งความสามารถในการแข่งขันและรักษาอัตรากำไรไว้ได้
บริษัทจึงมุ่งเน้นการให้บริการอย่างมืออาชีพและการนำเสนอเทคโนโลยีหรือทางออกใหม่ ๆ
ในการตอบสนองความต้องการทางธุรกิจของลูกค้าก่อนคู่แข่ง บริษัทได้นำระบบ CMM
เข้ามาใช้ภายในองค์กรเพื่อให้องค์กรมีระบบและแบบแผนที่ดีในการทำงาน นอกจากนี้
บริษัทยังได้จัดตั้งคณะกรรมการเทคโนโลยี (Technology Committee)
อันประกอบด้วยผู้บริหารที่มีความเชี่ยวชาญด้านเทคโนโลยีในสาขาต่าง ๆ
เพื่อติดตามความเคลื่อนไหวของตลาดเทคโนโลยีและนวัตกรรมใหม่ ๆ
รวมถึงศึกษาถึงความเป็นไปได้และโอกาสในการนำเสนอต่อลูกค้า
และเพื่อให้สามารถนำเสนอเทคโนโลยีใหม่ ๆ ต่อลูกค้าก่อนคู่แข่ง
บริษัทจึงให้ความสำคัญต่อแผนการพัฒนาบุคลากรให้สอดคล้องกับแนวโน้มของเทคโนโลยีและนวัตกรรมใหม่
ๆ อย่างสม่ำเสมอ โดยบริษัทจะจัดให้พนักงานเข้ารับการทดสอบและรับรองจากสถาบันต่าง ๆ เช่น
Sun Microsystems , Huawei Technologies, Oracle และเขตอุตสาหกรรมซอฟต์แวร์
(Software Park)
เพื่อสร้างความเชื่อมั่นและเป็นการรับประกันให้กับลูกค้าถึงความพร้อมและความสามารถในการให้บริหารของบริษัท

  (3) การคัดสรรและรักษาบุคลากรที่มีความสามารถ

บริษัทให้ความสำคัญกับการคัดสรรบุคลากรเข้าทำงานและการรักษาบุคลากรเหล่านี้ให้ทำงานกับบริษัทเป็นระยะเวลานาน
เนื่องจากบูคลากรเป็นทรัพย์สินที่สำคัญที่สุดของบริษัทในการประกอบธุรกิจ
ความรู้ความสามารถของบุคคลเป็นปัจจัยสำคัญที่ช่วยส่งเสริมให้บริษัทมีศักยภาพในการให้บริการที่เหนือกว่าคู่แข่ง
ทั้งนี้ ในการคัดสรรบุคลากร
บริษัทมีนโยบายที่มุ่งเน้นไปยังกลุ่มนักศึกษาที่จบจากการศึกษาจากมหาวิทยาลัยชั้นนำของประเทศด้วยผลการศึกษาที่ดี
และกลุ่มผู้เชี่ยวชาญที่มีความรู้และประสบการณ์ในงานเทคโนโลยีสารสนเทศอยู่แล้ว
สำหรับความพยายามในการรักษาบุคลากรเหล่านี้ บริษัทมีนโยบายในการบริหารทรัพยากรบุคคลที่ดี
โดยมีการมุ่งเน้นการพัฒนาความสามารถและความรับผิดชอบของบุคคล การวางแนวทางวิชาชีพ
(Career Path) ของบุคคลในแต่ระดับให้ชัดเจน
การเสริมสร้างความสำพันธ์ที่ดีระหว่างบุคคลภายในองค์กร
การให้ทุนการศึกษาสำหรับพนักงานที่มีความสามารถและอยู่กับบริษัทมาเป็นระยะเวลานาน
อันจะเป็นการพัฒนาบุคลากรและสร้างขวัญและกำลังใจในการทำงานได้อีกทางหนึ่ง
รวมทั้งการให้ผลตอบแทนที่เหมาะสมและความาสามารถแข่งขันกับผู้ประกอบการรายอื่นได้
โดยลำดับของผลตอบแทนจะขึ้นอยู่กับความสามารถของแต่ละบุคคลเป็นสำคัญ

(4) การเสริมสร้างและใช้ประโยชน์จากความสัมพันธ์ที่มีผู้ผลิตและผู้แทนจำหน่ายเจ้าของเทคโนโลยี

บริษัทมีนโยบายในการสร้างความสัมพันธ์กับกลุ่มผู้ผลิตและผู้แทนจำหน่ายผลิตภัณฑ์ในลักษณะของการเป็นพันธมิตรทางธุรกิจ
โดยการรักษาความสัมพันธ์อันดีกับบริษัทผู้ผลิตเป็นปัจจัยสำคัญปัจจัยหนึ่งที่เอื้อประโยชน์ในการประกอบธุรกิจให้ประสบผลสำเร็จ
เนื่องจากบริษัทจะได้รับการสนับสนุนในการจัดอบรมและให้ความรู้เกี่ยวกับเทคโนโลยีและสินค้าใหม่ๆ
ที่จะนำเสนอต่อตลาด การกำหนดราคาต้นทุนสินค้าซึ่งแข่งขันได้กับคู่แข่งอื่นๆ
การแนะนำกลุ่มลูกค้าที่มีศักยภาพ
นอกจากนี้การได้รับความไว้วางใจจากบริษัทผู้ผลิตสินค้าชั้นนำในลักษณะของพันธมิตรทางการค้าดังกล่าวยังเป็นการสร้างความเชื่อมั่นแก่ลูกค้า
ถึงความรู้ความสามารถของบุคลากรบริษัทในการให้บริการติดตั้งและประยุกต์ใช้สินค้าให้มีประสิทธิภาพสูงสุดตลอดจนความช่วยเหลือทางเทคนิคที่จะได้รับจากผู้ผลิตสินค้า

(5) การขยายฐานลูกค้าแบบเจาะกลุ่มเป้าหมายและรักษาไว้ซึ่งฐานลูกค้าเดิม

บริษัทมีเป้าหมายที่ชัดเจนในการมุ่งเน้นการให้บริการกับกลุ่มลูกค้าวิสาหกิจขนาดใหญ่
ทั้งนี้เพื่อให้ความสามารถสร้างอัตราการเติบโตแก่ธุรกิจของบริษัท
ในขณะที่สามารถรักษาระดับคุณภาพบริการที่ดีเยี่ยมให้กับลูกค้า
บริษัทมีแผนขยายงานบริการที่เฉพาะเจาะจงไปยังอุตสาหกรรมที่มีความต้องการความบริการด้านเทคโนโลยีสารสนเทศและมีศักยภาพในการเติบโตสูงเป็นสำคัญ
ในส่วนของการรักษาฐานลูกค้าเดิม
บริษัทให้ความสำคัญในการสร้างความสำคัญในการสร้างความสัมพันธ์กับลูกค้าในลักษณะการเป็นพันธมิตรทางธุรกิจ
ซึ่งจะเป็นการสร้างความสัมพันธ์ที่ยั่งยืน

กลุ่มลูกค้าเป้าหมาย การจำหน่าย และช่องทางการจำหน่าย

กลุ่มลูกค้าเป้าหมายของบริษัท ได้แก่
วิสาหกิจขนาดใหญ่ที่มีความต้องการบริการทางด้านคอมพิวเตอร์และเครือข่ายสารสนเทศสูง
โดยสามารถแบ่งได้เป็น 4 กลุ่ม คือ กลุ่มสื่อสารโทรคมนาคม กลุ่มสถาบันการเงิน
ภาครัฐและการศึกษา และกลุ่มอุตสาหกรรมการผลิต

สำหรับกลุ่มสถาบันการเงิน ภายหลังจากภาวะการชะลอตัวทางเศรษฐกิจในช่วง 8 ปีที่ผ่านมา
สถาบันการเงินหลายแห่งมีการปรับโครงสร้างองค์กรและนำเทคโนโลยีสารสนเทศมาประยุกต์ใชกับงานด้านการเงินการธนาคารมากขึ้น
(E-Banking) โดยมีการสนับสนุนให้ลูกค้าทำธุรกรรมทางการเงินผ่านเครือข่ายสารสนเทศมากขึ้น
อันเป็นการช่วยลดต้นทุนการดำเนินงานและเพิ่มประสิทธิภาพในการทำงานของสถาบันการเงินนั้น ๆ
แนวโน้มการเปลี่ยนแลงดังกล่าวส่งผลให้การลงทุนในส่วนของระบบคอมพิวเตอร์และเครือข่ายสารสนเทศ
ตลอดจนความต้องการงานบริการที่เกี่ยวข้อง มีการขยายตัวที่ค่อนข้างสูง
บริษัทได้เล็งเห็นโอกาสในการเติบโตดังกล่าวจึงมุ่งเน้นที่จะขยายการรับงานในกลุ่มธุรกิจนี้เพิ่มขี้นในอนาคต
ซึ่งบริษัทมั่นใจว่าจะสามารรถให้บริการแก่ลูกค้าในกลุ่มนี้ได้อย่างดี

ภาวะอุตสาหกรรมและการแข่งขัน

ภาวะและแนวโน้มอุตสาหกรรม

อุตสาหกรรมเทคโนโลยีสารสนเทศเป็นอุตสาหกรรมที่มีทิศทางการขยายตัวสอดคล้องกับสภาวะเศรษฐกิจของประเทศแต่มีการเคลื่อนไหวที่ผันผวนมากกว่า
กล่าวคือ เมื่อเศรษฐกิจขยายตัว
อุตสาหกรรมเทคโนโลยีสารสนเทศจะเติบโตตามในอัตราที่สูงและรวดเร็วกว่า
และหากเศรษฐกิจเกิดการชะลอตัว
อุตสาหกรรมเทคโนโลยีสารสนเทศก็จะชอลอตัวตามด้วยอัตราที่สูงและรวดเร็วกว่าเช่นกัน
ซึ่งหากพิจารณาจากกราฟแสดงอัตราการเติบโตของผลิตภัณฑ์มวลรวมประชาชาติ (Gross
Domestic Product, “GDP”)
เปรียบเทียบกับอัตราการเติบโตของอุตสาหกรรมเทคโนโลยีสารสนเทศจะเห็นว่า
นับตั้งแต่การชะลอตัวของเศรษฐกิจตั้งแต่ 2539
อุตสาหกรรมเทคโนโลยีสารสนเทศก็เริ่มชะลอตัวและถดถอยลงเรื่อยมา จนเมื่อปี 2542
เศรษฐกิจได้กลับมขยายตัวอีกครั้ง โดยมีอัตราการเติบโตของ GDP อยู่ที่ร้อยละ 4.4
ส่งผลให้อุตสาหกรรมเทคโนโลยีสรสนเทศมีอัตราการเติบโตถึงร้อยละ 35.4 เมื่อเทียบกับปี 2541
ที่มีอัตราการเติบโตติดลบถึงร้อยละ 39.2 และถึงแม้ว่าเมื่อต้นปี 2544
จะเกิดเหตุการณ์ล่มสลายของธุรกิจเทคโนโลยีสารสนนเทศของสหรัฐอเมริกา
จนส่งผลกระทบต่อตลาดทุนอเมริการ รวมทั้งธุรกิจเทคโนโลยีสารสนเทศทั้วโลก
ให้เกิกการหยุดชะงักก็ตาม แต่จากการสำรวจของสมาคมธุรกิจคอมพิวเตอร์ไทย (The
Association of Thai Computer Industry , “ATCI” )
สมาคมอุตสาหกรรมซอฟต์แวร์ไทย (The Association of Thai Software Industry,
“ATSI”) และสมาคมเครือข่ายสารสนเทศ (Information Networking Association,
“INA” )
พบว่าประเทศไทยยังคงเป็นหนึ่งในไม่กี่ประเทศทั่วโลกที่สามารถรักษาอัตราการเติบโตของอุตสาหกรรมเทคโนโลยีสารสนเทศให้อยู่ในระดับสูงกว่าร้อยละ
15.0 ต่อปีได้

กลุ่มผู้ใช้สินค้าและบริการเทคโนโลยีสารสนเทศในแต่ละภาคอุตสาหกรรม
สามารถแบ่งเป็นกลุ่มหลักหลักตามลักษณะอุตสาหกรรมได้คือ กลุ่มสื่อสารโทรคมนาคม
กลุ่มผู้ประกอบธุรกิจขนาดเล็กและผู้ใช้ในครัวเรือนและผู้ใช้ในครัวเรือน
หน่วยงานราชการและรัฐวิสาหกิจภาคการศึกษา อุตสาหกรรมการผลิต และกลุ่มสถาบันการเงิน
ซึ่งรวมคิดเป็นร้อยละ 89 ของมูลค่าตลาดรวมทั้งหมด
โดยในอนาคตกลุ่มหน่วยงานราชการและรัฐวิสาหกิจ
และกลุ่มผู้ประกอบธุรกิจขนาดเล็กและผู้ใช้ในครัวเรือนจะมีอัตราการเติบโตค่อนข้างสูง
เนื่องจากนโยบายของรัฐบาลที่จะนำเทคโนโลยีสารสนเทศเข้ามาประยุกต์ใช้ในระบบงานราชการมากขึ้น
และนโยบายของรัฐบาลที่มุ่งส่งเสริมให้ประชาชนทั่วไปและกลุ่มผู้ประกอบธุรกิจขนาเดเล็กใช้งานคอมพิวเตอร์และสามารถเข้าถึงเครือข่ายอินเตอร์เน็ตมากขึ้น
ในขณะที่กลุ่มอุตสาหกรรมอื่น ๆ
ก็มีแนวโน้มการขยายตัวมีการนำเอาเทคโนโลยีสารสนเทศเข้ามาช่วยในการปฏิบัติงานเพื่อเพื่มประสิทธิภาพในการทำงาน
ลดต้นทุนได้ และเพิ่มศักยภาพของบริษัทในการให้บริการและรองรับฐานลูกค้าที่ขยายตัวมากขึ้น อาทิ
สถาบันการเงินหลายแห่งได้เริ่มปรับตัวที่จะลดต้นทุนในการปฏบัติโดยนำเทคโนโลยีต่าง ๆ
เข้ามาให้บริการกับลูกค้าโดยตรงมากขึ้น
สำหรับสถาบันการศึกษานั้นก้ได้มีการนำเทคโนโลยีสารสนเทศเข้ามาช่วยเป็นสื่อในการสอนมากขึ้น
หลายสถาบันมีการเปิดระบบเรียนทางไกลและให้บริการข้อมูลต่าง ๆ
ผ่านทางอินเตอร์เน็ตและให้บริการข้อมูลต่าง ๆ กันมากขึ้น

ภาวะการแข่งขัน

การแข่งขันในอุตสาหกรรมเทคโนโลยีสารสนเทศมีแนวโน้มการแข่งขันที่รุนแรงขึ้น
ด้วยอัตราการเติบโตของตลาดที่อยู่ในระดับค่อนข้างสูง และนโยบายสนับสนุนต่าง ๆ จากรัฐบาล
ผู้ประกอบการรายใหม่ที่เข้ามาชิงส่วนแบ่งตลาดจึงมีจำนวนสูงขึ้น
ไม่ว่าจะเป็นผู้ประกอบการทั้งในประเทศและจากต่างประเทศ
ซึ่งในอนาคตมีแนวโน้มที่บริษัทผู้ผลิตสินค้าฮาร์ดแวร์และซอฟต์แวร์จากจากต่างประเทศอาจจะเข้ามาให้บริการแบบครบวงจร
ควบคู่ไปกับการจัดจำหน่ายสินค้าของตนมากขึ้น
การแข่งขันทั้งระหว่างผู้ประกอบการเดิมและจากผู้ประกอบการายใหม่มีทั้งการแข่งขันทางด้านของราคาและคุณภาพบริการ
โดยราคาผลิตภัณฑ์ฮาร์ดแวร์และผลิตภัณฑ์ซอฟต์แวร์มีแนวโน้มที่จะปรับตัวลดลง ทั้งนี้
นอกจากจะเป็นผลมาจากการแข่งขันที่สูงขึ้น
ยังเป็นผลมาจากจากนโยบายของรัฐบาลในการรณรงค์ให้ประชาชนเข้าถึงเทคโนโลยีสารสนเทศมากขึ้น
โดยมีการนำเครื่องคอมพิวเตอร์รวมทั้งอุปกรณ์ต่อพ่วงออกมาจำหน่ายในราคาถูก
ทำให้อัตรากำไรขั้นต้นจากการจำหน่ายสินค้าลดลง
และเพื่อคงไว้ซึ่งความสามารถในการทำกำไรและการแข่งขัน
ผู้ประกอบการหลายรายได้ปรับตัวและขยายขอบเขตการดำเนินธุรกิจจากการซื้อมาขายไป
ให้คลอบคลุมถึงการให้บริการด้านเทคโนโลยีสารสนเทศ

การประเมินส่วนแบ่งการตลาดสำหรับบริษัทที่ประกอบธุรกิจให้บริการด้านเทคโนโลยีสารสนเทศสามารถทำได้ยากเนื่องจากผู้ประกอบการแต่ละรายมีโครงสร้างของธุรกิจ
เช่น การซื้อมาขายไป (Trading) การพัฒนาและวางระบบ (System Integration)
การให้คำปรึกษาและพัฒนางาน (Professional Service)
โดยมีสัดส่วนของรายได้จากแต่ละธุรกิจที่แตกต่างกันนอกจากนี้แต่ละบริษัทอาจจะมีความเชี่ยวชาญหรือมุ่งเน้นในงานที่แตกต่างกัน
เช่น บางรายอาจจะมุ่งเน้นในการขายอุปกรณ์ฮาร์ดแวร์ หรือการพัฒนาซอฟต์แวร์เพียงอย่างเดียว
ในขณะที่บางรายอาจจะเน้นการให้บริการด้านการวางเครือข่ายสารสนเทศ

ทั้งนี้ บริษัทมีความรู้ความสามารถ
และประสบการณ์ในการให้บริการทั้งในส่วนธุรกิจให้บริการคำปรึกษาและพัฒนางานและธุรกิจและวางระบบ
จึงมีความสามารถให้บริการลูกค้าได้อย่างครบวงจรและสามารถสร้างมูลค่าเพิ่มให้กับบริการของบริษัท
โดยบริษัทมีความสามารถในการแข่งขันกับผู้ประกอบการอื่น ๆ ในทั้งสองกลุ่มธุรกิจ ค่อนข้างสูง

3.  การจัดหาผลิตภัณฑ์หรือบริการ

ธุรกิจบริการให้คำปรึกษา พัฒนา
และวางระบบคอมพิวเตอร์และเครือข่ายงานเทคโนโลยีสารสนเทศเป็นธุรกิจที่ต้องอาศัยประสบการณ์และความชำนาญเกี่ยวกับอุปกรณ์ฮาร์ดแวร์
การพัฒนาซอฟต์แวร์หรือโปรแกรมซึ่งจะสามารถเชื่อมและประสานงานอุปกรณ์ต่าง ๆ
ให้ทำงานร่วมกัน ความสามารถเชิงวิเคราะห์
ตลอดจนความเข้าใจในลักษณะการประกอบธุรกิจของลูกค้า
ดังนั้นปัจจัยสำคัญที่กำหนดความสามารถในการให้บริการของบริษัท คือ บุคคลากร
ดังนั้นเพื่อให้สามารถจัดการทรัพยากรบุคคลที่มีอยู่ได้อย่างมีประสิทธิภาพ
บริษัทได้มีการจัดทำตารางแสดงความชำนาญส่วนบุคคล (Skill Table)
ซึ่งเป็นเครื่องมือสำคัญที่ช่วยให้ผู้บริหารสามารถพิจารณาจัดสรรบุคคลซึ่งมีความเชี่ยวชาญในแต่ละสาขาและในระดับความสามารถที่แตกต่างกันเพื่อรับผิดชอบในแต่ละงานได้ตรงตามลักษณะและความต้องการของงานนั้น
ๆ

ในด้านผลิตภัณฑ์หรือสินค้าสำหรับให้บริการ
การคัดเลือกและจัดหาผลิตภัณฑ์หรือสินค้าที่มีคุณภาพจากแหล่งที่เหมาะสมนับเป็นปัจจัยที่สำคัญยิ่งต่อการให้บริการที่มีคุณภาพแก่ลูกค้า
โดยบริษัทจะสั่งซื้อสินค้าส่วนใหญ่จากผู้ผลิตที่บริษัทจะได้รับการแต่งตั้งเป็นตัวแทนจำหน่ายซึ่งบริษัทมีความรู้ความเชี่ยวชาญในตัวอุปกรณ์และมีความมั่นใจในคุณภาพ
สำหรับสินค้าที่บริษัทไม่ได้รับการแต่งตั้งเป็นตัวแทนจำหน่ายบริษัทจะสั่งซื้อจากผู้จัดจำหน่ายที่อยู่ในรายชื่อผู้จัดจำหน่ายสินค้าที่ผ่านการพิจารณาจากบริษัทในเรื่องของคุณภาพและบริการจนเป็นที่ยอมรับในเบื้องต้น
(Approved Venders List) เท่านั้น

ทั้งนี้
การรักษาความสัมพันธ์ที่ดีกับผู้ผลิตหรือผู้จำหน่ายสินค้าจะเป็นปัจจัยสำคัญอีกปัจจัยหนึ่งที่เอื้อประโยชน์ในการประกอบธุรกิจ
ไม่ว่าจะเป็นการให้ความช่วยเหลือทางเทคนิค การให้ส่วนลดพิเศษในการสั้งซื้อ
การส่งมอบของทันตามกำหนดเวบา การช่วยเก็บรักษาสินค้าคงคลังที่ยังไม่ใช้งาน
การป้องกันภาวะการขาดแคลนสินค้า เป็นต้น
ความสัมพันธ์ของบริษัทกับผู้ผลิตหรือผู้จำหน่ายสินค้าในปัจจุบันอยู่ในระดับที่ดีมาก

บริษัทเป็นตัวแทนจำหน่ายอุปกรณ์ฮาร์ดแวร์ อุปกรณ์ซอฟต์แวร์ และอุปกรณ์เครือข่าย
ภายใต้สัญญาแต่งตั้งตัวแทนจำหน่าย ซึ่งโดยทั่วไปจะมีอายุประมาณ 1-2 ปี
อันเป็นลักษณะโดยปกติของสัญญาแต่งตั้งตัวแทนจำหน่ายในธุรกิจเทคโนโลยีสารสนเทศ
ทั้งนี้เพื่อให้สอดคล้องกับการเปลี่ยนแปลงที่รวดเร็วของเทคโนโลยีและทิศทางของ

3.11 โครงการที่ยังไม่ได้ส่งมอบ

โครงการที่ยังไม่ได้ส่งมอบของบริษัทโดยส่วนใหญ่เป็นงานประมูลทั้งจากภาคราชการและเอกชน
โดยมีโครงการที่ชนะการประมูลแล้วและอยู่ระหว่างดำเนินงาน ณ วันที่ 31 ธันวาคม 2547 ดังนี้

  ------------------------------------- ----------------------------- ------------------------------ ------------- --------------------------
  สายธุรกิจ                               ลูกค้า                          ลักษณะโครงการ                   มูลค่าโครงการ   ไตรมาสคาดว่าจะรับรู้รายได้ในปี
                                                                                                     (ล้านบาท)      2548

  SI                                    บ.ยูไนเต็ดเทเลคอม               DCSS                           12.00         ไตรมาสที่ 2

                                        ธนาคารไทยธนาคาร               ระบบค้า(Trading)                4.00          ไตรมาสที่ 1

                                        กรมวิทยาศาสตร์                  จ้างพัฒนาระบบเทคโนโลยีส์สารสนเทศ   11.93         ไตรมาสที่ 2

                                        กรมสรรพากร                    จ้างที่ปรึกษาด้านการพัฒนาบุคคลากร     4.90          ไตรมาสที่ 1

                                        การไฟฟ้าฝ่ายผลิตแห่งประเทศไทย     ระบบฐานข้อมูล                    1.45          ไตรมาสที่ 1

                                        MCCANN WORLDGROUP             Software Licenses              0.93          ไตรมาสที่ 1

                                        บ.ยูไนเต็ดเทเลคอม               DCSS                           12.00         ไตรมาสที่ 2

                                                                                                                   

                                        รวมมูลค่าโครงการ                                               47.21          

  GI                                    สำนักงานเศรษฐกิจการเกษตร        ระบบภูมิสารสนเทศ                 10.09         ไตรมาสที่ 1

                                        สำนักวิจัยและพัฒนาการทหารกลาโหม   ระบบฐานข้อมูลทางทหาร             4.70          ไตรมาสที่ 2

                                        เทศบาลอุดรธานี                  ระบบแผนที่                       12.00         ไตรมาสที่ 3

                                        รวมมูลค่าโครงการ                                               26.79          

  รวมมูลค่าโครงการที่จะรับรู้รายได้ในไตรมาสที่1 ปี                                                              21.37          
  2548                                                                                                             

  รวมมูลค่าโครงการที่จะรับรู้รายได้ในไตรมาสที่2 ปี                                                              40.63          
  2548                                                                                                             

  รวมมูลค่าโครงการที่จะรับรู้รายได้ในไตรมาสที่3 ปี                                                              12.00         
  2548                                                                                                             

  รวมมูลค่าโครงการที่ยังไม่ได้ส่งมอบทั้งหมด                                                                    74.00          
  ------------------------------------- ----------------------------- ------------------------------ ------------- --------------------------

3.12 ผลกระทบต่อสิ่งแวดล้อม

-ไม่มี-